Lailathul Qadhri sirru kurevvumuge hikmaiy | Mihaaru\nމި ރަމަޟާ މަހުގެ ރެއެއްގައި އިސްލާމީ މަރުކަޒުގައި ދަމުނަމާދު ކުރަނީ. --ފޮޓޯ: އަހުމަދު ނިޝާތު/މިހާރު\nލައިލަތުލްޤަދްރި ސިއްރު ކުރެއްވުމުގެ ހިކުމަތްތައް\n07 ޖޫން 2018 - 08:143comments\nލައިލަތުލްޤަދްރި އަކީ ރޭތަކުގެ ތެރެއިން އެންމެ މާތް ރެ އެވެ. ސަބަބަކީ އެ ރޭގައި ކީރިތި ޤުރްއާން ބާވާލެއްވުމެވެ. އަދި އެ ރެއަކީ އެ ރޭގައި އަޅުކަންކުރުން އެއް ހާސް މައްސަރުގެ އަޅުކަމަށް ވުރެ ހެޔޮކަން ބޮޑުވެގެންވާ ގޮތުގައި ﷲ ހަމަޖައްސަވާފައިވާ ރެއެކެވެ. އެ ރެއަކީ ޤަދަރު އުފުލިގެންވާ ރެއެކެވެ.\nއެ ރެއަކީ ރަމަޟާން މަހުގައި އަންނަ ރެއެކެވެ. އެ ރެއަކީ ކޮން ރެއެއްކަން ކީރިތި ރަސޫލާ، ޞައްލަﷲ ޢަލައިހި ވަސައްލަމް، އަށް ހުވަފެންފުޅުން ފެނިވަޑައިގަތް ކަމަށް ރިވާވެގެންވެ އެވެ. އެކަމަކު ހިނގައި ދިޔަ ބައެއް ކަންކަމުގެ ސަބަބުން ހަނދުމަފުޅު ނެތި ދިޔައީ ކަމަށް ރިވާވެގެންވެ އެވެ.\nއެ ރެއަކީ ކޮން ރެއެއްކަން ނޭނގުނު ނަމަވެސް ރަމަޟާން މަހުގެ ފަހު ދިހައިގައި ނުވަތަ ފަހު ދިހައިގެ އޮނަހިރި ރޭތަކުގައި އަދި އޭގެ ތެރެއިން ވެސް އެންމެ ފަހުގެ އޮނަހިރި ރޭތަކުގައި އެ ރޭ ހޯދުމަށް މަސައްކަތް ކުރުމަށް މާތް ނަބިއްޔާ އިރުޝާދު ދެއްވާފައި ވެ އެވެ. ކޮންމެއަކަސް، ކޮންމެ ސަބަބަކާ ހުރެ ނަމަވެސް، އެ ރޭ ސިއްރު ކުރެވިފައި ވުމަށް ﷲ ވަނީ މިންވަރު ކުރައްވާފަ އެވެ. މިކަމުގައި ހަމަ ޔަގީނުންވެސް ހިކުމަތްތަކެއް ވާނެ އެވެ.\nއެކި ހިސާބުތަކުގައި އުޅޭ މީހުންނަށް އެ ރޭ ތަފާތުވާނެތަ؟\nސިއްރު ކުރެއްވުމުގެ ހިކުމަތްތަކަށް ބަލައިލުމުގެ ކުރިން ސުވާލު އުފެދޭ ކަމެއް އެބަ އޮތެވެ. އެއީ ރޭދުވާ އައުމުގައި ދުނިޔޭގެ އެކި ހިސާބުތަކަށް ތަފާތުވުމާއި ހަނދު ސާބިތު ކުރުމުގައި އެއް ގައުމާއި އަނެއް ގައުމު ތަފާތުވުމުން މީސްތަކުންނަށް އެރޭ އަންނާނީ ކިހިނަކުންތޯ އުފެދޭ ސުވާލެވެ. ރޭދުވާ ތަފާތުވުމުގެ ސަބަބުން މި އަންނަ ތަފާތާ މެދު ޢިލްމުވެރިންގެ މެދުގައި ޚިލާފު އުފެދިފައި ވެއެވެ.\nއޭގެ ތެރެއިން އެންމެ ޞައްޙަ ރައުޔެއްގެ ގޮތުގައި ގިނަ ޢިލްމުވެރިން ވިދާޅުވަނީ، ފެށޭ ވަގުތާއި ނިމޭ ވަގުތު ތަފާތު ވިޔަސް އެ ރެޔަކީ ކޮންމެ ބަޔަކަށް ވެސް އެ ބައެއްގެ ރެ އެވެ. އެހެންކަމުން ލައިލަތުލް ޤަދްރި ތަޞައްވުރު ކުރެވޭނެ ގޮތަކީ، ބިމުގެ ވަކި ތަނަކުން ދަތުރެއް ފަށައިގެން ބިމުގެ ޢަރުޟުން އެއް މިސްރާބަކަށް ދަތުރު ކުރަމުން ގޮސް ބިން ވަށާލައި އިހު ހުރި ތަނަށް އަންނަ މީހަކަށް ރޭނގަޑު ތަސައްވުރު ކުރެވިގެންދާ ފަދަ ގޮތެވެ.\nމި ރައުޔުގެ ސައްހަކަން ކަށަވަރު ވަނީ ކައުނުގައިވާ އިލާހީ ސުންނަތާ އެންމެ ގުޅެނީ މި ގޮތް ކަމަށް ވާތީ އެވެ. އަދި މީސްތަކުން ﷲ އަށް އަޅުކަން ކޮށް އުޅުމުގައި މުޅި ބިމަށް ބަލާއިރު އަބަދުވެސް ކޮންމެވެސް ބަޔަކު އެ ކަމުގައި ރޭގަނޑު ހޭދަ ނުކުރާ ވަގުތެއް ނުދާނެތީވެ ﷲގެ ޙަޟްރަތުން އަމާންކަމާއި ހެޔޮކަން އައުމުގައި ވެސް މެދުކެނޑުމެއް ނޯންނާނެތީ އެވެ.\nމި ގޮތަށް ރޭގަނޑު އަންނަ ކަމަށް ވާނަމަ، އިލްމުވެރިން ވިދާޅުވާ ގޮތުގައި މަލާއިކަތުން ފައިބާ ވަޑައިގަންނަވާނީ ކޮންމެ ބަޔަކަށް ވެސް އިރު އޮއްސުނީއްސުރެ އެ ބަޔަކަށް ފަޖުރު ލަންދެނެވެ. ނުވަތަ ކޮންމެ ބަޔަކަށް ވަކި މަލާއިކަތުންތަކެއް ޚާއްޞަވެފައި ވުމަކީ ވެސް ވެދާނެ ގޮތެކެވެ. ނުވަތަ އެންމެ ފުރަތަމަ ރޭގަނޑު ވާ ހިސާބަކަށް ފައިބައިވަޑައިގަންނަވާ ގޮތަށް އެންމެ ފަހުން ފަޖުރުލާ ހިސާބަކުން އަރާވަޑައިގަންނަވާ ގޮތަށް ވުމަކީ ވެސް ވެދާނެ ގޮތެކެވެ.\nދެން އޮތީ ހަނދު ބެލުމުގައި އަންނަ ތަފާތެވެ. ޢިލްމުވެރިން ވިދާޅުވާ ގޮތުގައި ލައިލަތުލްޤަދްރި އަކީ އެއް ރެއެކެވެ. ގިނަ ރޭތަކެއް ނޫނެވެ. އެހެންކަމުން މި ތަފާތުގެ ސަބަބުން އަންނާނެ ހަމައެކަނި ތަފާތަކީ އޮނަހިރި އާއި ހިރި އެކި ތަންތަނަށް ތަފާތު ވުން އެކަންޏެވެ. ލައިލަތުލްޤަދްރި ވާނީ ހަމަ ހުރިހާ ތަނަކަށް ވެސް އެއް ރެއަކަށެވެ. އެކަމަކު ހުރިހާ ތަނަކަށް އެއީ އޮނަހިރި ރެއަކަށް ވުން ކޮންމެހެން ލާޒިމެއް ނޫނެވެ.\nއެ ރޭ ސިއްރު ކުރެއްވުމުގެ ހިކުމަތަކީ ކޮބާ؟\nޢިލްމުވެރިން ވިދާޅުވާ ގޮތުގައި، ލައިލަތުލް ޤަދްރި ސިއްރު ކުރެއްވުމުގެ އެންމެ ބޮޑު ހިކުމަތަކީ، އަޅުކަންތައް ކުރުމަށް މީސްތަކުން އަބަދުވެސް ޝައުގުވެރި ކުރުވުމާ އެކު އެ ރޭގެ މަތިވެރިކަމުގެ ނަސީބު ލިބޭނެ ގޮތް މެދުވެރި ކުރެއްވުމެވެ. އެއީ ކަނޑައެޅިގެން ވަކި ރެއެއް ނަމަ މީސްތަކުން އެހެން ރޭތަކަށް މާ ބޮޑު ފަރުވާލެއް ނުހުންނާނެ އެވެ. ނަފްސާނީ ޢިލްމުގައި ވެސް ޝައުގުވެރި ކުރުވުމަށްޓަކައި ހިތްވަރުދޭ އިރު އެންމެ ބޮޑަށް ޝައުގު ލިބެނީ އަދި ޝައުގުގެ މަތީ ދެމިހުންނަނީ ހިތްވަރު ދެވެނީ ކޮންވަގުތަކު ކަން ނޭނގި އެކަމަކު ކޮންމެވެސް އެއް ވަގުތެއްގައި ހިތްވަރު ދެވޭނެކަން އެނގޭ ގޮތަށް ހިތްވަރު ދިނުމުންނެވެ.\nއިމާމް އަލް ފަޚްރުއް ރާޒީ ވިދާޅުވާ ގޮތުގައި ﷲ ލައިލަތުލްޤަދްރި ސިއްރު ކުރެއްވީ އެ ކަލާނގެ އެހެން ބައެއް ކަންކަން ވެސް ސިއްރު ކުރައްވާ ފަދައިންނެވެ. މިގޮތުން އަޅުންގެ ކިޔަމަންގަތުމަށް ﷲ ގެ ރުހިވޮޑިގަތުން އޮންނަ މިންވަރު ސިއްރު ކުރެއްވީ ހުރިހާ ކަމެއްގައި ވެސް ކިޔަމަންގަތުމަށް ޝައުގުވެރި ކުރުވުމަށެވެ.\nއުރެދުންތަކަށް ﷲ ކޯފާ ވާ މިންވަރު ސިއްރު ކުރެއްވީ ހުރިހާ އުރެދުންތަކުން ދުރުހެލިކުރުވަން ބާރެއްގެ ގޮތުގަ އެވެ. މީސްތަކުންގެ ތެރެއިން ﷲގެ ވަލިއްޔުން ސިއްރު ކުރެއްވީ ވަކި މީހަކު ތަފާތު ނުކޮށް އެންމެންނަށް ވެސް ގަދަރު ކުރުމަށް ބާރު އެޅުމަށެވެ. ދުޢާ އިޖާބަ ކުރައްވާ މިންވަރު ސިއްރު ކުރެއްވީ ދުޢާ ކުރުމުގައި މުބާލަޣާ ކުރުމަށް ހިތްވަރު ދެއްވުމަށެވެ.\nﷲގެ އެންމެ މަތިވެރި އިސްމުފުޅު ސިއްރު ކުރެއްވީ ހުރިހާ އިސްމުފުޅުތަކުން ވެސް އެކަލާނގެ އަށް ދަންނަވައި އަދި ހުރިހާ އިސްމުފުޅުތައް މުގައްދަސް ކުރުވުމަށެވެ. މެދު ނަމާދު ސިއްރު ކުރެއްވީ ހުރިހާ ނަމާދަކަށް ވެސް ފަރުވާތެރި ކުރުވުމަށެވެ. ތައުބާ ގަބޫލު ކުރައްވާ މިންވަރު ސިއްރު ކުރެއްވީ ހުރިހާ ކަމަކުންވެސް ތައުބާ ލެއްވުމަށް އަބަދުވެސް އެދުމަށް ޝައުގުވެރި ކުރުވުމަށެވެ. މަރުވާ ވަގުތު ސިއްރު ކުރެއްވީ ދިރިހުރި ހުރިހާ ވަގުތަކު މަރަށް ތައްޔާރު ވުމަށް މަސައްކަތް ކޮށް ބިރުވެތި ކުރުވުމަށްޓަކައެވެ.\nމިފަދައިން އެތައް ކަމެއް ސިއްރު ކުރައްވާފައިވާ އިރު ލައިލަތުލްޤަދްރި ވެސް ސިއްރު ކުރެވިފައިވުމުން މުޅި ރޯދަ މަސް އެކީ އެ ރޭ ހޯދުމަށް މަސައްކަތް ކުރާނެ އެވެ. އަދި ވަކިން ޚާއްޞަކޮށް ފަހު ދިހައިގައި ބޮޑަށް މަސައްކަތް ކުރާނެ އެވެ. މަހުގެ ފުރަތަމަކޮޅު އަޅުކަންތަކަށް ވަރަށް ބޮޑަށް ސަމާލުކަން ދީފައި މެދެއްހާ ހިސާބަށް އަންނަ އިރު ފޫހިކަމާއި ލޮޑުކަން ބައެއް މީހުންގެ ފަރާތުން ފެނިގެންދެ އެވެ. މިކަމުން އަރައިގަނެ އަލުން އާ ހިތްވަރަކާ އެކު މަސައްކަތް ކުރުމުގެ ޝައުގު ފަހު ދިހައިގައި ލިބެއެވެ. އަދި ފަހު ދިހައިގެ ތެރެއިންވެސް އެންމެ ފަހުގެ އޮނަހިރި ރޭތަކަށް މާބޮޑު ޝައުގެއް ލިބިގެން ދެއެވެ.\nލައިލަތުލްޤަދްރި ސިއްރު ކުރެވުނު އަނެއް ހިކުމަތަކީ އެ ރެއަކީ ކޮން ރެއެއްކަން އެނގިހުރި ހާލަތެއްގައި އެ ރޭ ފާފައަކަށް ހުށަހެޅިއްޖެ ނަމަ ލިބޭނެ ފާފައިގެ ބޮޑުކަން އިތުރުވެގެން ގޮސްދާނެތީވެ މީސްތަކުންނަށް ރަހުމަތަކަށްޓަކަ އެވެ. ތިންވަނަ ހިކުމަތަކީ، އަޅުކަން ކުރުމުގައި ގަދައަޅައި މަސައްކަތް ކުރުމަކީ އޭގެ ޒާތުގައި ވެސް ސަވާބު ލިބޭ ކަމަކަށް ވާއިރު މިގޮތަށް ސިއްރު ކުރެވިފައި އޮތުމުން އެއް ރެއަކު ގަދައަޅައި މަސައްކަތް ކުރުމަށް ވުރެ އެތައް ރެއަކު އެގޮތަށް ގަދައަޅައި މަސައްކަތް ކުރުމުން ލިބޭ ސަވާބު އިތުރު ވެގެންދާނެތީ އެވެ.\nހަތަރުވަނަ ހިކުމަތަކީ، އެ ރޭ ހޯދުމަށްޓަކައި އިންސާނާ ކުރާ މަސައްކަތާ މެދު ﷲ ފަޚުރުވެ ވޮޑިގަތުމަށްޓަކަ އެވެ. އެއީ، އިންސާނުންނަކީ ބިމުގައި ފަސާދަ އުފައްދައި ލޭއޮހޮރުވާނެ ބައެއް ކަމަށް މަލާއިކަތް ބޭކަލުން ވިދާޅުވިއަސް ﷲ އަށް އަޅުވެތި ވުމުގައި ލައިލަތުލްޤަދްރި ކަން ކަށަވަރު ނުވާ ރޭ ރޭ ވެސް މިހާވަރަށް މަސައްކަތް ކުރާ ނަމަ އެކަން ކަށަވަރު ވާ ރޭ އަޅުވެތިވުން ހުންނާނީ ކިހާ މިންވަރަކަށް ކަން މަލާއިކަތް ބޭކަލުންނަށް ތަސައްވުރު ކޮށްދެއްވުމަށެވެ.\nއާދެ، އެހެންކަމުން މި ހިކުމަތްތަކަށް ސަމާލުވެ އަޅުކަންތައް ކުރުމުގައި އަޅުގަނޑުމެން އިތުރު ހިތްވަރަކާއި ބާރެއް ލާން މަސައްކަތް ކުރަން ޖެހެއެވެ. ލައިލަތުލް ޤަދްރި ލިބޭތޯ ރަމަޟާން މަހުގެ ހުރިހާ ރޭތަކެއްގައި އަދި ވަކިން ފަހު ދިހައިގައި ގަދައަޅައި މަސައްކަތް ކުރަން ޖެހެއެވެ.


SunOnline: Maafaru airport gai gaaim kuri covid test center hulhuvaifi\nމާފަރު އެއާޕޯޓުގައި ގާއިމްކުރި ކޮވިޑް ޓެސްޓް ސެންޓަރު ހުޅުވައިފި\nނ. މާފަރު އިންޓަނޭޝަނަލް އެއާޕޯޓުގައި ގާއިމްކުރި ކޮވިޑް ޓެސްޓް ސެންޓަރު ހުޅުވައިފިއެވެ.\nވާޗުއަލްކޮށް ކުރިއަށްގެންދިޔަ މި ރަސްމިއްޔާތުގައި ހެލްތު މިނިސްޓަރު އަބްދުﷲ އަމީންވެސް ބައިވެރިވެ ވަޑައިގެންނެވިއެވެ.\nމާފަަރު އެއާޕޯޓުގައި ކޮވިޑް ޓެސްޓް ސެންޓަރު ގާއިމްކުރީ ސޮނޭވާގެ ޚަރަދުގައެވެ. އެތަނަށް ބޭނުންވާ މެޝިނަރީސް އިންސްޓޯލުކޮށް، ސެންޓަރު ގާއިމް ކުރުމުގެ އަމަލީ މަސައްކަތް ކޮށްފައިވަނީ އޭޑީކޭ ޓްރޭޑް އެންޑް ޝިޕިންގެ ފަރާތުންނެވެ.\nމާފަރު އެއާޕޯޓު ހިމެނޭ ސަރަހައްދަކީ ގިނަ އަދަދެއްގެ މަތީފެންވަރުގެ ރިސޯޓުތައް ހިންގާ ސަރަހައްދެކެވެ.\nކޮވިޑް19 އާ ގުޅިގެން ރާއްޖޭގެ ބޯޑަަރުތައް ބަންދުކޮށްފައި އޮތުމަށްފަހު ހުޅުވާލާނީ މިމަހުގެ 15 ވަނަ ދުވަހުއެވެ. ރާއްޖެ އަންނަ ފަތުރުވެރިން ކަރަންޓީނު ނުކުރާނެ ކަމަށާއި ކޮންމެހެން ބޭނުންވެއްޖެ ހާލަތެއްގައި ނޫނީ ކޮވިޑަށް ޓެސްޓުވެސް ނުކުރާނެކަމަށް ސަރުކާރުން އާންމުކޮށްފައިވާ ގައިޑްލައިންގައި ބުނެފައިވެއެވެ.


Velana airport gai aa VIP complex eh hadhan dhauvathu fonuvaifi | Mihaaru\nވެލާނާ އެއާޕޯޓުގައި އާ ވީއައިޕީ ކޮމްޕްލެކްސްއެއް ހެދުމަށް ދައުވަތު ފޮނުވައިފި\nވެލާނާ އިންޓަނޭޝަނަލް އެއާޕޯޓުގައި އަލަށް ހަދާ ވީއައިޕީ ކޮމްޕްލެކްސްގެ ކުރެހުމެއް. މިތަން އިމާރާތްކުރުމުގެ މަސައްކަތް ވަރަށް އަވަހަށް ފަށާނެ. ފޮޓޯ: އެމްއޭސީއެލް\n02 މާޗް 2017\nއެމްއޭސީއެލްގެ މެނޭޖިން ޑިރެކްޓަރު އާދިލް މޫސާ "މިހާރު"އާ ވާހަކަދައްކަވަމުން މިއަދު ވިދާޅުވީ ކުރީގެ އަކުއާ ރެސްޓޯރަންޓް ހުރި ތަނުގައި މޫދު ފެންނަ ގޮތަށް ހަތަރު ބުރި އަށް ހަދާ އިމާރާތުގެ މަސައްކަތްކުރާނެ ބަޔަކު ހޯދަން މިހާރު ދައުވަތު ފޮނުވާފައިވާ ކަމަށެވެ. އަދި އަންނަ ހަފުތާގެ ތެރޭގައި އެ ކުންފުނިތަކުން ޕްރޮޕޯސަލް ހުށަހަޅަން ޖެހޭ ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެން މި ޕްރޮޖެކްޓަށް ވަކިވަކި ދައުވަތު ފޮނުވަނީ. އޭގެ ތެރޭގައި ރާއްޖޭގެ ކުންފުނިތަކަށާއި އެއާޕޯޓުގެ އެކި ޕްރޮޖެކްޓްތައް ހިންގާ ބޭރުގެ ކުންފުނިތަކަށް ވެސް ދައުވަތު ފޮނުވާފައިވާނެ،" އާދިލް ވިދާޅުވި އެވެ.\nއެންމެ ޒަމާނީ ވަސީލަތްތައް ހިމެނޭ ގޮތަށް ވީއައިޕީ ކޮމްޕްލެކްސްގެ މަސައްކަތް ފަށައި މި އަހަރުގެ ތެރޭގައި ހުޅުވާނެ ކަމަށް އެމްއޭސީއެލް އިން ބުންޏެވެ. އަދި އަލަށް ހަދާ ވީއައިޕީ ކޮމްޕްލެކްސްގައި ޗެކިން ކުރެވޭނެ ފެސިލިޓީ އާއި ކެއިން ބުއިމުގެ ހިދުމަތްތަކާއި ފާޚާނާގެ އިތުރުން ފެންވެރޭނެ ގޮތާއި ދެ ޖިންސަށް ވަކިން ނަމާދު ކުރެވޭނެ ގޮތްތައް ވެސް ހުންނާނެ ކަމަށް އެ ކުންފުނިން ބުންޏެވެ.\n"މިހާރު ބޭނުންކުރާ ވީއައިޕީ އަދި ސީއައިޕީ ލައުންޖާ މިތަން ވަރަށް ތަފާތުވާނެ. އިންޓީރިއާ އަދި ބޭރުން ފެންނަ ގޮތް ވެސް ވަރަށް ރީތިވާނެ،" މެނޭޖިން ޑިރެކްޓަރު ވިދާޅުވި އެވެ.\nއޭނާ ވިދާޅުވީ އަލަށް ކޮމްޕްލެކްސްގައި ވީއައިޕީ އާއި ސީއައިޕީ ލައުންޖްތައް ހުންނާނީ ވަކިވަކިން ކަމަށެވެ. އަދި އޭގެ އިތުރުން ވަކި ކޮޓަރިއެއް ބޭނުންވާ މީހުންނަށް އެކަން ވެސް ހަމަޖެހޭނެ ކަމަށް ވެސް އާދިލް ވިދާޅުވި އެވެ.\n"މިތަން ވާނެ މި ސަރަހައްދުގައި ހުރި އެންމެ ހިތްގައިމު ވީއައިޕީ ކޮމްޕްލެކްސް އަށް. އަޅުގަނޑުމެން މިތަން މި ހަދަނީ ކޮންމެ ފެންވަރެއްގެ މީހަކަށް ވެސް ބޭނުންކުރެވޭނެ ފެންވަރަށް،" އޭނާ ވިދާޅުވި އެވެ.\nޓޫރިސްޓުން އެމްއޭސީއެލް ވެލާނާ އިންޓަނޭޝަނަލް އެއާޕޯޓް އާދިލް މޫސާ (ކުރީގެ އެމްޑީ، އެމްއޭސީއެލް) މާލޭ އިންޓަނޭޝަނަލް އެއާޕޯޓް ހުޅުލެ\n23 ކޮމެންޓް, 64 ރިއެކްޝަންސް\nއަލަށް ހަދާ ޓަރމިނަލްގެ ޑިޒައިންތައް ދައްކާލަބަލަ، ވަރަށް ބަލާލަން ބޭނުން\nކަންކަމާ ނުބައްދަލް އަގުތައް ޖަހައިގެން ތަކުރާ ތަކުރު ތިޖަހާ ސަކަރާތް ނޭނގޭ ހަމަ އެކަކުވެސް ނެތް ނުބީހެންޏާ ކަނޑާހަމަތޯ؟\nދައުލަތެއް ބަޤުރޫޓް ކޮށްފި. ރާއްޖޭގެ އެތައް ރައްޔިތުން ޙައްޤޫ ތަކުން މަހުރޫމް ކޮށް މާލޭގެ ބިންވެރިންގެ މަންފާއަށް މުޤައްދަސް މާލެ އަށް ހޭދަ ކުރުމަށް މުޅި ޤައުމު 1000 އހަރަށް ދަރަނިވެރިކޮށްފި.\nއަހަރުމެން އަމިއްލައަކަށް ނޫން އެނގޭ މާލެއަށް އުފަންވީ، ކަލޭ އަމިއްލައަށްތަ ގަމަށް އުފަންވީ، އެއީ ހެއްދެވި ފަރާތުން މެދުވެރި ކުރެއްވި ގޮތް އެނގޭ، އެހެންވީމަ މާލެއޭ ކިޔައިގެން ފާޑު ފާޑު ވާހަކަ ނުދައްކާ، އަދި ކޮންމެ ގައުމެއްގަ ވެސް ވެރިކަން ކުރާ ރަށް އަބަދުވެސް ތަރައްގީ ވާނެ އެނގޭ\nކޮންމެ ފެންވަރެއްގެ މީހުންނަށްވެސް ބޭނުން ކުރެވެންޏާ ވީއައިޕީ ނޫން މީހުންނަށްވެސް ބޭނުން ކުރެވޭނެތާދޯ!\nޖމރ ގެންގުޅުނު ކޮންސެޕްޓް....ޖމރ އައުމުން އެމް.އ.ސ.ލ އަށް ވިޔަފާރި ކުރާނެ އުކުޅުތައް ދަސްވިއެވެ. ދިވެހިންނަކީ ވަރަށް އަވަހަށް ދަސްކުރާ މޮޅު ބައެކެވެ.\nވެލާނާ އެއާޕޯޓުގައި އާ ވީއައިޕީ ކޮމްޕްލެކްސްއެއް މިފަހަރު އެމްއޭސީއެލް އިން ހަދާއިރު މިޚަބަރުގެ އާރޓިކަލްގެ އިލަސްޓްރޭޝަން ގައި ވާ ގޮތުން ނަމަ އިމާރާތުގެ ބޭރު އެއީ ދަގަނޑު ފީންނެކެވެ. ތީގައި ހާދަ ދިވެހި ވަންތަ ސްޓައިލެއް ނެތޭ ދޯ ފުރާޅުގައި ވެސް. ކަމަކު ނުދޭ ތިޔާ އާރކިޓެކްޓަރ އެއް ގޮތަކަށް ވެސް މަމެންނަށް. ދިވެހި ހާދަ ރީތި ފުރާޅު ތައް ހުރެއޭ ދޯ. އިމާރާތެއްގެ އާރކިޓެކްޓްރަލް ލުކްސް އެންމެ ރީތި ވަނީ އެއީ އިމާރާތެއް ގެ ފުރާޅުންނެވެ. ރީތި ފުރާޅެއް ނުހުންނަ ރިސޯރޓްސް ތަކުގެ ވިލާތައް ވެސް ނުވިކެނީ އެހެން ވެގެންނެވެ. ތިޔާ ވީއައިޕީ ކޮމްޕްލެކްސް ގެ އާރކިޓެކްޓަރ ދައްކާ ގޮތުން ތިޔާއީ ދަގަނޑު ފީންނެއް ކަމަށްވާތީވެ ތި އޮންނާނީ ދުވަސް ކޮޅަކުން ދަބަރު ފީންނަށް ވެފައެވެ. ހިއުޖް މެއިންޓެނަންސް ކޮސްޓް ދާނެ ތިކަމަށް. ދަގަނޑު ބޭނުން ކުރާނަމަ އެހުންނަަން ޖެހޭނީ ފައިބަރ ކޯޓް ކުރެވިފައި. އެނޫންނަމަ ކިތަންމެ ވަރުގަަދަ ޕެއިންޓެއް ލި ނަމަވެސް ރާއްޖޭގެ މިވެދަރ ގައި ދަބަރަށް ވާނެއެވެ.\nމިފަހަރު ވެލާނާ އެއާރޕޯރޓްގެ ވީއައިޕީ ލޫންޖް ހަދާއިރު ހަދަންވީ ވަރަށް ކޮލިޓީ ކޮށް އެވެ. އަދި ވީއައިޕީ ލޫންޖް ގައި ޕްރައިވެޓް ކޮޓަރި ތައް ވެސް ހުންނަން ޖެހޭނެއެވެ. އަދި ބޮޑު އޮފީސް ސްޕޭސް އެއް ވެސް ހުންނަން ޖެހޭނެއެވެ. މަމެންނަށް އެއްގޮތަކަށް ވެސް ކަމަކު ނުދޭ ސިންގަޕޫރުގެ ޗަންގީ އެއާރޕޯރޓްގެ ވެސް ބިޒްނެސް ލޫންޖް. ކޮމަން ޓޮއިލެޓް ހުންނަނީ އަދި ޓޮއިލެޓް ވެސް ހީވަނީ ކުޑަ ކުޑަ ސެލް އެއް ހެން ދޯ. ދެން އޮފީސް ސްޕޭސް އެއް ނުހުރޭ ލެޕް ޓޮޕް ބަހައްޓައިގެން މަސައްކަތް ކޮށްލާނެ. އަރާމު ކޮލިޓީ ހައިބެކް ޗެެއާރސް ތަކެއް ނުހުރެއެވެ. ސިންގަޕޯރގެ ޗަންގީ އެއާރޕޯރޓްގެ ބިޒްނެސް ކްލާސް ލޫންޖް ހީވަނީ އެއީ ކާން ވަންނަ ތަނެއް ހެން. އެގޮތަށް އެތަން ޑިޒައިން ކުރެވިފައި ވަނީ. ބިގް ބޯއިސް ތިބެން ބޮޑެތި ސޯފާ ސެޓް ވެސް ނުުހުރޭ ދެން ވަރަށް ކުދި ކުދި ކުދި ސޯފާ ސެޓްސް ތައް ހުންނަނީ. އެއެއްޗެހީ ގައި އިށީންނައިރު ފައި ދަމައިލައިގެން ސޯފާގެ ހެޑްގައި ދެއަތް އަޅުވައިގެން އަރާމު ކޮށްލެވޭނެ ގޮތެއް ވެސް ނުހުރޭ. ކަން މިހެން ހުރުމުން މިފަދަ ކަންކަން ޖެހޭނެ ވަރަށް ރަނގަޅަށް އެކުލެވެން ވެލާނާ އެއާރޕޯރޓްގެ ވީއައިޕީ ލޫންޖް ގައި.\nވެލާނާ އެއާޕޯޓުގައި އާ ވީއައިޕީ ކޮމްޕްލެކްސްއެއް ހެދުމަށް ދައުވަތު އެމްއޭސީއެލް އިން ފޮނުވުމުން އެކަމަށް ފުރަތަމަ ވެސް ޝައުގުވެރިކަން ފާޅުކުރަން ޖެހޭނީ އެމްޓީސީސީން ނެވެ. އެމްޓީސީސީ މިވަނީ ވެލާނާ އެއާރޕޯރޓްގެ ވަރަށް ބޮޑު ޕްރޮޖެކްޓެއް ނިންމާފައެވެ. ކަން މިހެން ހުރުމުން އެމްޓީސީސީން ވެލާނާ އެއާރޕޯރޓްގެ ވީއައިޕީ ކޮމްޕްލެކްސް އިމާރާތް ކޮށްފިނަމަ އެއީ ވަރަށް ރަނގަޅު ޓްރެކްރިކޯރޑެއް އެމްޓީސީސީ އަށް ލިބިގެންދާނެ. އޭގެ ސަބަބުން ފާފު އަތޮޅުގައި ސައުދީން ތަރައްގީ ކުރާ އިންޓަރނޭޝަނަލް އެއާރޕޯރޓް ގެ ވީއައިޕީ ލޫންޖް އާއި އަދި ޓާރމިނަލް އެޅުމަށް އެމްޓީސީސީ އަށް ލިބުމުގެ ފުރުސަތު ބޮޑު ވާނެއެވެ. އެމްޓީސީސީން ޖަޕާނުގެ ތަކެނަކާ ފަދަ ތަޖްރިބާ ހުރި ކުންފުންނަކާއި އެކު ޖޮއިންޓް ވެންޗަރ އެއް ހަދައިގެން އެކަމަށް ކުރިމަތިލައިފިނަމަ ޔަގީން އެކަން ކާމިޔާބު ވާނެ ކަން.\nއަދިވެސް ވީ އައިޕީ ދޯ؟.... ކިހާ ދެރަކަމެއް... ބާލިދީން ސަލާމަތް ނުވެގެން މި އުޅެނީ\nހޫނ ތިއުޅެނީ ނުފައިބަންވެގެން


Ras Online - އައިއެމްއެފްގެ އެހީ ކުރިން ހޯދިނަމަ ލަންކާ މި ހާލަތަކަށް ނުދާނެ: ގަވަރުނަރު\nއައިއެމްއެފްގެ އެހީ ކުރިން ހޯދިނަމަ ލަންކާ މި ހާލަތަކަށް ނުދާނެ: ގަވަރުނަރު\nއަހުމަދު މަސްނޫމް 17 ޖޫން 2022 - 10:46\nއިންޓަރނޭޝަނަލް މަނިޓަރީ ފަންޑު، އައިއެމްއެފްގެ އެހީ ކުރިން ހޯދިނަމަ އިގްތިސާދީ ކާރިސާއަކާއި ލަންކާއިން ކުރިމަތިލާން ނުޖެހުނީސްކަމަށް ލަންކާގެ މަރުކަޒީ ބޭންކުގެ ގަވަރުނަރު ނަންދަލާލް ވީރަސިންހަ ވިދާޅުވެއްޖެއެވެ.\nލަންކާގެ މަރުކަޒީ ބޭންކުގެ ގަވަރުނަރު ނަންދަލާލް ވީރަސިންހަ މިހެން ވިދާޅުވެފައި މިވަނީ ގައުމުގެ އިގްތިސާދު ފުނޑި، އެ ގައުމުގެ ތާރީހުގައިވެސް ފުރަތަމަ ފަހަރަށް ލޯނު ނުދެއްކޭ ހާލަތަށް ގޮސް، ގައުމު އިނދަޖެހިފައިވާ ދަނޑިވަޅެއްގައެވެ.\nމިކަމާއި ގުޅިގެން ލަންކާއިން ވަނީ އެ ގައުމަށް5ބިލިއަން ޑޮލަރު ބޭނުންވާކަން ހާމަކޮށްފައެވެ.\nބީބީސީއާ ވާހަކަދައްކަމުން ލަންކާގެ މަރުކަޒީ ބޭންކުގެ ގަވަރުނަރު ނަންދަލާލް ވީރަސިންހަ ވިދާޅުވީ ބޭރުގެ އެހީ ހޯދުން ލަސްކުރުމަކީ ލަންކާގެ ވެރިންގެ ގޯސް ނިންމެވުމެއްކަމަށެވެ.\n"އައިއެމްއެފްއަށް ދިއުން އަވަސްކޮށް، މީގެ އަހަރެއްހާ ދުވަސްކުރިން ދަރަނި ރީ-ސްޓްރަކްޗަރ ކުރަން އުޅުނުނަމަ މި ހާލަތަށް ނުގޮސް އިގްތިޞާދު ހަމައަކަށް އެޅުވުނީސް." ލަންކާގެ މަރުކަޒީ ބޭންކުގެ ގަވަރުނަރު ވިދާޅުވިއެވެ.\nލަންކާއަށް ތެލާއި، ކާބޯތަކެއްޗާއި ބޭހުގެ ދަތިކަން އިންތިހާއަށް ކުރިމަތިވެފައިވާއިރު، މަރުކަޒީ ބޭންކުން ދަނީ އިގްތިސާދު ހަމައަކަށް އެޅުވޭތޯ ގިނަ މަސައްކަތްތަކެއް ކުރައްވަމުންނެވެ.\nއދއިން ބުނާގޮތުން ލަންކާގެ3ބައިކުޅަ2ބައެއްހާ ގޭބީސީތަކުން ވަނީ ކާބޯތަކެތި ބޭނުންކުރާ މިންވަރު މަދުކޮށްފައެވެ.\nލަންކާއަށް މިހާރު ދިމާވެގެން އުޅޭ މައްސަލައަށް ހައްލެއް ހޯދޭތޯ އައިއެމްގެ ޓީމެއް ހޯމަދުވަހު ލަންކާއަށް ޒިޔާރަތްކުރާނެއެވެ. މިމަޝްވަރާތަކުގައި ލަންކާގެ މަރުކަޒީ ބޭންކުގެ ގަވަރުނަރު މުހިއްމު ދައުރެއް އަދާކުރައްވާނެއެވެ. ނަމަވެސް މީގެ2މަސްކުރިން، ކުރީގެ ގަވަރުނަރުގެ ބަދަލުގައި މަގާމަށް އައްޔަންކުރި ނަންދަލާލް ވީރަސިންހަގެ މަގާމުގެ ދައުރު މިމަހުގެ ނިޔަލަށް ހަމަވާއިރު،6އަހަރުގެ އިތުރު ދައުރަކަށް އޭނާ އައްޔަންކުރާނެކަން އޮތީ ނޭނގުމެއްގެ ތެރޭގައެވެ.\n"މަގާމުގައި ކުރިއަށްދާން ބޭނުންވާކަމުގެ ޝައުގު ވާނީ ފަޅުކޮށްފައި. މިހާރު ދިމާވެގެން އުޅޭ މައްސަލައަކީ2މަހުން ހައްލުވާނެކަމެއް ނުން." ލަންކާގެ މަރުކަޒީ ބޭންކުގެ ގަވަރުނަރު ވިދާޅުވިއެވެ.\nއައިއެމްއެފްގެ މަޝްވަރާތަކުގައި ލަންކާއަށް އޮތް އެންމެ ބޮޑު ޖޮންޖެހުމަކީ ޗައިނާގެ ލޯނުތަކެވެ. އެގައުމުގެ ބޭރު ދަރަނީގެ 15 އިންސައްތައަކީ ޗައިނާއިން ނަގާފައިވާ ލޯނުތަކެވެ. އައިއެމްއެފްގެ އުސޫލުތައް އޮންނަ ގޮތުން އެހެން ގައުމުތަކުގެ ދަރަނި ރީ-ސްޓްރަކްޗަރ ނުކުރަނީސް އައިއެމްއެފުންޕ އެހީއެއް ނުވާނެއެވެ.\nނަންދަލާލް ވީރަސިންހަ ވިދާޅުވީ ލޯނުތަކަށް ލުއި ދިނުމުގައި ޗައިނާއިން ލަންކާއަށް އެހީތެރިވާނެކަމަށް އުއްމީދުކުރައްވާކަމަށެވެ.\nކޯވިޑާއި ހަނގުރާމަތަކުގެ ސަބަބުން ދުނިޔޭގެ އިގްތިސާދަށް ލޮޅުންތަކެއް އަދައިގެން އުޅޭއިރު، ކުރިއަށް އޮތް އަހަރުތަކުގައި ތަރައްގީވަމުން އަންނަ އެހެން ބައެއް ގައުމުތަކަށްވެސް ދަރަނި ނުދެއްކޭނެ ފަދަ ހާލަތެއް މެދުވެރިވެދާނެކަމަށް ވޯލްޑް ބޭންކުން ވަނީ ހާމަކޮށްފައެވެ. އޭގެތެރޭގައި ދިވެހިރާއްޖެ، ރުވާންޑާ، އިތިއޯޕިއާ، ސެނެގާލް، މިސްރު، ގާނާ އަދި ޕާކިސްތާން ހިމެނެއެވެ.


🌟🌟Fathisthari Vaahaka🌟🌟: އަލިމަހުގެ ވިދުން -2ވަނަ ބައި\nއަލިމަހުގެ ވިދުން -2ވަނަ ބައި\nPosted by ~Fathisthari Vaahaka~ at 8:43 AM\nއިންސާނުން ރާވާ ރޭވުންތައް އެއާއި އެއްގޮތަށް ނުހިނގާ އިދިކޮޅަށް ދަނީ ކިތައް ފަހަރު ހެއްޔެވެ؟ އެފަދަ ވަގުތު ތަކުގައި އަމިއްލަ ނަފްސު ކުށްވެރި ކުރުމުގެ ބަދަލުގައި ހެއްދެވި ފަރާތާއި ޝަކުވާ ކުރަނީ ކީއްވެގެން ހެއްޔެވެ؟ އުއްމީދު ކުރާ ކޮންމެ ކަމަކީ ފެންނަ ހުވަފެނެއްފަދަ ކަމެއްކަން އަހަރެމެންނަށް ހަމަ ނޭނގެނީ ހެއްޔެވެ؟ ހޭލެވުމާއިއެކު އެ ހުވަފެނުންވެސް އެ ހޭލެވުނީ ކަމާއި ކުރިމަތިން ހާމަ ވަނީ ހަގީގަތްކަން ނުވިސްނެނީ ހެއްޔެވެ؟ ފުރަތަމަ ދުވަހުވެސް ހުވަފެނަކީ ހަގީގަތެއް ނޫން ކަމަށް ވިސްނުނު ނަމަ ޙަގީގީ ދުނިޔޭގައި އެކަން ފުރިހަމަ ނުވުމުން ޝަކުވާ ކުރާކަށް ނުޖެހުނީސް ނޫންހެއްޔެވެ. ފަހުމީއާއިއެކު އުފާވެރި ދުވަސްތަކެއްއުޅެ އެކުގައި މުސްކުޅިވާން އޭނާ ކުރި އުއްމީދުވެގެން ދިޔައީ އެފަދަ ހުވަފެނަކަށެވެ.\nއެދެމީހުންގެ ކައިވެނީގެ ޙަޔާތުގެ ފުރަތަމަ ހަމަސް ހޭދަވެގެން ދިޔައިރު، އޯގާވަންތަ ކަލާނގެ ރަޙުމަތްފުޅުން އެދެމީހުންނަށް ދަރިއެއް ލިބެން އުޅޭކަމުގެ ޚަބަރު އޭނަގެ ފިރިމީހާއަށް އޭނައަށް ދެވުނުތާ މާ ގިނަ ދުވަހެއް ނުވެއެވެ. ހިތާމައިން ކަޅިވެފައިވާ ސާލަކުން އޭނައަށް ޖެހުނީ ކަފުން ވާށެވެ.\nއެކަކަށްވެސް ބައްޔެއް މަރެއް އައީކީއެއް ނޫނެވެ. އުޅެބޮޑުވި މާހައުލާއި މައިންބަފައިންނާއި ގެ ދޫކޮށްފައި އެމީހެއްގެ ފަހަތުން އޭނަ އައި އޭނަގެ ފިރިމީހާ، ދެއަތްބަށް އެހެން މީހަކާއި އިނުމުގެ ހުއްދައަށް އޭނަގެ ކިބައިން އެދުނީއެވެ. ފަހުމީ ދެއްކި އެ ވާހަކަ އަޑުއަހާ ނިމުނުއިރު އޭނަގެ ހިތުން ބައެއް ފަހުމީއަށްޓަކައި މަރުވިފަދައެވެ. ލިބެން އުޅޭ ފުރަތަމަ ދަރިފުޅަށް ބަލިވެއިންކަން އެނގުނުތާ މާ ގިނަދުވަހެއް ނުވެ އައިސް އެކަހަލަ ވާހަކައެއް ދައްކަން ކެރޭނީ ކޮން ކަހަލަ ފިރިހެނަކަށް ބާއޭ އޭނަގެ ހިތަށް އެރިއެވެ.\nއަދި ލޮލުން ނުދެކޭ ދަރިފުޅަށްޓަކައި ﷲ އަށް ޝުކުރުގެ ސަޖިދައެއް ޖަހާލަންވެސް ވަގުތެއް ނުވިތާކަށް، އޭނައާއެކު ހޭދަކޮށްލާނެ ވަގުތެއްވެސް ނުލިބިގެން ރެއާ ދުވާލު ގެއިން ބޭރުގައި ފަހުމީ ވަގުތުތައް ހޭދަކުރަމުން ދިޔަ ހަގީގީ ސަބަބު އޭނައަށް އެނގުމާއެކު ފަހުމީ ދެކެ އޭނަ މުޅިން ފޫހިވީއެވެ. އިންނަން އެ އުޅޭ އަންހެންކުއްޖަކީ ކާކުތޯވެސް އަދި އެހެން ދެވަނަ ސުވާލެއްވެސް ނުކޮށް ކައިވެނި ކުރިޔަސް އެންމެ ރަނގަޅުކަމަށް އޭނަ ބުނީ އެހެންވީމައެވެ.\nހިލޭ އަންހެނަކާއި ގުޅުމެއް ބާއްވައި އެ ގުޅުން ކައިވެންޏަކާއި ހަމައަށް ގެންގޮސްފަ، އައިސް އޭނަ ކައިރީ އެ ވާހަކަ ދައްކަން ފަހުމީއަށް ކެރުނުއިރު، އެކަމުން ދުރުވާން ފަހުމީއާއި ވާހަކަ ދައްކާކަށް އޭނަގެ ހިތާއި ޟަމީރުވެސް ގަބޫލެއް ނުވިއެވެ. އޭނައަކީވެސް ހިތެއް ނެތް މީހެއް ނޫނިއްޔާއެވެ. އެއްވެސް މީހަކު ލައްވާ އޭނަގެ ދިރިއުޅުމަކީ ބޮޑުބެރުގެ ލަވައަކަށް ހެދިޔަދޭން އޭނަގެ ޟަމީރު އެއްބަސް ނުވީއެވެ.\nއެހާ ޅަ އުމުރުގައި ކުރެވުނު ކައިވެނިން ހިތި ޢިބްރަތެއް ލިބުނަތީ އެކަމާ އޭނަ އިޚްތިޔާރުކޮށްގެން ހުރި ހަމަހިމޭންކަމުގެ މާނައަށް ނުވިސްނާ، އޭނަގެ ލޮލުން އޮހުނު ކަރުނަތައް ނުފެންނަކަމަށް ހަދައިގެން ހުރެ ފަހުމީ ދެ އަތްބަށް އިނީއެވެ. ގެއާއި އިންވެގެން ދެވަނައަށް ހުރިގޭ ސަޢީދާ އާއެވެ.\nފިރިމީހާ ދެވަނަ ކައިވެންޏެއް ކުރުމަށްވުރެ އޭނައަށް ބޮޑުވީ އޭނަގެ އެކުވެރި ސަޢީދާ އާއި ފަހުމީ ކައިވެނި ކުރުމުންނެވެ. އެރަށަށް އޭނަ ދިޔައީއްސުރެ އޭނައާއި އެންމެ ގާތްކޮށް އުޅެމުން އައި ސަޢީދާ ، ލޯބީގެ ގުޅުން ބޭއްވީ އޭނަގެ ފިރިމީހާއާއިކަން އެނގުމުން އޭނަގެ ހިތަކަށް ކުޅަދާނައެއް ނުވިއެވެ. ދެވަނަ އަތްބެއް ހޯދަން ބޭނުންވިއިރު ސަޢީދާ ނޫން އެހެން މީހަކާ ފަހުމީ އިންނަމަވެސް އޭނައަށް އެހާ ނުބައި އަސަރެއް ނުކުރީސް ކަންނޭނގެއެވެ.\nބަނޑުގައި އޮތް ދަރިފުޅުގެ މުސްތަގްބަލަށް ވެދާނެ ގޮތެއްވެސް ބެލުމެއްނެތި، ލަހެއްފހެއް ނެތި ފަހުމީގެ ކިބައިން އޭނަ ވަރިއަށް އެދުނީ ﷲ އާއި ވަކީލުކޮށްފައެވެ. އެހާ ލޯބިން އިން ފިރިމީހާ އަކީ ޙީލަތްތެރި ދޮގުވެރިއެއްކަމާއި ، ގާތް ރަޙްމަތްތެރިއެއްގެ ގޮތުގައި ހުރި ސަޢީދާ އަކީވެސް އޭނައަށް އަމާނާތްތެރި ނުވި މީހަކަމށްވުމުން، އެއިން އެކަކުވެސް ފެންނަ ހިސާބުގައި އުޅޭކަށް އޭނަ ބޭނުމެއް ނުވިއެވެ. ފަހުމީގެ އެއްވެސް އާދޭހެއްގެ އަޑުއަހަން އޭނަ ބޭނުމެއް ނުވިއެވެ. ލިބެން އުޅޭ ދަރިފުޅަށްޓަކައިވެސް މަޑުކޮށްދިނުމަށް އެތަކެއް އާދޭސް ކުރި ނަމަވެސް، ދަރިފުޅާއި ދޭތެރޭ ފަހުމީ ވިސްނަންވީ ވަގުތު ހިނގައްޖެކަމަށް ބުނެފައި، ބަނޑަށް ތިންމަހުގައި އަމިއްލައަށް ކޯޓަށްގޮސްގެން އޭނަ ވަރިވީއެވެ.\nފަހުމީ އާއި އޭނަގެ ކައިވެނީގެ ޙަޔާތް ރޫޅުމުން އޭނައަށް އަސަރުތަކެއް ނުކުރަނީއެއް ނޫނެވެ. އެފަދަ ގޮތެއް ދިމާވާ އެހެން ކޮންމެ އަންހެނަކަށްވެސް ވާނެ ހުރިހާ ގޮތެއް އޭނައަށްވެސް ވިއެވެ. ރޮއި ގިސްލެވުނެވެ. ޝަކުވާ ކުރެވުނެވެ. ލެއްވި ނަސީބަށް ލަޢުނަތްވެސް ދެވުނެވެ. ހިތާމައިން ގޮސް ހިތް ކަޅިވިއެވެ. މެދުކެނޑުމެއްނެތި ރިހޭ ރިހުމެއް މޭގައި އަށަގަތެވެ. އަލަތު ފިރިމީހާ އެގޮތަށް ވަކިވެގެން ދިއުން އޭނައަށްވީ ބޮޑު ވޭނަކަށެވެ. އެއީ ފިރިމީހާގެ ގާތްކަމާއި ލޯތްބަށް އެދި އޭނަ ފެންބޮވައިގަތް އެތައް ރޭތަކެކެވެ. އެހީތެރިކަމަށް އެދެވުނު އެތަކެއް ދުވަސްތަކެވެ.\nނަމަވެސް އޭނަ ހިތްވަރު ކުރިއެވެ. އެނބުރި އައީ އަމިއްލަ ރަށަށެވެ. އޭދަފުށްޓަށެވެ. މައިންބަފައިންގެ އެހީތެރިކަން ލިބޭނެކަމުގެ ޔަގީންކަން އޮތީމައެވެ. އެހެންނަމަވެސް އޭނަ ކަންތައް ކުރީ، ފަހުމީ ގާތުން ވަރިވާން އުޅުނުއިރު އޭނަ ޢަޒުމް ކަނޑައަޅައިގެން ހުރި ގޮތަށެވެ. އެހިސާބުން ފެށިގެން އޭނަގެ ދިރިއުޅުން ކުރިއަށް ގެންދަން އޭނަ ރާވާފައި އޮތް ގޮތަށެވެ. މައިންބަފައިންގެ އޯގާތެރިކަން ލިބުނު ހިނދުވެސް އެ ޢަޒުމް މަތިން އޭނަ ހަނދާން ނައްތައެއް ނުލައެވެ.\nޙަޔާތުގައި އޭނަ ނެގި ފުރަތަމަ ފިޔަވަޅުން އޭނައަށް ލިބުނު ކެހި ވެގެން ދިޔައީ އެއްގޮތަށްވުރެ ގިނަ ގޮތް ގޮތު އޭނައަށް އިބްރަތްތަކެއް ދަސްކޮށްދިން ކަމަކަށެވެ. ބޮޑު ހިތްވަރަކާއި ޢަޒުމެއް ކަނޑައަޅަން އޭނައަށް ކެރުނު ކަމަކަށެވެ. ތެދެކެވެ. ކުށެއް ނުކުރެވޭނަމަ ދަސްކުރަން ނޭނގޭނެއެވެ. ކަންވެނިމުނުފަހުންވިޔަސް އޭނައަށްވެސް ދަސްވިއެވެ.\nއެހެންކަމުން، ދެކޭ މީހުންނާއި އަޑުއަހާމީހުން އެކަމާ ކިތަންމެ ހައިރާންވެގެން އުޅުނު ނަމަވެސް، މައިންބަފައިންގެ އެހީތެރިކަން އޭނަ ބަލައިގަތީ ދަރިފުޅު ވިހަންދެނެވެ. އޭނަ އުޅެން ގަސްތުކޮށްފައި އޮތީ އޭގެ ކުރިން ދުވަހަކުވެސް އޭނަގެ ރައްޓެހި ކުއްޖަކުވެސް އަދި އަވަށްޓެރިއަކުވެސް އުޅެފައި ނެތް ގޮތަކަށް ކަމަށްވިޔަސް، އެ ގޮތް އޭނަ އިޚްތިޔާރު ކުރީ އޭނަގެ އެ ވިސްނުން އަނބުރާލަން މަސައްކަތް ކުރާ މީހަކާވެސް ދުރުވާން ނިންމައިގެންނެވެ.\nއޭނަ ބޭނުންވީ އޭނައާއި އޭނަގެ ދަރިފުޅުގެ ޒިންމާތައް އެއްވެސް މީހަކަށް ނުޖެއްސުމަށެވެ. ޚާއްޞަކޮށް އޭނަ އެކައިވެނި ކުރީ މައިންބަފައިންގެ ރުހުމާއި މުޅިންމެ ދެކޮޅަށް ކަމަށްވެފައި، ހިތި ނަތީޖާއަކާއެކު އެނބުރި އައިސް މައިންބަފައިންނަށް ބުރައަކަށް ވާކަށް އޭނަގެ ނަފްސު އެއްބަހެއް ނުވިއެވެ. އެހެންކަމުން ދަރިފުޅު ގޮވައިގެން ވަކިން އުޅޭނެ ތަނެއް ހޯދައިދިނުމަށް އޭނަގެ މަންމަ އާއި ބައްޕަ ކައިރީ އޭނަ އާދޭސްކުރިއެވެ. އެހެން ނެހެދުމަށާއި ކުއްޖާތަންކޮޅެއް ބޮޑުވަންދެން ގޭގައި މަޑުކުރުމަށް އެދި ދުވަސްތަކެއް ވަންދެން އެކަމާ އިންކާރު ކުރިނަމަވެސް އޭނަގެ މަންމަގެ ބާރު އެޅުމުގެ މަތިން ބައްޕަ އޭނައަށް އުޅޭނެ ތަނެއް ހޯދައި ދިނެވެ. ބައްޕަފަރާތު ބޮޑުދައިތަ ނިޔާވިފަހުން އެއްވެސް ބަޔަކު ނުއުޅެ ހުރި މުސްކުޅި ގެ އޭނައަށް ބައްޕަ ހޯދައިދިނުން ވެގެން ދިޔައީ އޭނަގެ ޙަޔާތުގެ ދެވަނަ ބާބު ކަމަށެވެ.\nއެދުވަހުން ފެށިގެން މިއަދާއި ހަމައަށްވެސް އޭނަ އުޅެމުން އަންނަނީ އެ ގޭގައެވެ. ހެދިކާ ހެދުމާއި ފެހުމުގެ މަސައްކަތް ކޮށްގެން އޭނަ އައީ އޭނައާއި އޭނަގެ ދަރިފުޅަށް ވާ ވަރަށް ހުރިހާ ޚަރަދެއް ހަމަޖައްސަމުންނެވެ. ދެވަނަ އެހެން އެއްވެސް އެހީތެރިކަމެއް އެއްވެސް މީހެއްގެ ފަރާތުން އޭނަ ނުހޯދައެވެ. އެކި ގޮތްގޮތުން އޭނައަށް އެހީވާން ދިއްކުރި އެއްވެސް އަތެއްގައި އޭނަ ނުހިފައެވެ. ހުށަހެޅުނު އެއްވެސް ކައިވެންޏަކަށް އޭނަ އާނބަހެއް ނުބުނެއެވެ. ޅަ އުމުރުގައި، ލޯބީގެ މަސްތުގައި ޖެހި ކުރެވުނު ފުރަތަމަ ކައިވެނިން ކުރެވުނު ހިތި ތަޖްރިބާގެ ސަބަބުން ދެވަނަ ފަހަރަށް ކައިވެންޏެއް ކުރުމުގެ ޚިޔާލުވެސްއޭރު އޭނަގެ ނެތުނީއެވެ.\nއިރާދަކުރެއްވީތީ އޭނަ އުއްމީދު ކުރި ގޮތަށް، އެ ދުވަހުން ފެށިގެން މިއަދާއި ހަމައަށްވެސް އޭނަ އުޅެމުން އައިސްފައި މިވަނީ އޭނަގެ އަމިއްލަ އަތުން ކުރާ މަސައްކަތެއްގެ އަގުންނެވެ. ހެދިކާ ހެދުމާއި ފެހުމުގެ މަސައްކަތް ކޮށްގެން އޭނައަށް އައީ އުޅެވެމުންނެވެ. ކިރިޔަ ކިރިޔާ ފުދިގެން ވިޔަސް، އޭނައަށް އުޅެވެއެވެ. މީހަކަށް އާދޭސްކުރާކަށް ނުޖެހެއެވެ.\nއިރާދަކުރެއްވީތީ އޭނަގެ ދަރިފުޅުވެސް އެހެރަ ބޮޑުވަނީއެވެ. އުފާވެރި ސަކަ އަންހެންކުއްޖެއްގެ ގޮތުގައެވެ. ދިރިއުޅުމުގައި އެއްވެސް ކަހަލަ ހިތްދަތިކަމެއް ދުވަހަކުވެސް ދެކެފައިނުވާ ކުއްޖެއް ފަދައެވެ.\nނާދިޔާ މިއަހަރު އެއިނީ ގްރޭޑް އަށެއްގައެވެ. މީގެ ދެތިންއަހަރު ފަހުން ސްކޫލް ދައުރުވެސް ނިމިދާނެއެވެ. ހައްދެއްނެތް ވަރުގެ އެކަނިވެރިކަމެއް އިހްސާސް ކުރަން ޖެހުނު ނަމަވެސް، އޭނަ ބުނާހިތްވަނީ އޭނަގެ ޙަޔާތް ކާމިޔާބު ކަމުގައެވެ. ޒުވާން އުމުރު އެގޮތަށް ދުއްވާނުލުމަށް އޭނައަށް ނަސޭޙަތްދެމުން އައި މީހުންނަށްވެސް އޭނަ ބުނާހިތްވަނީ، މިގޮތް މާ އުފާވެރި ކަމުގައެވެ. ދަރިފުޅުގެ ބައްޕަ ދަރިފުޅު ދެކެން ހާލަކުން ފަހަރަކު އައިނަމަވެސް އެކަމުގައިއޭނަގެ ޝަކުވާއެއް ނޯންނަނީ އެހެންވީމަ ކަމަށްވެސް ވެދާނެއެވެ.\nކޮންމެ ގޮތެއްވިޔަސް ހެވެވެ. އޭނައަކީ ފަހަތަށް އެނބުރި ދާނެ މީހެއް ނޫނެވެ. ދާން ބޭނުންވަނީ ކުރިއަށެވެ. ޒުވާން ޢުމުރުގައި ދަރިފުޅާއެކު އުޅުމުގެ ފުރުޞަތު ލިބުނުކަމަށްޓަކައި އޭނަ އުފާ ކުރެއެވެ. އޭނަ ބޭނުންވަނީ އެ ދަރިފުޅާއެކު ކުރިއަށް ގޮސް، އެ ދަރިފުޅުގެ ޙަޔާތް އުޖާލާކޮށް ދިނުމަށެވެ. އޭނައަށް ހެދުނު ކަހަލަ ގޯހެއް އެ ދަރިފުޅަށް ހެދިޔަނުދޭން ކުރެވުނު ހުރިހާކަމެއް ކުރަން އޭނަ ބޭނުން ވެއެވެ. އެ ދަރިފުޅުގެ ޙަޔާތުގައި އޮޅިގެންވިޔަސް، ފަހަރެއްގައިވިޔަސް އަނދިރިމަގަކަށް ނުކުމެވިއްޖެނަމަ، އެމަގުގައި ބައްތި ދިއްލައި އަލިކޮށްދޭން އޭނަ ހުންނަން ބޭނުން ވެއެވެ. މި ނޫން އެހެން އެއްވެސް އެދުމެއް މިހާރު އޭނަގެ ނެތެވެ.\nޙަޔާތުން ފާއިތުވެދިޔަ ސާދައަހަރާއި ދޭތެރޭ ކުރުގޮތަކަށް ވިސްނަން އިން ހަރީރާ، އޭނަ ހެއްލަހެއްލާ އިން އުނދޯލިން ފޭބިއެވެ. ގިފިއްޔާ ގޭގެ މީހުން އުޅޭބައިގެ ދެމެދުގައި އޮންނަ ހުސް ގޯތިތެރެއިން ހިނގާފައިގޮސް ގިފިއްޔަށް ވަދެ ނިދުމަށް ތައްޔާރުވެގެން އައިސް ގޯތިތެރޭގައި ދިއްލާފައި އޮތް ކުޑަ ރީނދޫބޮކިވެސް ނިވާލިއެވެ. ކަރަންޓް ބިލުން ކުޑަވެސް އެއްޗެއް ކުރިޔަށްވުރެން މަދުވެއްޖެނަމަ އެއީ އެމީހުންގެ އެހެނިހެން ކަންތަކަށް އިތުރުވާ އެއްޗެއްކަން ހަރީރާ ހަނދާން ހުރެއެވެ.\nގޭތެރެއަށް ވަދެ ރަނގަޅަށް ދޮރުލައްޕާ ތަޅުލާފައި ފާރުގައި ހުރި ގަޑިއަށް ހަރީރާ ބަލާލިއެވެ. ރޭގަނޑުން ދިހަގަޑި ބައިވަނީއެވެ. ފަތިހުފަތިހާ ހޭލަން ޖެހޭނެއެވެ. ސްކޫލަށް ކުދިން ދާންވާއިރަށް ހެދިކާ ހަދާފައި ފިހާރައަށް ގެންދަން ޖެހޭނެއެވެ.\nއަނެއް އެނދުގައި އޮތް ދަރިފުޅާއި ދިމާލަށް ހަރީރާ ބަލާލިއެވެ. ﷲ އަށް ޝުކުރުވެރިވާ ހިތަކާއެކުގައެވެ. ދެން ހަރީރާވެސް ލޯމަރާލިއެވެ. މާދަމައަކީ މިއަދަށްވުރެންވެސް ރަނގަޅު ދުވަހަކަށް ވުމަށް އެދެމުންނެވެ.\n"އަމީރާ....ކަނބުލޯ....ކޮންތާކު ތި އުޅެނީ...." އަމީރާގެ މަންމަ އަމީރާއަށް ގޮވަމުން އަމީރާ ހޯދާތާ އިރުކޮޅެއް މިހާރު ވެއްޖެއެވެ. އެކަމަކު އެ ބޮޑު ގޯތިތެރެއިން އަމީރާ ހޯދުމަކީ އެހާ ފަސޭހަ ކަމަކަށް އާސިފާ އަކަށް ނުވިއެވެ.\n"ދަރިފުޅާ...ބައްޕަ އެބަ ހޯދައޭ. ކޮންތާކުތަ ތިއިނީ. އަނގައިން ބުނެބަލަ." ބަދިގޭ ދޮރުލައްޕާލާފައިވެސް އަނެއްކާވެސް އާސިފާ ގޮވާލިއެވެ.\nއާސިފާ ދެން ހިނގައިގަތީ ގޯތިތެރޭގައި ހުންނަ ބޮޑު އަނބުގަހާ ދިމާލަށެވެ. އޭނައަށް ހީވީ ރަނގަޅަށެވެ. އަނބުގަހުގައި އެލުވާފައި ހުރި އުނދޯލީގައި އަމީރާ އިނެވެ. މަޑުމަޑުން ހެއްލަމުން ދިޔައެވެ. ރޭގަނޑަކަސް ދުވާލަކަސް ގިނަ ވަގުތު އަމީރާ އިންނާނީ އެތާގައިކަން އާސިފާއަށް އެނގެއެވެ.\n"ސާބަހޭ ދަރިފުޅާ...ތި ރޭޑިއޯ ހުޅުވައިގެން އިނީމަ ދޯ މަންމަ މިވަރަށް ގޮވާއިރުވެސް އަޑު ނީވުނީ. ނިކަން ހިނގާބަލަ އެކޮޅަށް. ބައްޕަ އެބަ ހޯދައޭ."\n" ހެހެހެ....މަންމަ ދައްކާ ވާހަކަ...ބައްޕަ ވަދެގެން ދިޔައީ މިހިރަ ދޮރުންނެއް ނޫންތަ؟ ބައްޕަ ދަމުން ދިޔައީ މިތާ އިނދެފަ އަހަންނާ ވާހަކަވެސް ދައްކާފަ...މަންމައަށް އޮޅުވާލީއޭ ބައްޕަ...ހެހެހ" އަމީރާ ހީގެންފިއެވެ.\n"ހޫން...އެއްކަލަ ދެބަފައިންގެ ސަމާސާގަ އަހަރެން ދޯ މިފަހަރުވެސް މި ޖެހުނީ. ގައިމު މިވަރަށް ހޯދާއިރު ކީއްތަ ވާނީ ބުނިއްޔާ އަމީރާ އިންތަން....ދެންވެސް ހިނގާ..." އަމީރާގެ ބައްޕައަށް ނިސްބަތްކޮށް ބުނެލި މި ބަސްކޮޅާއެކު އަމީރާގެ އަތުގައި އާސިފާ ހިފިއެވެ. ފެނުމުގެ ނިޢުމަތުން މަޙްރޫމްވެފައިވާ ކުއްޖަކަށްވާތީ، އެހީތެރިވުމުގެ ގޮތުންނެވެ. ދާން ހިނގާށޭ ބުނެ ކުރާ އެއްވެސް އިޝާރާތެއް ނުފެންނާނެކަން އެނގޭތީ މި އެދެނީ އައުމަށްކަން އަންގައިދިނުމުގެ ގޮތުންނެވެ.\n"މަންމަ ދޭ....އަހަރެން އެބަ ދަން ޚަބަރު އަޑުއަހާލާފަ..." ރޭގަނޑު 10 ގައި ކިޔަންފެށި ޚަބަރުގެ އަޑުއަހަން އިން އަމީރާ ދާން ދެކޮޅު ހެދިއެވެ.\n"އެންމެ ރަނގަޅު. އަވަހަށް އަންނާތި." މާބޮޑު ބާރެއް ނައަޅާ އާސިފާ ހިނގައިގަތީ އެތެރެއަށެވެ.\nދަމުން ދަމުން ބަގީޗާ ކައިރީ ރާނާފައި ހުރި ގާފޮޅުކައިރީ ހުރި ގޮނޑި އަދިވެސް ބޮޑަށް އެތެރެއަށް ޖައްސާލިއެވެ. އޭނަގެ ދެލޯފަދަ ދަރިފުޅަކީ ފެނުމުން މަޙްރޫމް ވެފައިވާ ކުއްޖެކެވެ. ހިނގާ ހަދަން އޮންނަ މަގު ހިތުދަސްވެފައިވާތީ އެއްވެސް ދަތިކަމެއް ނެތި ގޭތެރޭގައި ހިނގާބިނގާވެ އުޅޭ އެ ކުއްޖާގެ މަގުގައި ހުރަސް އަޅަން އެއްވެސް އެއްޗއް ހުރިޔަކަ އޭނަ ނުދޭނެއެވެ. އޭނަގެ ދަރިފުޅަށް އެއްވެސް ގެއްލުމެއް ވެދާނެފަދަ އެއްވެސް ކަމަކަށް އޭނައަކަށް ކެތެއް ނުވާނެއެވެ.\n"ކޮބާ އަމީރާ...؟" ކާމޭޒު ދޮށުގައި އިން އަހުމަދު އޭނަގެ އަންހެނުން އާސިފާ ފެނުމާއެކު އަހާލިއެވެ. ހިނިއައިސް ހުރެގެންނެވެ.\n"ހީލާ ހީލާ....އަބަދު ދެބަފައިން ވެގެން އެކަހަލަ ކޮންމެވެސް ސަމާސާއެއް. އެބައިން އުނދޯލީގަ. ޚަބަރު އަޑުއަހާފަޔޯ އަންނާނީ." މޭޒުކައިރީ ހުރި ކުޑަގޮނޑިމަތީ ހުރި ބަނޑިޔަލުން ފެން ނަގަމުން އާސިފާ ބުނެލިއެވެ.\n"އަހުމަދު ހިތުން ބުނެބަލަ...އާސިފާ އެވަރަށް ޚަބަރާ އެއްޗިހި އަޑުއަހަނީ ކީއްވެ. އެކަމަށް އެހާ ބޮޑު ޝައުގެއް އެ ހުންނަނީ ކީއްވެބާވައޭ މަގޭ ހިތަށް އަރާ." އަމީރާއާއި ދޭތެރޭ ވިސްނަމުން އާސިފާ އަހާލިއެވެ.\n"އަހަރެންވެސް މި ހުންނަނީ ތިކަމެއް ނޭނގިފަ. ކީއްވެބާ؟" ވަރަށްފިކުރުބޮޑުވެފައި ކަހަލަ ގޮތަކަށް އަހުމަދުވެސް އަހާލިއެވެ.\nފިރިމީހާގެ އަޑުގައި ހުރި ކަންބޮޑުވުން ފާހަގަކުރެވިގެން އާސިފާ ބަލާލިއެވެ.\n"އަމުދަކުން ގޮތްދައްކާނެ ކަމެއް ނެތް އިނގޭ. އަހަންނަށް ނޭނގިގެނެއް ނޫނޭ މިއެހީ. ލިބުނީ އަންހެން ދަރިއެއް. އެކަމަކު ބަފާ ދާ މަގުން ދާން އެ ދަރި ގަސްތު އެކުރަނީ." އަހުމަދުގެ މޫނުމަތިން ފެނުނު ލާނެތް ހިނިތުންވުމުގެ ސަބަބުން އާސިފާވެސް ފިރިމީހާއާއި ދިމާކޮށްލިއެވެ.\nރަށުގެ ކަތީބަށް ވުމުގެ ކުރިން ، އޭނައާއި އަހުމަދު ކައިވެނި ކުރިއިރުވެސް އަހުމަދަކީ ރަށުގެ ކުޑަކަތީބެވެ. އޭނައަށް ފެންނަން ފެށީއްސުރެންވެސް އަހުމަދު އަކީ އެ ދާއިރާގެ މީހެކެވެ.\nޚަބަރާއި ސިޔާސަތު އަޑުއަހަން އަމީރާގެ އެ ހުންނަ ޝައުގަކީ ލޭގަ ހުރިކަމެއްކަން އެ ދެމަފިރިންނަށްވެސް އެނގެއެވެ.\nއަހުމަދު ހަމަ އެކައްޗެއްވެސް ނުބުނެއެވެ. ގަރުދިޔަ އާއި ލޮނުމިރުހާ ފިޔައާއި އަޅައިގެން އާސިފާ މޮޑެދީފައި ހުރި ބަތްތަށިން ސަމުސަލަކަށްފަހު ސަމުސަލެއް ކަމުން ދިޔައީ އާސިފާ އެ ދެއްކި ވާހަކައިން އުފާ ލިބިގަންނަމުންނެވެ. ފަޚުރުވެރިކަމާއެކު ބޯ ޖަހާލަމުންނެވެ.\n"އަސްލުވެސް އަހަރެމެންގެ ދަރިފުޅު ލޮލަށް ފެންނަ ކުއްޖަކަށްވިނަމަ....އެހެން ވިނަމަ ރަށުގެ ތިކަހަލަ މަގާމަކަށް ކަންނޭނގެ ދޯ ވާދަކުރާނީ." މޭޒުގެ އަނެއްފަރާތުން އަހުމަދު ކުރިމަތީ އިށީނދެލާފައި އާސިފާ މިހެން އެރިއިރު ދެރަވެފައި ހުރިތަން އަހުމަދުއަށް ފެނުނެވެ. އަމީރާ އާއި ދޭތެރޭ ވިސްނާލާ ކޮންމެ ފަހަރަކު އާސިފާގެ ދެލޯކަރުނުން ފުރޭތަން އަބަދުވެސް އަހުމަދު ދެކެއެވެ.\n"އާސިފާ އަޑެއް ނައަހަންތަ އެއް ނިޢުމަތް ގެންދަވައިފިއްޔާ އެތައް އެހެން ނިޢުމަތްތަކެއް މާތްކަލާނގެ ދެއްވަޔޭ ބުނާއަޑެއް؟ އަމީރާއަށްވެސް ދެއްވާފަ ހުންނާނީ. އަހަރެމެން ޖެހޭނީ އެ ނިޢުމަތްތަކާއި ހަމައަށް ވާޞިލުވާނެ ގޮތް އަމީރާއަށް ދަސްކޮށްދޭން." އެންމެ ފަހުން ނެގި ބަތް ސަމުސާ އަނގައަށް ލުމުގެ ބަދަލުގައި ތަށްޓަށް ލާފައި އަހުމަދު ހިތްވަރު ދިނީ އާސިފާއަށެވެ. ލޯބިވާ އަނބިމީހާއަށެވެ. ލޯބިވާ ދަރިފުޅުގެ މަންމައަށެވެ.\n"ދެރަނުވޭ...އަދި އިރާދަކުރެއްވިއްޔާ ރަނގަޅުވާނެ...އާދޭ އެތިކޮޅެއް ކާން." އާސިފާއަށް ހީލަމުން އަހުމަދު ބުނެލިއެވެ.\nއާސިފާ މޫނު ކުނިކޮށްލިއެވެ.\n"ދެން އާދޭ...ލަވާދެންތަ...އަނ...އަނގަ ހުޅުވާ." އަހުމަދު ގަސްތުކޮށްއިނީ އާސިފާ ހެއްވާލުމަށެވެ.\n"ހޫމް....ދެން އެންމެ ރަނގަޅޭ. ކާލާ ކާލާ. އަން...މިހިރީ ސައިތަށިވެސް." ހޫނު ސައިތަށި ގާތްކޮށްލަދީފައި ހިނގައިގަތްއިރު އާސިފާއަށްވެސް ހުރެވުނީ ހިނިތުންވެއެވެ.\nއަހުމަދުއަށް ހިތްހަމަޖެހުމެއް ލިބުނެވެ.\nނަމަވެސް އިރުކޮޅަކުން ބަތްތަށްޓާއި ދިމާލަށް އެނބުރުނުއިރު އަހުމަދުގެ މޫނުމަތިން ފެންނަނީ ފިކުރު ބޮޑުވުމާއި އުދާހެވެ.\n"ބައްޕާ...." މިއަޑަށް އަހުމަދު ބަލާލިއިރު ، ޕަރީއެއްފަދަ ރީތި އޭނަގެ އަންހެންދަރިފުޅު ހުރީ ކާކޮޓަރީގެ ދޮރުމަތީގައެވެ. ހިނިތުންވެފައެވެ.\n*** މި ވާހަކަ ޕަބްލިޝް ކުރުމަށް ހަމަޖެހިފައިވަނީ ހުކުރުދުވަސް ނުހިމެނޭގޮތަށް ކޮންމެ2ދުވަހުން 1 ދުވަހުއެވެ.***\nv.salhi. hykuran eha lasnuko up kurane kama\nwow sofeeeeeeeeeeeeeeee. ufaavejje next part genesdhinythy...magey molhu sofee gandu ..varah onbi ingay <3\nHailaaaaaaaaaaaaaaaaaaaaaaa. haadha happy ey mihaaru.salhi. keep on writing.\nMay Allah bless you always. : Inthi\nSalhi.v.ufaavejje soff alun liyan feshyma\nSOFAA dhuvahaku ves hutta eh nulaey... technical massala thakeh ulhunee yey dho.... ey dhiye... kuh eba huri ingey\nRamazaan Mubaarik Sofaa...Sofaa ge vaahaka tha v reethi but maa lasvaathy foohivaa goith vey. Ash sofaa ge vaahaka tha kiyaa comment koh hadhan. plz lasnukoh avahah new part tha genesdhy bala. mi inthizaarah nimumeh genesdhehvaa sofaa\nAdhives2dhuvas nuvaneebaa!!!! :)\nއަލިމަހުގެ ވިދުން - 1 ވަނަ ބައި


Oblu Sangeli Resort in 27 muvazzafun Covid ah positive vejje | ThePress\nއޮބްލޫ ސަންގެލި ރިސޯޓުގެ 27 މުވައްޒަފުން ކޮވިޑަށް ޕޮޒިޓިވް ވެއްޖެ\nއޮބްލޫ ސިލެކްޓް ސަންގެލި ރިސޯޓުގެ 27 މުވައްޒަފުން ކޮވިޑް އަށް ޕޮޒިޓިވް ވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނީ، މިއަދު ޕޮޒިޓިވް ވި 59 މީހުންގެ ތެރެއިން 27 މީހުން ޕޮޒިޓިވް ވެފައިވަނީ އޮބްލޫ ސިލެކްޓް ސަންގެލި ރިސޯޓުން ކަމަށެވެ. އަދި އެ ރިސޯޓުން ޕޮޒިޓިވް ވެފައިވާ އެންމެންނަކީ އެ ރިސޯޓުގެ ސްޓާފުން ކަމަށް އެޗްޕީއޭއިން ބުނެއެވެ.\nމި ކޭސްއާ ގުޅޭ އިތުރު މައުލުމާތު ހިއްސާ ކުރަމުން އެޗްޕީއޭއިން ބުނީ މި މަހުގެ3ވަނަ ދުވަހު އެ ރިސޯޓުގެ ބިދޭސީ ސްޓާފެއް ރާއްޖެއިން ބޭރަށް ދަތުރު ކުރުމަށް ހެދި ޕީސީއާރު ޓެސްޓްގެ ނަތީޖާ ޕޮޒިޓިވް ވެފައިވާ ކަމަށެވެ. އަދި އެކޭސް އާ ގުޅިގެން 8 ކޮންޓެކްޓުން ކަރަންޓީން ކުރި ކަމަށް ވެސް އެޗްޕީއޭއިން ބުނެއެވެ.\nއެއަށްފަހު މި މަހުގެ 11 ވަނަ ދުވަހު ބަލީގެ އަލާމާތްތައް ހުރެގެން ޓެސްޓު ކުރި4ސްޓާފުން ޕޮޒިޓިވް ވެފައިވާ ކަމަށާއި މި މީހުންގެ ތެރޭގައި ފުރަތަމަ އެ ރިސޯޓުން ފެނުނު ކޭސްގެ ކޮންޓެކްޓްސް އެއް ނުހިމެނޭ ކަމަށް އެޗްޕީއޭއިން ބުނެއެވެ.\nއަދި މި ކޭސްތަކާ ގުޅިގެން އިއްޔެ އެ ރިސޯޓުން ރެންޑަމް 98 ސާމްޕަލެއް ނަގާފައިވާ ކަމަށާއި އެ ސާމްޕަލްތަކުގެ ތެރެއިން 19 ސާމްޕަލް ވަނީ ޕޮޒިޓިވް ވެފައި ކަމަށް އެޗްޕީއޭއިން ބުނެއެވެ. މީގެ އިތުރުން މިއަދު ބަލީގެ އަލާމާތްތައް ހުރެގެން ޓެސްޓު ކުރި އިތުރު 8 މުވައްޒަފުން ވެސް ވަނީ ޕޮޒިޓިވް ވެފައި ކަމަށް އެޗްޕީއޭއިން ބުނެއެވެ. އެހެން ކަމުން މިހާރު އެ ރިސޯޓުން 32 ޕޮޒިޓިވް ކޭސް ފެނިފައިވާ ކަމަށް އެޗްޕީއޭ އިން ބުނެއެވެ.\nމިއަދު ރާއްޖެއިން 59 މީހަކު ކޮވިޑަށް ޕޮޒިޓިވް ވެފައި ވާއިރު ރިސޯޓު ތަކުން ވަނީ 33 ކޭސް ފެނިފައެވެ. ހަމައެއާއެކު މާލެ ސަރަހައްދުން 17 ކޭސް އަކާއި އަތޮޅު ތެރެއިން މީހުން ދިރިއުޅޭ ރަށްރަށުން9ކޭސްއެއް ފެނިފައިވާ ކަމަށް އެޗްޕީއޭއިން މިރޭ ނެރުނު ތަފާސް ހިސާބު ތަކުން ދައްކައެވެ. މިއަދު ކޮވިޑް ބަލިން ރަނގަޅުވެފައި ވަނީ 38 މީހެކެވެ.\nހަބަރު ރިސޯޓް ކޮވިޑް-19 އެޗްޕީއޭ


Amilla dhathuruthakeh ge massalaigai America ge Health Minister isthiufaa dhevvaifi | Mihaaru\nއެމެރިކާގެ ހެލްތު މިނިސްޓަރު ޓޮމް ޕްރައިސް. --ފޮޓޯ:ރޮއިޓާސް\nދަތުރުތަކެއްގެ މައްސަލާގައި އެމެރިކާގެ ހެލްތު މިނިސްޓަރު އިސްތިއުފާ ދެއްވައިފި\n30 ސެޕްޓެމްބަރ 2017 - 14:595comments\nމެއި މަހުގެ ފަހުން ޕްރައިސް ވަނީ ޕްރައިވެޓް ޖެޓްތަކުގައި 26 ދަތުރެއް ކުރައްވައިފަ އެވެ. މި ދަތުރުތަކަށް ވަނީ ޓެކްސް ދައްކާ މީހުންގެ ފައިސާ އިން 400،000 ޑޮލަރު ހޭދަވެފަ އެވެ. ޕްރައިސް ކުރިން ވަނީ އެކަމަށް މައާފަށް އެދިވަޑައިގެންފަ އެވެ.\nއެމެރިކާ ސަރުކާރުގެ އޮފިޝަލުން، ގައުމީ ސަލާމަތާ ބެހޭ އޮފިޝަލުން ފިޔަވައި، މަސައްކަތާ ގުޅޭ ދަތުރުތައް ކުރަން ޖެހެނީ ކޮމާޝަލް ފްލައިޓްތަކުގަ އެވެ. ރަސްމީ މަސައްކަތްތަކާ ގުޅޭ ގޮތުން ޕްރައިވެޓް ބޯޓްތައް ބޭނުންކުރި މައްސަލާގައި ކެބިނެޓުގެ އިތުރު ތިން މެންބަރަކަށް ވެސް ވަނީ ޕްރެޝަރު ބޮޑުވެފަ އެވެ.\nއެމެރިކާގެ ހެލްތު މިނިސްޓަރު ޓޮމް ޕްރައިސް (ކ) އާއި ރައީސް ޓްރަމްޕް. --ފޮޓޯ:ރޮއިޓާސް\nވައިޓްހައުސް އިން ނެރުނު ބަޔާނެއްގައި ބުނީ ޓޮމް ޕްރައިސްގެ އިސްތިއުފާ ރައީސް ޑޮނަލްޑް ޓްރަމްޕް ގަބޫލް ކުރައްވާފައިވާ ކަމަށެވެ. ހެލްތު މިނިސްޓްރީގެ ޑިޕިއުޓީ އެސިސްޓެންޓް ސެކްރެޓަރީގެ މަގާމުގައި ހުންނެވި ޑޮން ޖޭ ރައިޓަށް ވަނީ ހެލްތު މިނިސްޓްރީ ހިންގުން ވަގުތީ ގޮތުން ހަވާލުކޮށްފަ އެވެ.\nއިސްތިއުފާގެ ސިޓީގައި ޕްރައިސް ވަނީ އޭނާ ކުރެއްވި ދަތުރުތަކަށް ގިނަ ބައެއްގެ ހިތްހަމަނުޖެހުން އަމާޒުވީތީ އެކަމަށް ހިތާމަ ކުރައްވާ އަދި މައާފަށް އެދިވަޑައިގެންފަ އެވެ. ޕްރައިވެޓް ދަތުރުތަކަށް ހޭދަވި ފައިސާ އަނބުރާ ދައްކަވާނެ ކަމަށް ވެސް ޕްރައިސް ވިދާޅުވެފައިވެ އެވެ.\nއިތުރު ލިޔުންތައް ސިއްހަތު ވަޒީރުން އެމެރިކާ


Beys faruvaa ge aa thajuribaa eh: Male nayas fudhey | Mihaaru\nހދ. އަތޮޅު ރީޖަނަލް ހޮސްޕިޓަލް: އުތުރުގެ ގިނަ ރަށްރަށުން ބޭސް ފަރުވާ ހޯދަން ދަނީ މި ހޮސްޕިޓަލަށް\nބޭސްފަރުވާގެ އާ ތަޖުރިބާއެއް: މާލެ ނަޔަސް ފުދޭ\n31 އޯގަސްޓް 2020 - 08:58 59 comments\nމީގެ ހަތަރު މަހެއްހާ ދުވަސް ކުރިން، މުޅި ދުނިޔެ ބިރު ގަންނުވާލާފައިވާ ކޮވިޑް-19 މާލެ ތެރޭގައި ފެތުރެން ފަށައި، ވެރިރަށް ބަންދުކުރުމާ އެކު ރަށްރަށުގެ ގިނަ ބަޔަކު ގަބޫލުކޮށްގެން ތިބީ، އެކަށީގެންވާ ބޭސް ފަރުވާގެ މަގު ބަންދުވީ ކަމަށެވެ. ރަނގަޅު ފަރުވާ ހޯދުމަށް، ފޮށިތަންމަތި ހަދައިގެން ރާއްޖޭގެ އުތުރާއި ދެކުނުން ކުރި ދަތުރުތައް ހުއްޓާލަން ޖެހުމަކީ ގިނަ ބައެއްގެ ކަންބޮޑުވުމެކެވެ.\nއިތުރު ގޮތެއް ނެތުމުން، ބޭސް ފަރުވާއަށް ދެން ދާން ޖެހުނީ އެންމެ ކައިރީގައި ހުރި ރީޖަނަލް ހޮޮސްޕިޓަލަށެވެ. ވިހަން މާލެ ދާން ރާވައިގެން ތިބި މީހުންގެ ދަތުރު ވެސް އަތޮޅު ހޮސްޕިޓަލަށް ބަދަލުކޮށްލަން ޖެހުނެވެ. އެކަމަކު އެންމެ ފުރިހަމަ ހިދުމަތް ނުލިބުނަސް، އަދި ބައެއް ތަކުލީފުތައް ހުރި ނަމަވެސް، އެއް ކަމެއް އެންމެންނަށް ޔަގީން ވެއްޖެ އެވެ؛ ހުރިހާ ކަމެއްގައި ބޭސް ފަރުވާއަށް މާލެ ދިޔުން ކޮންމެހެން މުހިއްމު ނޫން ކަމެވެ.\n"މާލެ ލޮކްޑައުން ކުރީމާ އެންމެ ދެރަވީ ވިހަން މާލެ ނުދެވޭނެތީ. ސިޒޭރިއަންއަކަށް ދާން ޖެހޭތީ، އައިޖީއެމްއެޗް ނޫނީ އޭޑީކޭގައި އެކަން ކުރަން ނިންމައިގެން ހުރީ. އެކަމަކު މާލެ ދެވޭ ގޮތް ނުވުމުން އެންމެ ފަހުން ވިހަން ދާން ޖެހުނީ އަތޮޅު ހޮސްޕިޓަލަށް،" އއ. ތޮއްޑުއަށް އުފަން ޒުވާން އަންހެނަކު، ނަން ނުޖަހަން އެދެމުން، ބުންޏެވެ.\n"ހިދުމަތް ހަމަ ވަރަށް ރަނގަޅު. ހަމައެކަނި ނާސަރީއެއް ނެތްކަން. ހުރިހާ ކަމެއް ވެސް ހަމަ ވަރަށް ރަނގަޅަށް ދިޔައީ،"\nއަތޮޅު ހޮސްޕިޓަލްތައް ފުރިފައި، މީހުންގެ އިތުބާރު ހޯދިއްޖެ\nމެދުރާއްޖެތެރޭގެ އަތޮޅުތަކުގެ ގިނަ މީހުން ގަބޫލުކުރާ ގޮތުގައި އެ އަތޮޅުތަކުގެ ސިއްހީ ހިދުމަތުގެ ފެންވަރު ދަށެވެ. މާލެއާ ކައިރިވެ، ދަތުރު ފަތުރުކުރުމަށް ފަސޭހަ ވުމުން، ޑޮކްޓަރަށް ދައްކަން ގިނަ މީހުން ގިނައިން ހިޔާރުކުރަނީ މާލެ އެވެ. އެހެންވެ އެ އަތޮޅުތަކުގެ ހޮސްޕިޓަލްތަކުގެ ބޭނުން ނުހިފި، ވަސީލަތްތައް ވެސް މަދެވެ.\nނ. އަތޮޅު ހޮސްޕިޓަލްގެ ބައެއް މުވައްޒަފުން ހޮސްޕިޓަލު ބޭރުގައި މަޑުކޮށްލައިގެން: އަތޮޅު ހޮސްޕިޓަލްތަކުގެ ފެންވަރު ވެސް ރަނގަޅު\nއެކަމަކު ކޮވިޑާ ގުޅިގެން މާލެެ ބަންދުކުރުމުން، އއ، އދ، މ. އަދި ވ. އަތޮޅުގެ މީހުންނަށް ވެސް ހިޔާރުކުރަން ޖެހުނީ އެ އަތޮޅުގެ އަތޮޅު ހޮސްޕިޓަލް ނުވަތަ ރީޖަނަލް ހޮސްޕިޓަލެވެ. މިއީ އެ ތަންތަނުގެ ސިއްހީ ހާލަތު ވަޒަންކޮށްލަން ވެސް ލިބުނު ފުރުސަތެކެވެ.\nއދ. މަހިބަދޫގައި ހުންނަ އަތޮޅު ހޮސްޕިޓަލްގެ މެނޭޖަރު ބުންޔާމީން ހަސަން ގަބޫލުކުރައްވާ ގޮތުގައި އެތަނުގެ ސިއްހީ ފެންވަރު ދަށް ނޫންކަން މިހާރު މީހުންނަށް އެނގޭނެ އެވެ. އެކަމަކު މި އަހަރު ފެށުނު އިރު، އަތޮޅު ހޮސްޕިޓަލްތައް ޓާޝަރީ ފެންވަރަށް ބަދަލުކޮށްފައި ހުރުމަކީ ނަސީބެއް ކަމަށް އޭނާ ދެކެވަޑައިގަންނަވަ އެވެ. މި ބަލިމަޑުކަން ލައިގެންތާ ދުވަސްކޮޅެއް ކުރިން ރާއްޖޭގެ ގިނަ ހޮސްޕިޓަލްތަކަށް ވަނީ ޑޮކްޓަރުން ހަމަކޮށް، ވަސީލަތްތައް ވެސް އިތުރުކޮށްފަ އެވެ.\nކޮވިޑާ ހެދި މާލެ ނުދެވޭތީ އަތޮޅު ހޮސްޕިޓަލްތަކަށް މި ދުވަސްވަރު ވަރަށް ބާރުބޮޑެވެ. މިދިޔަ ދެ އަހަރުގެ ތެރޭގައި އދ. އަތޮޅު ހޮސްޕިޓަލަށް ވިއްސަން ދިޔައީ ޖުމްލަ 65 މީހުންނެވެ. އެކަމަކު އަންހެނުންގެ ހާއްސަ ޑޮކްޓަރާއި ކުޑަކުދިންގެ ޑޮކްޓަރަކު ވެސް ހުންނަ އެ ހޮސްޕިޓަލުގައި، މިދިޔަ ހަތަރު މަހުގެ ތެރޭގައި އެކަނި ވެސް 50 އަށް ވުރެ މީހުން ވަނީ ވިހާފަ އެވެ. ނާސަރީއެއް ނެތިގެން، މާލެ ފޮނުވާލަން ޖެހުނީ އެންމެ ކުއްޖެކެވެ. އަންހެނުންގެ ޑޮކްޓަރާއި ކުޑަކުދިން ދައްކަން ދާ މީހުންގެ އަދަދު ވެސް މިހާރު ހާހަކާ ގާތްކުރެ އެވެ.\n"އެހެންވެ، އަޅުގަނޑުމެންނަށް އެބަ މެނޭޖްކުރެވެއެއް ނޫންތޯ މާލެ ނުދެވުނަސް. އެކަމަކު އެކަން އަޅުގަނޑުމެންނަށް މި އެނގުނީ މާލެ ނޫން ތަނެއް އޮތްކަން މީހުންނަށް ޔަގީންކޮށްދެވުމުން،" ބުންޔާމީން ވިދާޅުވި އެވެ.\n"ކުރިން ވެސް އަޅުގަނޑުމެންގެ މި ހިދުމަތްތައް ހުރި. އެކަމަކު އޭރަކު މީހުންނެއް ނާދޭ."\nމި ވޭތުވެ ދިޔަ ދެ އަހަރުގެ ތެރޭގައި އަތޮޅު ހޮސްޕިޓަލްތައް ސަރުކާރުން ވަނީ ވަރަށް ބޮޑަށް ތަރައްގީކޮށްފަ އެވެ. ޑޮކްޓަރުންގެ އަދަދު އިތުރުކޮށް، ވަސީލަތްތައް ވެސް ގިނަކޮށްފަ އެވެ. ހދ. ކުޅުދުއްފުށީގައި ހުންނަ ރީޖަނަލް ހޮސްޕިޓަލުގައި ފަރުވާ ދޭ ޑޮކްޓަރުންގެ އަދަދު، 18 އިން 45 އަށް އިތުރުކޮށް، އައްޑޫގެ ހޮސްޕިޓަލްތަކުން ގިނަ ހިދުމަތްތަކެއް ވަނީ ފަށައިފަ އެވެ. އަރިއަތޮޅުގެ އިތުރުން، ވ، ބ، އަދި ށ. އަތޮޅު ފިޔަވައި ހުރިހާ އަތޮޅެއްގައި އެތެރެހަށީގެ ޑޮކްޓަރެއް ހުރެ އެވެ. އަރިއަތޮޅާއި ވ. އަތޮޅު ފިޔަވައި ހުރިހާ އަތޮޅެއްގައި ދަތުގެ ފަރުވާ ލިބެ އެވެ. އެހެންވެ، އެތެރެހަށީގެ ޑޮކްޓަރުން ހަމަކޮށް، ބޮޑެތި ހޮސްޕިޓަލްތަކުގައި ކުޑަކުދިންނަށް ހާއްސަ ނާސަރީ ގާއިމްކުރުމުން، ބޭސްފަރުވާ ހޯދަން މާލެ ދިޔުމުގެ މާ ބޮޑު ބޭނުމެއް ނެތް ކަމަށް ބުންޔާމީން ގަބޫލުކުރައްވަ އެވެ.\nކުރިން ނަމަ އެ 100 މީހުން ވެސް ފަރުވާ ހޯދަން ޖެހޭނީ މާލެ ދާން. އެކަމަކު ދެތިން ދުވަހަށް ނަމަވެސް، ޑޮކްޓަރުން ރަށަށް އައިސް ފަރުވާ ދިނުމުން ކިހާ ބޮޑު ހަރަދެއްތޯ މީހުންގެ އަތުން އެ ސަލާމަތްވީ\nމިހާރު ދުވާލަކު އެތައް ސަތޭކަ މީހުންނަށް ފަރުވާ ދެމުން އަންނަ ކުޅުދުއްފުށީ ރީޖަނަލް ހޮސްޕިޓަލުގެ މެނޭޖަރު އަހުމަދު ދާވޫދު ދެކެވަޑައިގަންނަވާ ގޮތުގައި ރަށްރަށުގައި ހޮސްޕިޓަލްތަކުން ފަރުވާ ހޯދަން ކުރިން މީހުން ޖެހިލުންވާ އެންމެ ބޮޑު ސަބަބަކީ އިތުބާރު ކުޑަވުމެވެ. އެ މީހުންގެ ނަޒަރުގައި މޮޅެތި ޑޮކްޓަރުން ތިބޭނީ މާލޭގަ އެވެ. އެހެންވެ، ރިސްކެއް ނަގަން ބޭނުން ނުވާތީ އެންމެން ވެސް މާލެ ދަނީ އެވެ.\nއެކަމަކު ކޮވިޑާ ގުޅިގެން މާލެއަށް ދެވޭނެ މަގު ބަންދުވުމުން، އެންމެންނަށް ވެސް ޖެހުނީ ރަށްރަށުގެ ހޮސްޕިޓަލްތައް ތަޖުރިބާކުރާށެވެ.\n"އަޅުގަނޑަށް ފާހަގަކުރެވުނު މި ހޮސްޕިޓަލުގައި ވިހޭ ކުޅުދުއްފުށީ މީހުންގެ އަދަދު ވެސް ވަރަށް ބޮޑަށް އިތުރުވެފައިވާކަން. ވެދާނެ މީހުން އައިޖީއެމްއެޗާއި އޭޑީކޭއަށް ވިހަން ދާން ބޭނުންވަނީ އެތަނުގެ ހިދުމަތްތައް ރަނގަޅުވެފައި ޓްރަސްޓް ބިލްޑްވެފައި އޮތުމުން ކަމަށް. އެކަމަކު މިހާރު މި ތަންތަނުގެ ހިދުމަތްތައް ވެސް ރަނގަޅުވާނެ،" ދާއޫދު ވިދާޅުވި އެވެ.\nވޭތުވެ ދިޔަ އަހަރެއްހާ ދުވަހުގެ ތެރޭގައި ކުޅުދުއްފުށީ ރީޖަނަލް ހޮސްޕިޓަލަށް ވަނީ ބޮޑެތި ތަރައްގީތަކެއް ގެނެސް، ހިދުމަތުގެ ފެންވަރު ވެސް މަތިކޮށްފަ އެވެ.\nކުރިން ދުވަސް ނުފުރާ ވިހާ ގިނަ ކުދިން އެ ހޮސްޕިޓަލުން ފޮނުވާލަނީ މާލެއަށެވެ. ކުޑަކުދިންނަށް ފަރުވާ ދޭނެ އެންއައިސީޔޫ އާއި ގިނަ ހިދުމަތްތަކެއް ހުރި ނަމަވެސް، ބަނޑަށް 34 ހަފުތާގައި ވިހަން ވެސް ފޮނުވާލަނީ މާލެ އެވެ. އެކަމަކު ލޮކްޑައުންއާ ހެދި މާލެ ނުފޮނުވިގެން އެންމެ 28 ހަފުތާގެ ކުއްޖަކަށް އެ ހޮސްޕިޓަލުން ފަރުވާދީ ވަނީ ރަނގަޅުކޮށްފަ އެވެ. މިއީ، ފުރުސަތެއް ދީފި ނަމަ، އިތުބާރު ހޯދިދާނެކަން އެ ތަނުން ސާބިތުކޮށްދިން ކޭސްއެކެވެ.\nއެކި ރަށްތަކަށް އެކި ޑޮކްޓަރުންނާއި ފެރީގެ ނިޒާމެއް\nރާއްޖޭގެ ހުރިހާ ރަށަކަށް ހުރިހާ ދާއިރާތަކުން ޑޮކްޓަރުން ހަމަޖެއްސުމަކީ ވާނެ ކަމެއް ނޫނެވެ. އެހެންވެ، ސިއްހީ ފަރުވާ ލާމަރުކަޒު ކުރުމަށް އެންމެ މޮޅު ގޮތަކަށް އޮތީ އެކި ދާއިރާތަކުގެ ޑޮކްޓަރުން އެކި ރަށްތަކަށް ބަހާލުމެވެ.\nދާއިރާގެ ތަޖުރިބާކާރުން ދެކެވަޑައިގަންނަވާ ގޮތުގައި ކޮންމެ ރަށެއްގައި ވެސް އާއްމު ޑޮކްޓަރަކު ހުންނަން ޖެހޭނެ އެވެ. ކައިރީގައި އޮންނަ އެހެން ރަށެއްގައި، ހާއްސަ ބަލިތަކުގެ ޑޮކްޓަރެއް ހަމަޖައްސާއިރު، އެންމެ ފަސޭހައިން ދަތުރުކުރެވޭ ރަށެއްގައި ގިނަ ދާއިރާތަކުން ޑޮކްޓަރުން ހަމަޖެއްސިދާނެ އެވެ.\nރާއްޖޭގެ ގިނަ އަތޮޅު ހޮސްޕިޓަލްތަކުގައި މިހާރު ވެސް ކުޑަކުދިންނާއި އަންހެނުންގެ ޑޮކްޓަރުން ތިބެ އެވެ. އޭގެ އިތުރުން ކޮންމެ އަތޮޅެއްގައި ވެސް، ފިޒީޝަނަކާއި އޮޕަރޭޝަން ޑޮކްޓަރެއް ހަމަޖައްސައިފި ނަމަ ބޮޑު ކުރިއެރުމަކަށް ވާނެ ކަމަށް ތަޖުރިބާކާރުން ގަބޫލުކުރައްވަ އެވެ.\nދާއޫދު ދެކެވަޑައިގަންނަވާ ގޮތުގައި ރާއްޖޭގެ ފަސް ސަރަހައްދު، އެކި ކަހަލަ ހާއްސަ ފަރުވާއަށް ތަރައްގީކުރެވިދާނެ އެވެ. އެގޮތުން ކުޅުދުއްފުށީ ހޮސްޕިޓަލް ކެންސަރަށް ހާއްސަ ކުރާއިރު އައްޑޫ ހޮސްޕިޓަލް ކަށީގެ ބަލިތަކަށް އަދި އެހެން ސަރަހައްދެއް، ސްޓްރޯކަށް ހާއްސަ ކުރެވިދާނެ އެވެ. މާލެ ހާއްސަ ކުރާނީ އިމަޖެންސީ ބޮޑެތި ފަރުވާތަކަށެވެ.\nމާލެއިން ނުވަތަ ރާއްޖޭގެ އެހެން ސަރަހައްދުތަކުން، އެކި ހޮސްޕިޓަލްތަކަށް "ވިޒިޓިން ޑޮކްޓާސް" ހަމަޖެއްސުމަކީ ވެސް ބޭނުންތެރިކަމެކެވެ. އެންމެ ގިނަ މީހުންނަށް ފަސޭހައިން ހިދުމަތް ހޯދޭނެ ހޮސްޕިޓަލެއް ބަލައި، އެތަނަކަށް، އެކި ދާއިރާތަކުން ޑޮކްޓަރުން ގެނެވިދާނެ އެވެ.\nކުޅުދުއްފުށީ ހޮސްޕިޓަލްގައި ކާޑިއެކް ސެންޓަރާއި ސީޓީ ސްކޭންގެ ޚިދުމަތް ރަސްމީކޮށް ފައްޓަވައި ދެއްވުމަށް ފަހު، ހެލްތު މިނިސްޓަރު އަބްދުﷲ އަމީން، އެ ޚިދުމަތްތައް ގާއިމް ކޮށްފައިވާ ފެންވަރު ބައްލަވަނީ.---ފޮޓޯ: ހެލްތު މިނިސްޓްރީ\nކުޅުދުއްފުށީ ރީޖަނަލް ހޮސްޕިޓަލުގައި ޑަޔަލިސިސްގެ ހިދުމަތް ދިން ނަމަވެސް، ކިޑްނީގެ ހާއްސަ ޑޮކްޓަރަށް ދައްކަން ވެއްޖެ ނަމަ ދާން ޖެހެނީ މާލެ އެވެ. އޭގެ ބަދަލުގައި، އެ އެންމެންނަށް ވެސް ހިދުމަތް ހޯދޭނެ ފަދަ ގޮތަކަށް، މަހަކު އެއް ފަހަރު އެ ޑޮކްޓަރުން ރަށަށް ގެންދިޔުމަކީ އޭގެ ފަސޭހަ ގިނަ ބަޔަކަށް ކުރާނެ ކަމެކެވެ.\nމާލެ ލޮކްޑައުން ކުރުމާ އެކު، އެކި ބަލިތަކުގެ ހާއްސަ ޑޮކްޓަރުން ވެސް، ވިޒިޓިން ޑޮކްޓަރުންގެ ގޮތުގައި އެކި އަތޮޅުތަކުގައި މިހާރު ފަރުވާ ދެ އެވެ.\nބުންޔާމީން ވިދާޅުވީ އދ. ހޮސްޕިޓަލަށް ދާދި ފަހުން ގެންދިޔަ ހަމުގެ ޑޮކްޓަރާއި އެތެރެހަށީގެ ޑޮކްޓަރަށް އޮތީ، މީހުން ގިނަ ކަމުން ފަރުވާ ނުދެވިފައި ކަމަށެވެ. އެންމެ ދެ ދުވަހަށް ދިޔަ އެ ޑޮކްޓަރުން 100 އަށް ވުރެ ގިނަ މީހުންނަށް ފަރުވާ ދިނެވެ. ދުރު އަތޮޅުތަކުގައި، ހާއްސަ ބަލިތަކުގެ ޑޮކްޓަރުން ގާއިމްވެ ތިބެފައި، މާލެ ކައިރީ އަތޮޅުތަކަށް ވިޒިޓިން ޑޮކްޓަރުން ހަމަޖެއްސުމަކީ ވެސް، ގެނެވިދާނެ ބަދަލެއް ކަމަށް އޭނާ ވިދާޅުވި އެވެ.\n"ކުރިން ނަމަ އެ 100 މީހުން ވެސް ފަރުވާ ހޯދަން ޖެހޭނީ މާލެ ދާން. އެކަމަކު ދެތިން ދުވަހަށް ނަމަވެސް، ޑޮކްޓަރުން ރަށަށް އައިސް ފަރުވާ ދިނުމުން ކިހާ ބޮޑު ހަރަދެއްތޯ މީހުންގެ އަތުން އެ ސަލާމަތްވީ،" ބުންޔާމީން ވިދާޅުވި އެވެ.\nމި ފަދަ ބަދަލުތައް ގެނައުމުގައި އެންމެ ގިނަ މީހުންނަށް ފަސޭހައިން ދަތުރު ކުރެވޭނެ ރަށެއް ނުވަތަ ހޮސްޕިޓަލެއް ކަނޑައެޅުން މުހިއްމެވެ. ދެން ބޭނުންވަނީ ރަނގަޅު ސްޕީޑް ފެރީގެ ނިޒާމެކެވެ. މިހާރު ފެރީގެ ނިޒާމު އެންމެ ރަނގަޅަށް އޮންނަނީ ވެސް ކުޅުދުއްފުށީ ހޮސްޕިޓަލުން އެންމެ ގިނައިން ހިދުމަތް ހޯދާ އުތުރުގެ ތިން އަތޮޅުގަ އެވެ. ހއ. އާއި ހދ. އަދި ށ. އަތޮޅުގެ ފެރީތައް ހަފުތާގައި ރާވާފައި އޮންނަނީ ހޮސްޕިޓަލަށް ދާ ބަލި މީހުންނަށް އެންމެ ފަސޭހަވާނެ ގޮތަށެވެ. ކުޅުދުއްފުށީ ރީޖަނަލް ހޮސްޕިޓަލަކީ، އެނގިފައިވާ ގޮތުގައި، އަތޮޅުތެރޭގައި ހުރި އެންމެ ބިޒީ ހޮސްޕިޓަލެވެ.\nފަރުވާ ހޯދަން މާލެއަށް ނުދެވިގެން، ކ. އަތޮޅާއި ބ. އަދި ޅ. އަތޮޅުން ވެސް މިހާރު އެ ރަށަށް މީހުން ދެ އެވެ. އެ އެންމެން ވެސް ދަނީ، ވަކި ދުވަހަކަށް ލޯންޗެއް ޝެޑިއުލްކޮށްގެން، ގިނަ ބަޔަކު އެކުގަ އެވެ.\nދާއޫދު ވިދާޅުވީ މިދިޔަ ޖުލައި މަހުގެ ތެރޭގައި 10،000އަށް ވުރެ ގިނަ މީހުން ކުޅުދުއްފުށީ ހޮސްޕިޓަލަށް ދެއްކި އިރު، އޭގެ ތެރޭގައި ދުރު ރަށްރަށުން ދިޔަ މީހުން ވެސް ހިމެނެ އެވެ. ކ. ކާށިދު އާއި ޅ. ނައިފަރާއި ބ. އޭދަފުށިން މީހުން ދަތުރު ހަދައިގެން އެ ރަށަށް ދާއިރު ލޯންޗެއްގައި ޖުމްލަކޮށް 30-60 މީހުން ދަތުރުކުރެ އެވެ. ކުޅުދުއްފުއްޓަށް ދިއުމުގެ ކުރިން އެ މީހުން ހޮސްޕިޓަލާ ވާހަކަ ދައްކައި، އިންތިޒާމް ހަމަޖައްސާފައި އޮތުމުން، ކުޅުދުއްފުއްޓަށް ގޮސް އިތުރު ތަކްލީފަކާ ނުލައި ހިދުމަތް ހޯދެ އެވެ.\nކޮވިޑް-19ގެ ބަލިމަޑުކަމުގެ ކުރިން، ބޭސް ފަރުވާގެ ވެސް މައި ހަބަކީ މާލެ އެވެ. އެމީހުން މާލޭގައި ތިބެގެން ފަރުވާ ހޯދުމަށް ކުރަން ޖެހޭ ހަރަދު، ގިނަ ފަހަރު ރާއްޖޭން ބޭރުން ފަރުވާ ހޯދުމަށް ވުރެ ބޮޑެވެ. އެހެންކަމުން މާލީ ގޮތުން ލުޔެއް އޮތީ ވެސް، ހިދުމަތްތައް ރަށްރަށުގައި ގާއިމުކޮށްގެންނެވެ.\nފަރުވާ ހޯދާ މީހުން ކިތަންމެ ގިނަ ނަމަވެސް، އަދިވެސް މުހިއްމު ގިނަ ހިދުމަތްތަކެއް އަތޮޅު ހޮސްޕިޓަލުތަކަކުން ނުލިބެ އެވެ. ހާއްސަކޮށް ތުއްތު ކުދިންނަށް ފަރުވާ ދޭ ނާސަރީ އެވެ. އެކަމަކު މި ހިދުމަތްތައް ފުރިހަމަވެއްޖެ ނަމަ، ސިއްހީ ކަންކަމުގައި މާލެއަށް ބަރޯސާވާކަށް ނުޖެހޭނެ އެވެ.\n"ރީޖަނަލް ހޮސްޕިޓަލްތައް މިހާރު ވަރަށް ރަނގަޅު ފެންވަރަކަށް ހުރީ. އަތޮޅު ހޮސްޕިޓަލްތައް މިއަށް ވުރެ ރަނގަޅުކޮށްފިއްޔާ، ކޮންމެހެން މާލެ ދާން ޖެހޭނެ ކަމަކަށް ނުފެނޭ،" ބުންޔާމީން ވިދާޅުވި އެވެ.\nއިތުރު ލިޔުންތައް ސިއްހަތު އދ. މަހިބަދޫ ކުޅުދުއްފުށި ހޮސްޕިޓަލް ސިއްހީ ޚިދުމަތް\nމާލެ ބަންދުކުރުމާ އެކު ރަށުގެ ސިއްހީ ހާލަތު އެނގިއްޖެ\nވިސްނުމަކީ ކުޅުދުއްފުށީގައި އާ ހޮސްޕިޓަލެއް އެޅުން


ދިވެހި ::العنكبوت - އަލް ޢަންކަބޫތު\n﴿٢﴾ أَحَسِبَ النَّاسُ أَن يُتْرَكُوا أَن يَقُولُوا آمَنَّا وَهُمْ لَا يُفْتَنُونَ މީސްތަކުން ތިމަންމެން إيمان ވެއްޖައީމުއޭ ބުނުމުން، އެއުރެން امتحان ނުކުރައްވައި ދޫކޮށްލައްވާނޭކަމަށް ހީކުރީ ހެއްޔެވެ؟\n﴿٣﴾ وَلَقَدْ فَتَنَّا الَّذِينَ مِن قَبْلِهِمْ ۖ فَلَيَعْلَمَنَّ اللَّهُ الَّذِينَ صَدَقُوا وَلَيَعْلَمَنَّ الْكَاذِبِينَ އަދި ހަމަކަށަވަރުން، އެއުރެންގެ ކުރީގެ (أمّة ތަކުގެ) މީހުން، ތިމަންރަސްކަލާނގެ امتحان ކުރެއްވީމެވެ. ފަހެ (إيمان ކަމުގައި) ތެދުވެރިވި މީހުން، ހަމަކަށަވަރުން، اللَّه ދެނެވޮޑިގެންވެތެވެ. އަދި ހަމަކަށަވަރުން، ދޮގުވެރިންވެސް އެކަލާނގެ ދެނެވޮޑިގެންވެތެވެ.\n﴿٤﴾ أَمْ حَسِبَ الَّذِينَ يَعْمَلُونَ السَّيِّئَاتِ أَن يَسْبِقُونَا ۚ سَاءَ مَا يَحْكُمُونَ ނުބައި ކަންތައްކުރާމީހުން ތިމަންރަސްކަލާނގެ عقوبات ން ފިލައިގެން ދެވިދާނެކަމަށް ހީކުރީހެއްޔެވެ؟ އެއުރެންކުރާ حكم ހާދަހާ ނުބައިވެގެންވެއެވެ.\n﴿٥﴾ مَن كَانَ يَرْجُو لِقَاءَ اللَّهِ فَإِنَّ أَجَلَ اللَّهِ لَآتٍ ۚ وَهُوَ السَّمِيعُ الْعَلِيمُ اللَّه އާ ބައްދަލުވުމަށް އެދޭމީހާ (ދަންނާށެވެ!) ފަހެ، ހަމަކަށަވަރުން، اللَّه ކަނޑައަޅުއްވާފައިވާ أجل އަންނަހުށްޓެވެ. އެކަލާނގެއީ، މޮޅަށް އައްސަވާވޮޑިގެންވާ، މޮޅަށް ދެނެވޮޑިގެންވާ ރަސްކަލާނގެއެވެ.\n﴿٦﴾ وَمَن جَاهَدَ فَإِنَّمَا يُجَاهِدُ لِنَفْسِهِ ۚ إِنَّ اللَّهَ لَغَنِيٌّ عَنِ الْعَالَمِينَ އަދި جهاد ކުރިމީހާ (ދަންނާށެވެ!) ފަހެ، އޭނާ جهاد ކުރާކަން ކަށަވަރީ، އޭނާގެ އަމިއްލަ نفس އަށްޓަކައެވެ. ހަމަކަށަވަރުން، اللَّه އީ، އެންމެހާ عالم ތައް ފިޔަވައި ފުދިވޮޑިގެންވާ ރަސްކަލާނގެކަން ކަށަވަރެވެ.\n﴿٧﴾ وَالَّذِينَ آمَنُوا وَعَمِلُوا الصَّالِحَاتِ لَنُكَفِّرَنَّ عَنْهُمْ سَيِّئَاتِهِمْ وَلَنَجْزِيَنَّهُمْ أَحْسَنَ الَّذِي كَانُوا يَعْمَلُونَ އަދި إيمان ވެ صالح عمل ތައް ކުޅަމީހުން (ދަންނާށެވެ!) ހަމަކަށަވަރުން ތިމަންރަސްކަލާނގެ އެއުރެންގެ ކިބައިން އެއުރެންގެ ކުށްފާފަފުއްސަވާހުށީމެވެ. އަދި ހަމަކަށަވަރުން، އެއުރެން ކޮށްއުޅުނު عمل ތަކުގެ އެންމެ ހެޔޮ ޖަޒާ ތިމަންރަސްކަލާނގެ އެއުރެންނަށް ދެއްވާހުށީމެވެ.\n﴿٨﴾ وَوَصَّيْنَا الْإِنسَانَ بِوَالِدَيْهِ حُسْنًا ۖ وَإِن جَاهَدَاكَ لِتُشْرِكَ بِي مَا لَيْسَ لَكَ بِهِ عِلْمٌ فَلَا تُطِعْهُمَا ۚ إِلَيَّ مَرْجِعُكُمْ فَأُنَبِّئُكُم بِمَا كُنتُمْ تَعْمَلُونَ އިންސާނާއަށް އޭނާގެ މައިންބަފައިންނަށް ހެޔޮކޮށް ހިތުމަށް ތިމަންރަސްކަލާނގެ وصية ކުރައްވައި، أمر ކުރެއްވީމެވެ. އަދި ތިބާޔަށް އެއާމެދު علم އެއްލިބިފައި ނުވާ އެއްޗެއް، ތިމަންރަސްކަލާނގެއާ شريك ކުރުމަށް ތިބާގެ މައްޗަށް އެ ދެމީހުން ގަދައަޅައިފިނަމަ، ފަހެ، އެ ދެމީހުންނަށް ތިބާ ކިޔަމަން ނުވާހުށިކަމެވެ! ތިޔަބައިމީހުން އެނބުރި ދިއުންއޮތީ، ތިމަންރަސްކަލާނގެ حضرة އަށެވެ. ފަހެ، އޭރުން ތިޔަބައިމީހުން ކޮށްއުޅުނު ކަންތަކުގެ خبر ތިމަންރަސްކަލާނގެ ތިޔަބައިމީހުންނަށް އަންގަވާހުށީމެވެ. (އެބަހީ: އެކަންތަކަށް ޖަޒާ ދެއްވާހުށީމެވެ.)\n﴿٩﴾ وَالَّذِينَ آمَنُوا وَعَمِلُوا الصَّالِحَاتِ لَنُدْخِلَنَّهُمْ فِي الصَّالِحِينَ އަދި إيمان ވެ صالح عمل ތައް ކުޅަމީހުން (ދަންނާށެވެ!) ހަމަކަށަވަރުން، ތިމަންރަސްކަލާނގެ އެއުރެން صالح އަޅުންގެ ތެރެއަށް ވައްދަވާހުށީމެވެ.\n﴿١٠﴾ وَمِنَ النَّاسِ مَن يَقُولُ آمَنَّا بِاللَّهِ فَإِذَا أُوذِيَ فِي اللَّهِ جَعَلَ فِتْنَةَ النَّاسِ كَعَذَابِ اللَّهِ وَلَئِن جَاءَ نَصْرٌ مِّن رَّبِّكَ لَيَقُولُنَّ إِنَّا كُنَّا مَعَكُمْ ۚ أَوَلَيْسَ اللَّهُ بِأَعْلَمَ بِمَا فِي صُدُورِ الْعَالَمِينَ ތިމަންމެން إيمان ވެއްޖައީމުއޭ ދުލުކޮޅުން ބުނާ ބަޔަކު މީސްތަކުންގެ ތެރެއިން ވެއެވެ. ފަހެ، اللَّه ގެ މަގުގައި އެއިން މީހަކަށް އުނދަގުލެއް ލިބިއްޖެނަމަ، މީސްތަކުންގެ އުނދަގޫތައް اللَّه ގެ عذاب އާ އެއްފަދަ ކަމުގައި އޭނާ ހަދަތެވެ. އަދި ކަލޭގެފާނުގެ ވެރިރަސްކަލާނގެ حضرة ން نصر އެއް އަތުވެއްޖެނަމަ، ހަމަކަށަވަރުން، އެއުރެން ބުނާނެތެވެ. ހަމަކަށަވަރުން، ތިމަންމެންވަނީ، ތިޔަބައިމީހުންނާ އެކުގައެވެ. عالم ތަކުގައިވާ އެންމެންގެ ހިތްތަކުގައިވާހާ އެއްޗެއް اللَّه މޮޅަށް ދެނެވޮޑިގެން ނުވޭހެއްޔެވެ؟\n﴿١١﴾ وَلَيَعْلَمَنَّ اللَّهُ الَّذِينَ آمَنُوا وَلَيَعْلَمَنَّ الْمُنَافِقِينَ އަދި ހަމަކަށަވަރުން، اللَّه، إيمان ވި މީހުން ދެނެވޮޑިގެންވެތެވެ. އަދި ހަމަކަށަވަރުން، އެކަލާނގެ منافق ންވެސް ދެނެވޮޑިގެންވެތެވެ.\n﴿١٢﴾ وَقَالَ الَّذِينَ كَفَرُوا لِلَّذِينَ آمَنُوا اتَّبِعُوا سَبِيلَنَا وَلْنَحْمِلْ خَطَايَاكُمْ وَمَا هُم بِحَامِلِينَ مِنْ خَطَايَاهُم مِّن شَيْءٍ ۖ إِنَّهُمْ لَكَاذِبُونَ كافر ވިމީހުން إيمان ވިމީހުންނަށް ބުނޫއެވެ. ތިޔަބައިމީހުން ތިމަންމެންގެ މަގަށް تبع ވާށެވެ! އަދި ތިޔަބައިމީހުންގެ ކުށްފާފަތައް ތިމަންމެން އުފުލާނޫއެވެ. އެއުރެންގެ ކުށްފާފަތަކުގެ ތެރެއިން އެއްވެސް އެއްޗެއް އުފުލާނޭ ބަޔަކު ކަމުގައި އެއުރެން ނުވެއެވެ. ހަމަކަށަވަރުން، އެއުރެންނީ ދޮގުވެރިންކަން ކަށަވަރެވެ.\n﴿١٣﴾ وَلَيَحْمِلُنَّ أَثْقَالَهُمْ وَأَثْقَالًا مَّعَ أَثْقَالِهِمْ ۖ وَلَيُسْأَلُنَّ يَوْمَ الْقِيَامَةِ عَمَّا كَانُوا يَفْتَرُونَ އަދި ހަމަކަށަވަރުން، އެއުރެންގެ އަމިއްލަ نفس ގެ ފާފަތަކާއި އަދި އަމިއްލަ ފާފަތަކާއެކު، އެއުރެން (މަގުފުރެއްދި މީހުން) ގެ ފާފަތައްވެސް އެއުރެން އުފުލާނެތެވެ. އަދި ހަމަކަށަވަރުން، އެއުރެން ހަދައި އުޅުނު ދޮގުތަކާމެދު قيامة ދުވަހުން އެއުރެންނާ سؤال ކުރައްވާހުށްޓެވެ.\n﴿١٤﴾ وَلَقَدْ أَرْسَلْنَا نُوحًا إِلَىٰ قَوْمِهِ فَلَبِثَ فِيهِمْ أَلْفَ سَنَةٍ إِلَّا خَمْسِينَ عَامًا فَأَخَذَهُمُ الطُّوفَانُ وَهُمْ ظَالِمُونَ ހަމަކަށަވަރުން، ތިމަންރަސްކަލާނގެ نوح ގެފާނު، އެކަލޭގެފާނުގެ قوم ގެމީހުންގެ ގާތަށް رسول ކަމާއިގެން ފޮނުއްވީމެވެ. ފަހެ، އެކަލޭގެފާނު، ފަންސާސް އަހަރު ފިޔަވައި، އެއްހާސް އަހަރު (އެބަހީ: ނުވަސަތޭކަ ފަންސާސް އަހަރު دين އަށް ގޮވައިލެއްވުމަށް) އެއުރެންގެ ތެރޭގައި ހުންނެވިއެވެ. ފަހެ، އެއުރެން އަނިޔާވެރިންކަމުގައިވާ حال، طوفان (ގެ عذاب) އައިސް އެއުރެންނަށް ޖެހުނެވެ.\n﴿١٥﴾ فَأَنجَيْنَاهُ وَأَصْحَابَ السَّفِينَةِ وَجَعَلْنَاهَا آيَةً لِّلْعَالَمِينَ ފަހެ، ތިމަންރަސްކަލާނގެ އެކަލޭގެފާނާއި (އެކަލޭގެފާނުގެ) ނާކޮޅުގެ أهل ވެރިން ސަލާމަތްކުރެއްވީމެވެ. އަދި އެއީ عالم ތަކަށްވާ عبرة އެއްކަމުގައި ތިމަންރަސްކަލާނގެ ލެއްވީމެވެ.\n﴿١٦﴾ وَإِبْرَاهِيمَ إِذْ قَالَ لِقَوْمِهِ اعْبُدُوا اللَّهَ وَاتَّقُوهُ ۖ ذَٰلِكُمْ خَيْرٌ لَّكُمْ إِن كُنتُمْ تَعْلَمُونَ އަދި إبراهيم ގެފާނު، އެކަލޭގެފާނުގެ قوم ގެމީހުންނަށް ވިދާޅުވިހިނދު (ހަނދުމަކުރާށެވެ!) ތިޔަބައިމީހުން اللَّه އަށް އަޅުކަންކުރާށެވެ! އަދި ތިޔަބައިމީހުން އެކަލާނގެއަށް تقوى ވެރިވާށެވެ! ތިޔަބައިމީހުންނަށް އެނގޭކަމުގައިވަނީނަމަ، އެގޮތް ތިޔަބައިމީހުންނަށް ހެޔޮކަން ބޮޑެވެ.\n﴿١٧﴾ إِنَّمَا تَعْبُدُونَ مِن دُونِ اللَّهِ أَوْثَانًا وَتَخْلُقُونَ إِفْكًا ۚ إِنَّ الَّذِينَ تَعْبُدُونَ مِن دُونِ اللَّهِ لَا يَمْلِكُونَ لَكُمْ رِزْقًا فَابْتَغُوا عِندَ اللَّهِ الرِّزْقَ وَاعْبُدُوهُ وَاشْكُرُوا لَهُ ۖ إِلَيْهِ تُرْجَعُونَ ތިޔަބައިމީހުން اللَّه ފިޔަވައި އަޅުކަންކުރާކަން ކަށަވަރީ، ބުދުތަކަކަށެވެ. އަދި ތިޔަބައިމީހުން ހަދަނީ بهتان ދޮގެވެ. ހަމަކަށަވަރުން، ތިޔަބައިމީހުން اللَّه ފިޔަވައި އަޅުކަންކުރާ ތަކެއްޗަކަށް ތިޔަބައިމީހުންނަށް رزق ދިނުމެއް މިލްކުވެގެނެއްނުވެެތެވެ. ފަހެ، ތިޔަބައިމީހުން اللَّه ގެ حضرة ން رزق އަށް އެދޭށެވެ! އަދި އެކަލާނގެއަށް ތިޔަބައިމީހުން އަޅުކަންކުރާށެވެ! އަދި އެކަލާނގެއަށް ތިޔަބައިމީހުން شكر ކުރާށެވެ! ތިޔަބައިމީހުން رجوع ކުރައްވާހުށީ ހަމައެކަލާނގެ حضرة އަށެވެ.\n﴿١٨﴾ وَإِن تُكَذِّبُوا فَقَدْ كَذَّبَ أُمَمٌ مِّن قَبْلِكُمْ ۖ وَمَا عَلَى الرَّسُولِ إِلَّا الْبَلَاغُ الْمُبِينُ އަދި ތިޔަބައިމީހުން (ތިމަންކަލޭގެފާނު) ދޮގުކުރިޔަސް (ތިމަން ކަލޭގެފާނަކަށް އެކަމަކުން ގެއްލުމެއް ނުލިބޭނެތެވެ. އެހެނީ) ހަމަކަށަވަރުން، ތިޔަބައިމީހުންގެ ކުރިންވެސް أمّة ތަކެއް (رسول ން) ދޮގުކޮށްފައިވެއެވެ. އަދި بيان ވެގެންވާ އިއްވެވުން މެނުވީ، رسول އާގެ މައްޗަކަށް ނުވެއެވެ.\n﴿١٩﴾ أَوَلَمْ يَرَوْا كَيْفَ يُبْدِئُ اللَّهُ الْخَلْقَ ثُمَّ يُعِيدُهُ ۚ إِنَّ ذَٰلِكَ عَلَى اللَّهِ يَسِيرٌ އަދި اللَّه، خلق ތަކުން ފުރަތަމަ އުފެއްދެވިގޮތާއި ދެން އެއަށްފަހު އަލުން (ދިރުއްވައި) إعادة ކުރައްވާގޮތް އެއުރެންނަކަށް ނުފެނޭ ހެއްޔެވެ؟ ހަމަކަށަވަރުން، އެކަންތަކަކީ، اللَّه އަށް ދާދި ފަސޭހަ ކަމެކެވެ.\n﴿٢٠﴾ قُلْ سِيرُوا فِي الْأَرْضِ فَانظُرُوا كَيْفَ بَدَأَ الْخَلْقَ ۚ ثُمَّ اللَّهُ يُنشِئُ النَّشْأَةَ الْآخِرَةَ ۚ إِنَّ اللَّهَ عَلَىٰ كُلِّ شَيْءٍ قَدِيرٌ ކަލޭގެފާނު ވިދާޅުވާށެވެ! ތިޔަބައިމީހުން ބިމުގައި ދަތުރުފަތުރުކޮށް އުޅޭށެވެ! އަދި اللَّه، خلق ތަކުން ފުރަތަމަ އުފެއްދެވިގޮތް، ތިޔަބައިމީހުން ވިސްނައިބަލާށެވެ! ދެން އެއަށްފަހު، اللَّه އެންމެފަހުގެ އުފެއްދެވުން އުފައްދަވާނެތެވެ. (އެބަހީ: އަލުން ދިރުއްވައި إعادة ކުރައްވާނެތެވެ.) ހަމަކަށަވަރުން، اللَّه އީ، ކޮންމެ ކަމެއްގެމައްޗަށް ކުޅަދުންވަންތަ ރަސްކަލާނގެއެވެ.\n﴿٢١﴾ يُعَذِّبُ مَن يَشَاءُ وَيَرْحَمُ مَن يَشَاءُ ۖ وَإِلَيْهِ تُقْلَبُونَ އެކަލާނގެ އިރާދަކުރައްވާ އަޅަކަށް عذاب ދެއްވަތެވެ. އަދި އެކަލާނގެ އިރާދަކުރައްވާ އަޅަކަށް رحمة ލައްވަތެވެ. އަދި ތިޔަބައިމީހުން (قيامة ދުވަހުން) އެނބުރިދާހުށީ އެކަލާނގެ حضرة އަށެވެ.\n﴿٢٢﴾ وَمَا أَنتُم بِمُعْجِزِينَ فِي الْأَرْضِ وَلَا فِي السَّمَاءِ ۖ وَمَا لَكُم مِّن دُونِ اللَّهِ مِن وَلِيٍّ وَلَا نَصِيرٍ އަދި ތިޔަބައިމީހުންނީ އުޑާއި، ބިމުގައި (اللَّه) ނުކުޅެއްދޭނޭ ބަޔަކު ކަމުގައި ނުވެތެވެ. އަދި ތިޔަބައިމީހުންނަކަށް اللَّه ފިޔަވައި އެއްވެސް އެހީތެރިޔަކު، އަދި نصر ދޭނޭ މީހަކުވެސް ނުވެތެވެ.\n﴿٢٣﴾ وَالَّذِينَ كَفَرُوا بِآيَاتِ اللَّهِ وَلِقَائِهِ أُولَٰئِكَ يَئِسُوا مِن رَّحْمَتِي وَأُولَٰئِكَ لَهُمْ عَذَابٌ أَلِيمٌ އަދި އެއުރެން اللَّه ގެ آية ތަކަށާއި، އެކަލާނގެއާ ބައްދަލުވާނެ ކަމާމެދު كافر ވެ، إنكار ކުރި މީހުން (ދަންނާށެވެ!) އެއުރެންނީ، ތިމަންރަސްކަލާނގެ رحمة ން، ނާއުންމީދު ވެފައިވާ ބަޔެކެވެ. އަދި އެއުރެންނީ އެއުރެންނަށްޓަކައި ވޭންދެނިވި عذاب ހުރި މީހުންނެވެ.\n﴿٢٤﴾ فَمَا كَانَ جَوَابَ قَوْمِهِ إِلَّا أَن قَالُوا اقْتُلُوهُ أَوْ حَرِّقُوهُ فَأَنجَاهُ اللَّهُ مِنَ النَّارِ ۚ إِنَّ فِي ذَٰلِكَ لَآيَاتٍ لِّقَوْمٍ يُؤْمِنُونَ ފަހެ، އެކަލޭގެފާނުގެ (އެބަހީ: إبراهيم ގެފާނުގެ) قوم ގެމީހުންގެ ޖަވާބު ކަމުގައި، އެއުރެންގެ މި ބުނުން ނޫނީ ނުވެތެވެ. ތިޔަބައިމީހުން އެކަލޭގެފާނު قتل ކޮށްލާށެވެ! ނުވަތަ އެކަލޭގެފާނު އަންދައިލާށެވެ! ފަހެ، اللَّه، އެކަލޭގެފާނު އަލިފާނުން ސަލާމަތްކުރެއްވިއެވެ. ހަމަކަށަވަރުން، إيمان ވާ ބަޔަކަށް އެކަންތަކުގައި ހެކިތަކެއްވާކަން ކަށަވަރެވެ.\n﴿٢٥﴾ وَقَالَ إِنَّمَا اتَّخَذْتُم مِّن دُونِ اللَّهِ أَوْثَانًا مَّوَدَّةَ بَيْنِكُمْ فِي الْحَيَاةِ الدُّنْيَا ۖ ثُمَّ يَوْمَ الْقِيَامَةِ يَكْفُرُ بَعْضُكُم بِبَعْضٍ وَيَلْعَنُ بَعْضُكُم بَعْضًا وَمَأْوَاكُمُ النَّارُ وَمَا لَكُم مِّن نَّاصِرِينَ އެކަލޭގެފާނު (އެބަހީ: إبراهيم ގެފާނު) ވިދާޅުވިއެވެ. اللَّه ފިޔަވައި އަޅުކަންކުރުމަށް ތިޔަބައިމީހުން ހިފިކަން ކަށަވަރީ ބުދުތަކެކެވެ. އެއީ ދުނިޔޭގެ حياة ގައި ތިޔަބައިމީހުންގެ މެދުގައި އެކުވެރިކަން ދެމިއޮތުމަށްޓަކައެވެ. ދެން އެއަށްފަހު، قيامة ދުވަހުން ތިޔަބައިމީހުންގެ ތެރެއިން އެއްބަޔަކު، އަނެއްބަޔަކަށް كافر ވާނެތެވެ. އަދި އެއްބަޔަކު އަނެއްބަޔަކަށް لعنة ލެއްވުމަށް އެދޭނެތެވެ. އަދި ތިޔަބައިމީހުން ތިބެނިވި ތަނަކީ ނަރަކަޔެވެ. އަދި (އެދުވަހުން) ތިޔަބައިމީހުންނަށް نصر ދޭނޭ އެއްވެސް ބަޔަކު ނުވެތެވެ.\n﴿٢٦﴾ ۞ فَآمَنَ لَهُ لُوطٌ ۘ وَقَالَ إِنِّي مُهَاجِرٌ إِلَىٰ رَبِّي ۖ إِنَّهُ هُوَ الْعَزِيزُ الْحَكِيمُ ފަހެ، لوط ގެފާނު، އެކަލޭގެފާނުގެ (އެބަހީ: إبراهيم ގެފާނުގެ) ބަސްފުޅު ތެދުކުރެއްވިއެވެ. އަދި އެކަލޭގެފާނު (އެބަހީ: إبراهيم ގެފާނު) ވިދާޅުވިއެވެ. ހަމަކަށަވަރުން، ތިމަންގެ ވެރިރަސްކަލާނގެ އެންގެވިފަރާތަށް ތިމަން، هجرة އަށް މިދަނީއެވެ. ހަމަކަށަވަރުން، އެކަލާނގެއީ، عزيز ވަންތަ، حكيم ވަންތަ ރަސްކަލާނގެއެވެ.\n﴿٢٧﴾ وَوَهَبْنَا لَهُ إِسْحَاقَ وَيَعْقُوبَ وَجَعَلْنَا فِي ذُرِّيَّتِهِ النُّبُوَّةَ وَالْكِتَابَ وَآتَيْنَاهُ أَجْرَهُ فِي الدُّنْيَا ۖ وَإِنَّهُ فِي الْآخِرَةِ لَمِنَ الصَّالِحِينَ އަދި ތިމަންރަސްކަލާނގެ އެކަލޭގެފާނަށް (އެބަހީ: إبراهيم ގެފާނަށް) إسحاق ގެފާނު ދެއްވައި އަދި (ކާފަދަރިކަލުން) يعقوب ގެފާނު ދެއްވީމެވެ. އަދި ތިމަންރަސްކަލާނގެ، އެކަލޭގެފާނުގެ ދަރިކޮޅުގައި ނަބީކަމާއި (وحى ގެ) ފޮތް ލެއްވީމެވެ. އަދި ތިމަންރަސްކަލާނގެ އެކަލޭގެފާނަށް ދުނިޔޭގައި ހެޔޮ ދަރުމަ ދެއްވީމެވެ. އަދި ހަމަކަށަވަރުން، އެކަލޭގެފާނު، آخرة ގައި ވަނީ صالح ންގެ ތެރެއިންކަން ކަށަވަރެވެ.\n﴿٢٨﴾ وَلُوطًا إِذْ قَالَ لِقَوْمِهِ إِنَّكُمْ لَتَأْتُونَ الْفَاحِشَةَ مَا سَبَقَكُم بِهَا مِنْ أَحَدٍ مِّنَ الْعَالَمِينَ އަދި لوط ގެފާނު، އެކަލޭގެފާނުގެ قوم ގެމީހުންނަށް ވިދާޅުވިހިނދު (ހަނދުމަކުރާށެވެ!) ހަމަކަށަވަރުން، ތިޔަބައިމީހުން ތިޔަކުރާ فاحش ކަންތައްތަކަކީ، عالم ތަކުގެ ތެރެއިން އެކަކުވެސް މީގެކުރިން ކޮށްފައިނުވާ ކަންތައްތަކެކެވެ.\n﴿٢٩﴾ أَئِنَّكُمْ لَتَأْتُونَ الرِّجَالَ وَتَقْطَعُونَ السَّبِيلَ وَتَأْتُونَ فِي نَادِيكُمُ الْمُنكَرَ ۖ فَمَا كَانَ جَوَابَ قَوْمِهِ إِلَّا أَن قَالُوا ائْتِنَا بِعَذَابِ اللَّهِ إِن كُنتَ مِنَ الصَّادِقِينَ ހަމަކަށަވަރުން، ތިޔަބައިމީހުން ފިރިހެނުން ގާތަށް (شهوانى އެދުން ފުއްދުމަށް) ދަނީ ހެއްޔެވެ؟ އަދި ތިޔަބައިމީހުން މަގުފޭރި، ތިޔަބައިމީހުންގެ ނާދީތަކުގައި އެ ނުބައިކަންތައް ކުރަމުން ގެންދަނީ ހެއްޔެވެ؟ ފަހެ، އެކަލޭގެފާނުގެ (އެބަހީ: لوط ގެފާނުގެ) قوم ގެމީހުންގެ ޖަވާބުކަމުގައި އެއުރެންގެ މި ބުނުން ނޫނީ ނުވެތެވެ. ކަލޭގެފާނު ތެދުވެރިންގެ ތެރެއިންވަނީނަމަ، ތިމަންމެންނަށް (ތިޔަ ވިދާޅުވާ) اللَّه ގެ عذاب ނިކަންގެނެސްދެއްވައި ބައްލަވާށެވެ!\n﴿٣٠﴾ قَالَ رَبِّ انصُرْنِي عَلَى الْقَوْمِ الْمُفْسِدِينَ އެކަލޭގެފާނު ވިދާޅުވިއެވެ. އަޅުގެ ވެރިރަސްކަލާކޮ! فساد ކުރާމީހުންގެ މައްޗަށް މިއަޅާއަށް نصر ދެއްވާނދޭވެ!\n﴿٣١﴾ وَلَمَّا جَاءَتْ رُسُلُنَا إِبْرَاهِيمَ بِالْبُشْرَىٰ قَالُوا إِنَّا مُهْلِكُو أَهْلِ هَٰذِهِ الْقَرْيَةِ ۖ إِنَّ أَهْلَهَا كَانُوا ظَالِمِينَ އުފާވެރިކަމުގެ خبر އާއިގެން ތިމަންރަސްކަލާނގެ ފޮނުއްވި ملائكة ން إبراهيم ގެފާނުގެ އަރިހަށް ވަޑައިގަތްހިނދު، އެބޭކަލުން ވިދާޅުވޫއެވެ. ހަމަކަށަވަރުން، ތިމަންމެން ފޮނުއްވެވީ މިރަށުގެ (އެބަހީ: لوط ގެފާނުގެ ރަށުގެ) أهل ވެރިން ހަލާކު ކުރުމަށެވެ. ހަމަކަށަވަރުން، އެ ރަށުގެ أهل ވެރިންވީ އަނިޔާވެރިން ކަމުގައެވެ.\n﴿٣٢﴾ قَالَ إِنَّ فِيهَا لُوطًا ۚ قَالُوا نَحْنُ أَعْلَمُ بِمَن فِيهَا ۖ لَنُنَجِّيَنَّهُ وَأَهْلَهُ إِلَّا امْرَأَتَهُ كَانَتْ مِنَ الْغَابِرِينَ އެކަލޭގެފާނު (އެބަހީ: إبراهيم ގެފާނު) ވިދާޅުވިއެވެ. ހަމަކަށަވަރުން، އެރަށުގައި لوط ގެފާނު އެބަހުންނެވިއެވެ. އެބޭކަލުން ވިދާޅުވޫއެވެ. އެރަށުގައިވާ ބަޔަކު، ތިމަންމެންނަށް މާރަނގަޅަށް އެނގެއެވެ. ހަމަކަށަވަރުން، ތިމަންމެން އެކަލޭގެފާނުގެ އަނބިކަނބަލުން މެނުވީ އެކަލޭގެފާނާއި، އެކަލޭގެފާނުގެ أهل ވެރިން ސަލާމަތްކުރާ ހުށީމެވެ. އެކަނބުލޭގެވީ ހަލާކުވެގެންދިޔަ މީހުންގެތެރެއިންނެވެ.\n﴿٣٣﴾ وَلَمَّا أَن جَاءَتْ رُسُلُنَا لُوطًا سِيءَ بِهِمْ وَضَاقَ بِهِمْ ذَرْعًا وَقَالُوا لَا تَخَفْ وَلَا تَحْزَنْ ۖ إِنَّا مُنَجُّوكَ وَأَهْلَكَ إِلَّا امْرَأَتَكَ كَانَتْ مِنَ الْغَابِرِينَ އަދި ތިމަންރަސްކަލާނގެ رسول ން (އެބަހީ: ملائكة ން) لوط ގެފާނުގެ އަރިހަށް ވަޑައިގަތް ހިނދު، (قوم ގެމީހުންގެ فاسد ކަމުގެ ސަބަބުން އެބޭކަލުންނަށް ދެރަގޮތެއް ވެދާނެތީ) އެބޭކަލުންނާމެދު ދެރަފުޅުވެ، ހިތާމަކުރެއްވިއެވެ. އަދި އެބޭކަލުން ދެންނެވޫއެވެ. ބިރުފުޅުގެން ވަޑައިނުގަންނަވާށެވެ! އަދި ހިތާމަވެސް ނުކުރައްވާށެވެ. ހަމަކަށަވަރުން، ތިމަންމެން ކަލޭގެފާނާއި، ކަލޭގެފާނުގެ أهل ވެރިން ސަލާމަތް ކުރާނޫއެވެ. ކަލޭގެފާނުގެ އަނބިކަނބަލުން މެނުވީއެވެ. އެކަނބުލޭގެވީ، ހަލާކުވެގެންދިޔަ މީހުންގެ ތެރެއިންނެވެ.\n﴿٣٤﴾ إِنَّا مُنزِلُونَ عَلَىٰ أَهْلِ هَٰذِهِ الْقَرْيَةِ رِجْزًا مِّنَ السَّمَاءِ بِمَا كَانُوا يَفْسُقُونَ (ملائكة ން ވިދާޅުވޫއެވެ.) ހަމަކަށަވަރުން، ތިމަންމެން މިރަށުގެ أهل ވެރިންގެ މައްޗަށް، އެއުރެން فاسق ވުމުގެ ސަބަބުން (اللَّه ގެ أمر ފުޅަށް) އުޑުން عذاب އެއް ފޮނުވާހުށީމެވެ.\n﴿٣٥﴾ وَلَقَد تَّرَكْنَا مِنْهَا آيَةً بَيِّنَةً لِّقَوْمٍ يَعْقِلُونَ އަދި އެކަމުގެ ތެރެއިން بيان ވެގެންވާ ހެތްކެއް، ހަމަކަށަވަރުން، ވިސްނާ ބަޔަކަށް، ތިމަންރަސްކަލާނގެ ދޫކުރެއްވީމެވެ.\n﴿٣٦﴾ وَإِلَىٰ مَدْيَنَ أَخَاهُمْ شُعَيْبًا فَقَالَ يَا قَوْمِ اعْبُدُوا اللَّهَ وَارْجُوا الْيَوْمَ الْآخِرَ وَلَا تَعْثَوْا فِي الْأَرْضِ مُفْسِدِينَ އަދި مدين ގެމީހުންގެ ގާތަށް، އެއުރެންގެ أخ، شعيب ގެފާނު ފޮނުއްވީމެވެ. ފަހެ، އެކަލޭގެފާނު ވިދާޅުވިއެވެ. އޭ އަހުރެންގެ قوم ގެމީހުންނޭވެ! ތިޔަބައިމީހުން اللَّه އަށް އަޅުކަންކުރާށެވެ! އަދި ތިޔަބައިމީހުން آخرة ދުވަހަށް އެދޭށެވެ! އަދި فاسد ންކަމުގައިވެ ތިބެ، ތިޔަބައިމީހުން ބިމުގައި فساد ނުކުރާހުށި ކަމެވެ!\n﴿٣٧﴾ فَكَذَّبُوهُ فَأَخَذَتْهُمُ الرَّجْفَةُ فَأَصْبَحُوا فِي دَارِهِمْ جَاثِمِينَ ފަހެ، އެއުރެން އެކަލޭގެފާނު (އެބަހީ: شعيب ގެފާނު) ދޮގުކުޅައޫއެވެ. ދެން ބިރުވެރި ބިންހެލުމެއް އެމީހުންނަށް އައިސްޖެހުނެވެ. އަދި އެއުރެންގެ ގެތަކުގައި ކަކޫމައްޗަށްތިރިވެ، މަރުވެފައިތިބި ބަޔަކުކަމުގައި އެބައިމީހުން ވެއްޖައޫއެވެ.\n﴿٣٨﴾ وَعَادًا وَثَمُودَ وَقَد تَّبَيَّنَ لَكُم مِّن مَّسَاكِنِهِمْ ۖ وَزَيَّنَ لَهُمُ الشَّيْطَانُ أَعْمَالَهُمْ فَصَدَّهُمْ عَنِ السَّبِيلِ وَكَانُوا مُسْتَبْصِرِينَ އަދި ތިމަންރަސްކަލާނގެ عاد ބާގައިމީހުންނާއި، ثمود ބާގައިމީހުން ހަލާކުކުރެއްވީމެވެ. އެއުރެންގެ ގެތަކުން ތިޔަބައިމީހުންނަށްޓަކައި މިކަމުގެ ހެކިތައް ފާޅުވެ އެނގިގެންވެތެވެ. އަދި شيطان އާ، އެއުރެންނަށް އެއުރެންގެ عمل ތައް ޒީނަތްތެރިކޮށް ދެއްކިއެވެ. އަދި ތެދުމަގުން އެއުރެން ދުރުކުރިއެވެ. ބުއްދިވެރިންކަމުގައި އެއުރެންވިއަސް މެއެވެ. (ނޯޓު: ނަމަވެސް، އެއުރެންގެ ބުއްދީގެ ބޭނުން ނުކޮށް حق ގެ މަގުން އެއްކިބާވެގަތޫއެވެ.)\n﴿٣٩﴾ وَقَارُونَ وَفِرْعَوْنَ وَهَامَانَ ۖ وَلَقَدْ جَاءَهُم مُّوسَىٰ بِالْبَيِّنَاتِ فَاسْتَكْبَرُوا فِي الْأَرْضِ وَمَا كَانُوا سَابِقِينَ އަދި ތިމަންރަސްކަލާނގެ قارون އާއި، فرعون އާއި، هامان ހަލާކުކުރެއްވީމެވެ. އަދި ހަމަކަށަވަރުން، بيان ވެގެންވާ ހެކިތަކާއިގެން موسى ގެފާނު، އެއުރެންގެ ގާތަށް ވަޑައިގެންނެވިއެވެ. ފަހެ، އެއުރެން ބިމުގައި ބޮޑާވެގަތޫއެވެ. އަދި (ތިމަންރަސްކަލާނގެ عذاب ން) މިންޖުވެގެންދިޔަ ބަޔަކު ކަމުގައި އެއުރެން ނުވޫއެވެ.\n﴿٤٠﴾ فَكُلًّا أَخَذْنَا بِذَنبِهِ ۖ فَمِنْهُم مَّنْ أَرْسَلْنَا عَلَيْهِ حَاصِبًا وَمِنْهُم مَّنْ أَخَذَتْهُ الصَّيْحَةُ وَمِنْهُم مَّنْ خَسَفْنَا بِهِ الْأَرْضَ وَمِنْهُم مَّنْ أَغْرَقْنَا ۚ وَمَا كَانَ اللَّهُ لِيَظْلِمَهُمْ وَلَٰكِن كَانُوا أَنفُسَهُمْ يَظْلِمُونَ އަދި އެއިން ކޮންމެ ބަޔަކުވެސް، އެބަޔެއްގެ ކުށުގެ ސަބަބުން ތިމަންރަސްކަލާނގެ ގެންދެވީމެވެ. ފަހެ، ތަންތަން ހަލާކުކުރަނިވި ގަދަ ވަޔެއް ތިމަންރަސްކަލާނގެ އެބަޔެއްގެ މައްޗަށް ފޮނުއްވި މީހުން އެއުރެންގެ ތެރެއިންވޫއެވެ. އަދި عذاب ގެ ގަދައަޑެއް ފޮނުއްވައި ގެންދެވި މީހުންވެސް އެއުރެންގެ ތެރެއިންވޫއެވެ. އަދި އެއުރެންނާއެކު ބިންގަނޑު ގަންބަވައިގަތް މީހުންވެސް އެއުރެންގެ ތެރެއިންވޫއެވެ. އަދި (ކަނޑުލައްވައި) غرق ކުރެއްވި މީހުންވެސް އެއުރެންގެ ތެރެއިންވޫއެވެ. އެއުރެންނަށް އަނިޔާކުރެއްވުމަކަށް اللَّه އިރާދައެއް ނުކުރައްވަތެވެ. އެހެނެއްކަމަކު، އެއުރެންގެ نفس ތަކަށް ހަމަ އެއުރެން އަނިޔާކުރި ކަމުގައިވިއެވެ.\n﴿٤١﴾ مَثَلُ الَّذِينَ اتَّخَذُوا مِن دُونِ اللَّهِ أَوْلِيَاءَ كَمَثَلِ الْعَنكَبُوتِ اتَّخَذَتْ بَيْتًا ۖ وَإِنَّ أَوْهَنَ الْبُيُوتِ لَبَيْتُ الْعَنكَبُوتِ ۖ لَوْ كَانُوا يَعْلَمُونَ اللَّه ފިޔަވައި، އެހީތެރިންތަކެއް ލިބިގަތް މީހުންގެ މިސާލީ، ގެއެއް ހަދައި ބޭނުންކުޅަ، ފައިދިގުމަކުނުގެ މިސާލެވެ. ހަމަކަށަވަރުން، ގެތަކުގެ ތެރެއިން އެންމެ ދެރަވަރު ގެއަކީ، ފައިދިގުމަކުނުގެ ގެކަން ކަށަވަރެވެ. އެކަން އެއުރެން ދަންނަނަމައެވެ.\n﴿٤٢﴾ إِنَّ اللَّهَ يَعْلَمُ مَا يَدْعُونَ مِن دُونِهِ مِن شَيْءٍ ۚ وَهُوَ الْعَزِيزُ الْحَكِيمُ ހަމަކަށަވަރުން، اللَّه ފިޔަވައި އެއުރެން އަޅުކަންކޮށް އުޅުނު ތަކެތި އެކަލާނގެ ދެނެވޮޑިގެންވެތެވެ. އަދި އެކަލާނގެއީ، عزيز ވަންތަ، حكيم ވަންތަ ރަސްކަލާނގެއެވެ.\n﴿٤٣﴾ وَتِلْكَ الْأَمْثَالُ نَضْرِبُهَا لِلنَّاسِ ۖ وَمَا يَعْقِلُهَا إِلَّا الْعَالِمُونَ އަދި އެ މިސާލުތައް ތިމަންރަސްކަލާނގެ މީސްތަކުންނަށް ޖައްސަވަމެވެ. އަދި علم ވެރިންނަށް މެނުވީ، އެ މިސާލުތަކެއް ނުވިސްނޭނެތެވެ.\n﴿٤٤﴾ خَلَقَ اللَّهُ السَّمَاوَاتِ وَالْأَرْضَ بِالْحَقِّ ۚ إِنَّ فِي ذَٰلِكَ لَآيَةً لِّلْمُؤْمِنِينَ اللَّه އުޑުތަކާއި، ބިން، حق ގޮތުގައި ހެއްދެވިއެވެ. ހަމަކަށަވަރުން، مؤمن ންނަށް އެކަމުގައި ހެތްކެއްވާކަން ކަށަވަރެވެ.\n﴿٤٥﴾ اتْلُ مَا أُوحِيَ إِلَيْكَ مِنَ الْكِتَابِ وَأَقِمِ الصَّلَاةَ ۖ إِنَّ الصَّلَاةَ تَنْهَىٰ عَنِ الْفَحْشَاءِ وَالْمُنكَرِ ۗ وَلَذِكْرُ اللَّهِ أَكْبَرُ ۗ وَاللَّهُ يَعْلَمُ مَا تَصْنَعُونَ ފޮތުގެ ތެރެއިން ކަލޭގެފާނަށް وحى ކުރެއްވި ތަކެތި ކިޔަވައި ވިދާޅުވާށެވެ! އަދި ކަލޭގެފާނު ނަމާދު قائم ކުރައްވާށެވެ! ހަމަކަށަވަރުން، ނަމާދަކީ ހުތުރުކަންބޮޑު ފާފަތަކާއި، منكرات ތައް ނަހީކުރާ ކަމެކެވެ. އަދި ހަމަކަށަވަރުން، اللَّه ހަނދުމަ ކުޅައުމަކީ، އެންމެ ބޮޑު ކަންތަކެވެ. އަދި ތިޔަބައިމީހުން ކުރާ ކަންތައް اللَّه ދެނެވޮޑިގެންވެތެވެ.\n﴿٤٦﴾ ۞ وَلَا تُجَادِلُوا أَهْلَ الْكِتَابِ إِلَّا بِالَّتِي هِيَ أَحْسَنُ إِلَّا الَّذِينَ ظَلَمُوا مِنْهُمْ ۖ وَقُولُوا آمَنَّا بِالَّذِي أُنزِلَ إِلَيْنَا وَأُنزِلَ إِلَيْكُمْ وَإِلَٰهُنَا وَإِلَٰهُكُمْ وَاحِدٌ وَنَحْنُ لَهُ مُسْلِمُونَ ރިވެތިވެގެންވާ ގޮތުގައި މެނުވީ ތިޔަބައިމީހުން ފޮތުގެ أهل ވެރިންނާ جدل ނުކުރާށެވެ! އެއުރެންގެ ތެރެއިން އަނިޔާވެރިވެގެންވާ މީހުން ފިޔަވައި އެހެން މީހުންނަށެވެ. އަދި ތިމަންމެންނަށް ބާވައިލެއްވި ފޮތަށާއި، ތިޔަބައިމީހުންނަށް ބާވައިލެއްވި ފޮތަށް ތިމަންމެން إيمان ވެއްޖައީމޭ ތިޔަބައިމީހުން ބުނާށެވެ! ތިމަންމެންގެ إله އަކީވެސް، އަދި ތިޔަބައިމީހުންގެ إله އަކީވެސް އެއް إله އެކެވެ. އަދި ތިމަންމެން އެކަލާނގެއަށް ކިޔަމަންވެ، إسلام ވަމުއެވެ.\n﴿٤٧﴾ وَكَذَٰلِكَ أَنزَلْنَا إِلَيْكَ الْكِتَابَ ۚ فَالَّذِينَ آتَيْنَاهُمُ الْكِتَابَ يُؤْمِنُونَ بِهِ ۖ وَمِنْ هَٰؤُلَاءِ مَن يُؤْمِنُ بِهِ ۚ وَمَا يَجْحَدُ بِآيَاتِنَا إِلَّا الْكَافِرُونَ ތިމަންރަސްކަލާނގެ ކަލޭގެފާނަށް ފޮތް ބާވައިލެއްވީ އެފަދައިންނެވެ. ފަހެ، ތިމަންރަސްކަލާނގެ ފޮތް ދެއްވި މީހުންގެ ތެރެއިން ބަޔަކު އެ ފޮތަށް إيمان ވެތެވެ. އަދި މިބައިމީހުންގެ ތެރެއިން (އެބަހީ: مكة ގެ أهل ވެރިންގެ ތެރެއިން) އެ قرآن އަށް إيمان ވާ ބަޔަކުވެސްވެއެވެ. އަދި كافر ން މެނުވީ، ތިމަންރަސްކަލާނގެ آية ތަކާމެދު ދެކޮޅެއް ނަހަދާނެތެވެ.\n﴿٤٨﴾ وَمَا كُنتَ تَتْلُو مِن قَبْلِهِ مِن كِتَابٍ وَلَا تَخُطُّهُ بِيَمِينِكَ ۖ إِذًا لَّارْتَابَ الْمُبْطِلُونَ އަދި އޭގެކުރިން ކަލޭގެފާނު އެއްވެސް ފޮތެއް ކިޔަވައިވިދާޅުވެއެއް ނޫޅުއްވަމުއެވެ. އަދި ކަލޭގެފާނުގެ އަތްޕުޅުން އެއްވެސް ފޮތެއް ނުލިޔުއްވަމުއެވެ. އެކަން އެހެންވީނަމަ، كافر ން شك ކުރީހެވެ.\n﴿٤٩﴾ بَلْ هُوَ آيَاتٌ بَيِّنَاتٌ فِي صُدُورِ الَّذِينَ أُوتُوا الْعِلْمَ ۚ وَمَا يَجْحَدُ بِآيَاتِنَا إِلَّا الظَّالِمُونَ އަދި ކިއެއްތަ! އެއީ علم ލިބިގެންވާ މީހުންގެ ހިތްތަކުގައި بيان ވެގެންވާ آية ތަކެކެވެ. އަނިޔާވެރިން ނޫނީ، ތިމަންރަސްކަލާނގެ آية ތަކާ ދެކޮޅެއް ނަހަދާނެތެވެ.\n﴿٥٠﴾ وَقَالُوا لَوْلَا أُنزِلَ عَلَيْهِ آيَاتٌ مِّن رَّبِّهِ ۖ قُلْ إِنَّمَا الْآيَاتُ عِندَ اللَّهِ وَإِنَّمَا أَنَا نَذِيرٌ مُّبِينٌ އެއުރެން ބުނޫއެވެ. އެކަލޭގެފާނުގެ ވެރިރަސްކަލާނގެ حضرة ން معجزات ތަކެއް އެކަލޭގެފާނަށް ބާވައިނުލެއްވީ ކީއްވެގެން ހެއްޔެވެ؟ ކަލޭގެފާނު ވިދާޅުވާށެވެ! معجزات ތައް ބާވައިލައްވާކަން ކަށަވަރީ، اللَّه ގެ حضرة ންނެވެ. އަދި ތިމަންކަލޭގެފާނު ވާކަން ކަށަވަރީ، بيان ވެގެންހުރި، إنذار ކުރައްވާ ބޭކަލަކު ކަމުގައެވެ.\n﴿٥١﴾ أَوَلَمْ يَكْفِهِمْ أَنَّا أَنزَلْنَا عَلَيْكَ الْكِتَابَ يُتْلَىٰ عَلَيْهِمْ ۚ إِنَّ فِي ذَٰلِكَ لَرَحْمَةً وَذِكْرَىٰ لِقَوْمٍ يُؤْمِنُونَ ހަމަކަަވަރުން، އެއުރެންނަށް ކިޔަވައިދެވޭ ފޮތް، ތިމަންރަސްކަލާނގެ ކަލޭގެފާނަށް ބާވައިލެއްވިކަން (معجزة އެއް ކަމުގައި) އެއުރެންނަށް ނުފުދެނީ ހެއްޔެވެ؟ ހަމަކަށަވަރުން، إيمان ވާ ބަޔަކަށް އެކަމުގައި رحمة އާއި، ހަނދުމަކުރުމެއް ވާކަން ކަށަވަރެވެ.\n﴿٥٢﴾ قُلْ كَفَىٰ بِاللَّهِ بَيْنِي وَبَيْنَكُمْ شَهِيدًا ۖ يَعْلَمُ مَا فِي السَّمَاوَاتِ وَالْأَرْضِ ۗ وَالَّذِينَ آمَنُوا بِالْبَاطِلِ وَكَفَرُوا بِاللَّهِ أُولَٰئِكَ هُمُ الْخَاسِرُونَ ކަލޭގެފާނު ވިދާޅުވާށެވެ! ތިމަންކަލޭގެފާނާއި، ތިޔަބައިމީހުންނާ ދެމެދު ހެތްކެއް ކަމަށް اللَّه ފުދެއެވެ. އުޑުތަކާއި، ބިމުގައިވާހާ ތަކެތި އެކަލާނގެ ދެނެވޮޑިގެންވެތެވެ. باطل ކަންތަކަށް إيمان ވެ، އަދި اللَّه އަށް كافر ވެގެންވާ މީހުން (ދަންނާށެވެ!) ގެއްލެނިވެގެންވާ މީހުންނަކީ ހަމަ އެއުރެންނެވެ.\n﴿٥٣﴾ وَيَسْتَعْجِلُونَكَ بِالْعَذَابِ ۚ وَلَوْلَا أَجَلٌ مُّسَمًّى لَّجَاءَهُمُ الْعَذَابُ وَلَيَأْتِيَنَّهُم بَغْتَةً وَهُمْ لَا يَشْعُرُونَ عذاب އަވަސްވުމަށް ކަލޭގެފާނުގެ އަރިހުން އެއުރެން އެދޭނެތެވެ. ކަނޑައެޅިގެންވާ مدة އެއް ނެތްނަމަ، عذاب އެއުރެންނާ ހަމަޔަށް އަތުވެއްޖައީސްކަން ކަށަވަރެވެ. އަދި އެއުރެން ނުދެނެތިއްބައި، ކުއްލިއަކަށް އެއުރެންނާ ހަމަޔަށް އެކަން އަންނާނެކަން ކަށަވަރެވެ.\n﴿٥٤﴾ يَسْتَعْجِلُونَكَ بِالْعَذَابِ وَإِنَّ جَهَنَّمَ لَمُحِيطَةٌ بِالْكَافِرِينَ عذاب އަވަސްވުމަށް ކަލޭގެފާނުގެ އަރިހުން އެއުރެން އެދޭނެތެވެ. ހަމަކަށަވަރުން، ނަރަކަވަނީ كافر ން ވަށައިލާފައިކަން ކަށަވަރެވެ.\n﴿٥٥﴾ يَوْمَ يَغْشَاهُمُ الْعَذَابُ مِن فَوْقِهِمْ وَمِن تَحْتِ أَرْجُلِهِمْ وَيَقُولُ ذُوقُوا مَا كُنتُمْ تَعْمَلُونَ އެއުރެންގެ މަތިންނާއި، އެއުރެންގެ ފައިދަށުން عذاب އައިސްޖެހޭ ދުވަހެވެ. އަދި އެދުވަހުން އެކަލާނގެ އަންގަވާނެތެވެ. ތިޔަބައިމީހުން ކޮށްއުޅުނު عمل ތަކުގެ ރަހަ ތިޔަބައިމީހުން ލިބިގަންނާށެވެ!\n﴿٥٦﴾ يَا عِبَادِيَ الَّذِينَ آمَنُوا إِنَّ أَرْضِي وَاسِعَةٌ فَإِيَّايَ فَاعْبُدُونِ އޭ (ތިމަންރަސްކަލާނގެއަށް) إيمان ވި، ތިމަންރަސްކަލާނގެ އަޅުތަކުންނޭވެ! ހަމަކަށަވަރުން، ތިމަންރަސްކަލާނގެ ބިން (ތިޔަބައިމީހުން هجرة ކުރުމަށްޓަކައި) ތަނަވަސްވެގެންވެތެވެ. ފަހެ، ހަމައެކަނި ތިމަންރަސްކަލާނގެއަށް ތިޔަބައިމީހުން އަޅުކަން ކުރާހުށިކަމެވެ!\n﴿٥٧﴾ كُلُّ نَفْسٍ ذَائِقَةُ الْمَوْتِ ۖ ثُمَّ إِلَيْنَا تُرْجَعُونَ ކޮންމެ نفس އަކީވެސް، މަރުގެ ރަހަ ލިބިގަންނާނޭ އެއްޗެކެވެ. ދެން ތިޔަބައިމީހުން އެނބުރި رجوع ކުރައްވާހުށީ، ތިމަންރަސްކަލާނގެ حضرة އަށެވެ.\n﴿٥٨﴾ وَالَّذِينَ آمَنُوا وَعَمِلُوا الصَّالِحَاتِ لَنُبَوِّئَنَّهُم مِّنَ الْجَنَّةِ غُرَفًا تَجْرِي مِن تَحْتِهَا الْأَنْهَارُ خَالِدِينَ فِيهَا ۚ نِعْمَ أَجْرُ الْعَامِلِينَ އަދި إيمان ވެ صالح عمل ތައް ކުޅަމީހުން (ދަންނާށެވެ!) އެތަންތާނގެ ދަށުން ކޯރުތައް ހިނގަހިނގާ ހުންނަ ސުވަރުގެތަކުގެ އެންމެމަތީ ދަރަޖަތަކަށް ތިމަންރަސްކަލާނގެ އެއުރެން ލައްވާހުށީމެވެ. އެއުރެން އެތަންތާނގައި ދެމިތިބޭ ގޮތުގައެވެ. ހެޔޮ عمل ކުޅަ މީހުންނަށްހުރި ދަރުމައިގެ މޮޅުކަމާއެވެ!\n﴿٥٩﴾ الَّذِينَ صَبَرُوا وَعَلَىٰ رَبِّهِمْ يَتَوَكَّلُونَ އެއުރެންނީ ކެތްތެރިވި މީހުންނެވެ. އަދި އެއުރެންގެ ވެރިރަސްކަލާނގެއަށް وكيل ކުރާމީހުންނެވެ.\n﴿٦٠﴾ وَكَأَيِّن مِّن دَابَّةٍ لَّا تَحْمِلُ رِزْقَهَا اللَّهُ يَرْزُقُهَا وَإِيَّاكُمْ ۚ وَهُوَ السَّمِيعُ الْعَلِيمُ ދިރޭތަކެތީގެ ތެރެއިން އެ އެއްޗެއްގެ رزق ލިބިގަތުމަށް ކުޅަދާނަވެގެންވާ ކިތައް ކިތައްއެތި ވޭހެއްޔެވެ؟ އެ ތަކެއްޗަށާއި، ތިޔަބައިމީހުންނަށް رزق ދެއްވަނީ اللَّه އެވެ. އެކަލާނގެއީ، މޮޅަށް އައްސަވާވޮޑިގެންވާ، މޮޅަށް ދެނެވޮޑިގެންވާ ރަސްކަލާނގެއެވެ.\n﴿٦١﴾ وَلَئِن سَأَلْتَهُم مَّنْ خَلَقَ السَّمَاوَاتِ وَالْأَرْضَ وَسَخَّرَ الشَّمْسَ وَالْقَمَرَ لَيَقُولُنَّ اللَّهُ ۖ فَأَنَّىٰ يُؤْفَكُونَ ހަމަކަށަވަރުން، އުޑުތަކާއި، ބިން ހައްދަވައި، އިރާއި، ހަނދު خدمة ތެރިކުރެއްވީ ކާކުހޭ، އެއުރެން ކުރެން (އެބަހީ: مشرك ން ކުރެން) ކަލޭގެފާނު އައްސަވައިފިނަމަ، އެއުރެން اللَّه އޭ ދަންނަވާނެކަން ކަށަވަރެވެ. ފަހެ، އެއުރެން حق ން އެއްކިބާވަނީ ކޮންފަދައަކުން ހެއްޔެވެ؟\n﴿٦٢﴾ اللَّهُ يَبْسُطُ الرِّزْقَ لِمَن يَشَاءُ مِنْ عِبَادِهِ وَيَقْدِرُ لَهُ ۚ إِنَّ اللَّهَ بِكُلِّ شَيْءٍ عَلِيمٌ اللَّه، އެކަލާނގެ އަޅުތަކުންގެ ތެރެއިން އިރާދަކުރައްވާ އަޅަކަށް رزق ތަނަވަސްކޮށްދެއްވަތެވެ. އަދި އެކަލާނގެ (އިރާދަކުރައްވާ) އަޅަކަށް (رزق) ދަތިކުރައްވަތެވެ. ހަމަކަށަވަރުން، اللَّه އީ، ކޮންމެ ކަމެއް މޮޅަށް ދެނެވޮޑިގެންވާ ރަސްކަލާނގެއެވެ.\n﴿٦٣﴾ وَلَئِن سَأَلْتَهُم مَّن نَّزَّلَ مِنَ السَّمَاءِ مَاءً فَأَحْيَا بِهِ الْأَرْضَ مِن بَعْدِ مَوْتِهَا لَيَقُولُنَّ اللَّهُ ۚ قُلِ الْحَمْدُ لِلَّهِ ۚ بَلْ أَكْثَرُهُمْ لَا يَعْقِلُونَ އަދި ހަމަކަށަވަރުން، އުޑުން ފެންބާވައިލައްވައި، ބިން މަރުވެފައި އޮތުމަށްފަހު، އެ ފެނުން ބިމަށް ދިރުން ދެއްވީ ކާކުހޭ އެއުރެން ކުރެން ކަލޭގެފާނު އައްސަވައިފިނަމަ، ހަމަކަށަވަރުން، އެއުރެން اللَّه އޭ ދަންނަވާނެކަން ކަށަވަރެވެ. ކަލޭގެފާނު ވިދާޅުވާށެވެ! حمد ހުރީ اللَّه އަށެވެ. އަދި ކިއެއްތަ! އޭގެތެރެއިން ގިނަމީހުންނަކަށް (އެކަމެއް) ނުވިސްނެތެވެ.\n﴿٦٤﴾ وَمَا هَٰذِهِ الْحَيَاةُ الدُّنْيَا إِلَّا لَهْوٌ وَلَعِبٌ ۚ وَإِنَّ الدَّارَ الْآخِرَةَ لَهِيَ الْحَيَوَانُ ۚ لَوْ كَانُوا يَعْلَمُونَ މިދުނިޔޭގެ ދިރިއުޅުމަކީ، ކުޅިވަރެއް ކަމުގައްޔާއި، މަޖަލެއް ކަމުގައި ނޫނީ ނުވެތެވެ. އަދި ހަމަކަށަވަރުން، حقيقى ދިރިއުޅުންވަނީ، آخرة ގެ ގޮވަތީގައިކަން ކަށަވަރެވެ. އެއުރެންނަށް އެކަން އެނގޭނަމައެވެ.\n﴿٦٥﴾ فَإِذَا رَكِبُوا فِي الْفُلْكِ دَعَوُا اللَّهَ مُخْلِصِينَ لَهُ الدِّينَ فَلَمَّا نَجَّاهُمْ إِلَى الْبَرِّ إِذَا هُمْ يُشْرِكُونَ ފަހެ، އެއުރެން ނަވަށް އެރިހިނދު، އެކަލާނގެއަށް إيمان ކަން خالص ކުރާ حال ގައި، اللَّه އަށް އެއުރެން دعاء ކުރެތެވެ. ފަހެ އެކަލާނގެ އެއުރެން ސަލާމަތް ކުރައްވައި، އެއްގަމަށް ގެންނެވިހިނދު، އެއުރެން (އެކަލާނގެއަށް) شريك ކުރެތެވެ.\n﴿٦٦﴾ لِيَكْفُرُوا بِمَا آتَيْنَاهُمْ وَلِيَتَمَتَّعُوا ۖ فَسَوْفَ يَعْلَمُونَ (އެއުރެން شريك ކުރަނީ) އެއުރެންނަށް ތިމަންރަސްކަލާނގެ ދެއްވި نعمة އަށް كافر ވުމަށްޓަކައެވެ. އަދި އެއުރެން (ދުނިޔޭގައި) ވަގުތުކޮޅަކަށް އަރާމު ލިބިގަތުމަށްޓަކައެވެ. ފަހެ، ނިކަންހުރެ، އެއުރެންނަށް (އޭގެ ނަތީޖާ) އެނގޭހުއްޓެވެ.\n﴿٦٧﴾ أَوَلَمْ يَرَوْا أَنَّا جَعَلْنَا حَرَمًا آمِنًا وَيُتَخَطَّفُ النَّاسُ مِنْ حَوْلِهِمْ ۚ أَفَبِالْبَاطِلِ يُؤْمِنُونَ وَبِنِعْمَةِ اللَّهِ يَكْفُرُونَ ހަމަކަށަވަރުން، أمان ކަން ލިބިގެންވާ حرم ފުޅެއް ތިމަންރަސްކަލާނގެ ލެއްވިކަން އެއުރެންނަށް ނޭނގެނީ ހެއްޔެވެ؟ އެއީ އެއުރެންގެ ވަށައިގެން އެކަކު އަނެކަކު މަރައި އަޅުވެތިކޮށް އުޅުނުތަނެވެ. (މިކަން މިހެން އޮތުމާއެކުވެސް) އެއުރެން باطل އަށް إيمان ވެ، اللَّه ގެ نعمة އަށް كافر ވަނީ ހެއްޔެވެ؟\n﴿٦٨﴾ وَمَنْ أَظْلَمُ مِمَّنِ افْتَرَىٰ عَلَى اللَّهِ كَذِبًا أَوْ كَذَّبَ بِالْحَقِّ لَمَّا جَاءَهُ ۚ أَلَيْسَ فِي جَهَنَّمَ مَثْوًى لِّلْكَافِرِينَ اللَّه އާމެދު ހަދައިގެން ދޮގުބުނި މީހަކަށްވުރެން، ނުވަތަ އެކަލާނގެ حق ބަސްފުޅު އޭނާގެ ގާތަށް އައިހިނދު، އެ ބަސްފުޅު ދޮގުކުޅަ މީހަކަށްވުރެން އަނިޔާވެރިކަން ބޮޑީ ކާކުހެއްޔެވެ؟ كافر ން ތިބޭނެ ތަނެއް ނަރަކައިގައި ނުވޭހެއްޔެވެ؟\n﴿٦٩﴾ وَالَّذِينَ جَاهَدُوا فِينَا لَنَهْدِيَنَّهُمْ سُبُلَنَا ۚ وَإِنَّ اللَّهَ لَمَعَ الْمُحْسِنِينَ ތިމަންރަސްކަލާނގެ މަގުގައި جهاد ކުރި މީހުން (ދަންނާށެވެ!) ހަމަކަށަވަރުން، އެއުރެންނަށް ތިމަންރަސްކަލާނގެ މަގުތަކަށް މަގު ދައްކަވާހުށީމެވެ. އަދި ހަމަކަށަވަރުން، اللَّه ވޮޑިގެންވަނީ، إحسان ތެރިންނާ އެކުގައިކަން ކަށަވަރެވެ.


BML ge ehee gai kinolhahugai kuni manage kuraane system eh gaaim kohffi | ThePress\nބީއެމްއެލްގެ އެހީގައި ކިނޮޅަހުގައި ކުނި މެނޭޖްކުރާނެ ސިސްޓަމެއް ގާއިމްކޮށްފި\n18 February 2021, 16:17\nކިނޮޅަހުގައި ކުނި ވަކިކޮށް، ކުނި މެނޭޖް ކުރުމަށް ވަކިން ބަހައްޓާފައިވާ ޑަސްބިންތައް\nރ. ކިނޮޅޮހުގައި ކުނި މެނޭޖް ކުރުމުގެ ސިސްޓަމްގައި ހިމެނޭ އެކި ބާވަތުގެ ކުނި ވަކިކުރުމާއި އާންމު ތަންތަނުގައި އުފެދޭ ކުނި ފަސޭހަކަމާއެކު މެނޭޖްކުރުމަށް އެހީތެރިވުމުގެ ގޮތުން ހިންގުނު ޕްރޮޖެކްޓް ކާމިޔާބުކަމާއެކު ނިންމާލައިފިއެވެ.\nމިއީ ބީއެމްއެލް ކޮމިއުނިޓީ ފަންޑުގެ ދަށުން ހިންގުނު ޕްރޮޖެކްޓެކެވެ. މި ޕްރޮޖެކްޓު ހިންގުމަށް ބީއެމްއެލް ކޮމިއުނިޓީ ފަންޑަށް ޕްރޮޕޯސަލް ހުށަހަޅާފައި ވަނީ އެރަށު ވާފިރު އަހްމަދެވެ. އޭނާ ޕްރޮޕޯސަލް ހުށަހެޅިއިރު ކިނޮޅޮހުގެ ކައުންސިލުން ދިޔައީ ރަށުގެ އެންމެހައި ގޭބިސީތަކުން ކުނި ނަގައި ދުވަހުން ދުވަހަށް ކުނި މެނޭޖް ކުރަމުންނެވެ. ނަމަވެސް ރަށުގެ އާންމު ތަންތަނުގައި މި މަސައްކަތް ކުރުމަށް އޮތީ ގޮންޖެހުތަންތަކާ ކުރިމަތިވެފައެވެ.\nރަށުގެ އާންމު ތަންތަނުގައި ކުނި މެނޭޖްކުރުމުގައި ގޮން ޖެހުންތައް ކުރިމަތިވީ، ކުނި ވަކިކޮށް އަދި ކުނި އެޅުމަށް ހާއްސަ ގޮތްތަކެއް ނެތުމުގެ ސަބަބުންނެވެ. މި ޕްރޮޖެކްޓްގެ ދަށުން ރަށުގެ5ސަރަހައްދެއްގައި މިހާރު ވަނީ އެކި ބާވަތުގެ ކުނި އެޅުމަށް ހާއްސަ ޑަސްބިންތަކެއް ބަހައްޓާފައެވެ. މިއާއެކު މުޅި ރަށުގެ ކުނި ނައްތާލުމުގެ ޕްރޮޖެކްޓަށް އިތުރު ފުރިހަމަ ކަމެއް ލިބިގެން ގޮސްފައި ވެއެވެ.\nކިނޮޅަހުގައި ވަނީ ކުނި ވަކިކޮށް، ކުނި މެނޭޖް ކުރުމުގެ ސިސްޓަމެއް ގާއިމް ކޮށްފައި\nބަނދަރު ސަރަހައްދާއި އާންމު ތަންތަނުގައި އުފެދޭ ކުނިތައް ވަކިކޮށް އެ ކުނި އެޅުމަށް ޑަސްބިން ބެހެއްޓުމާއެކު ރަށުގެ ކުނި މެނޭޖްކުރުމަށް މިވަނީ ވަރަށް ބޮޑު ލުއި ފަސޭހަ ކަމެއް ލިބިފަ. އަދި މިއީ ރަށަށް ލިބިގެންދާ ޒީނަތްތެރި ކަމެއް ވެސް މެ. އުއްމީދަކީ 'ރީތި ކިނޮޅަސް، މަގޭ ކިނޮޅަސް' މި ޝިއާރާ އެއްގޮތަށް އެންމެހާ ބޭފުޅުންގެ އެއްބާރުލުން ލިބިގެން ދިއުން\nމި ޕްރޮޖެކްޓު ހިންގުމަށް ބީއެމްއެލް ކޮމިއުނިޓީ ފަންޑަށް ޕްރޮޕޯސަލް ހުށަހެޅި ވާފިރު ވަނީ މި ޕްރޮޖެކްޓް ކާމިޔާބު ކަމާއެކީ ނިންމާލުމުގައި އެހީތެރިވި ހުރިހާ ފަރާތްތަކަށް ޝުކުރު އަދާ ކޮށްފައެވެ. އަދި ބީއެމްއެލް އިން މި ފަދަ ފުރުސަތެއް ދިނީތީ ބީއެމްއެލަށް ވެސް އޭނާ ޝުކުރު އަދާ ކުރެއެވެ.\nއަހަރެންގެ ބޭންކް ކޮމިއުނިޓީ ފަންޑަށް ހުށަހަޅާ ޕްރޮޕޯސަލްތަކަކީ ހިލޭ ސާބަހަށް ކުރާ މަސައްކަތްތަކާއި ތައުލީމާއި ކުޅިވަރު ހަރަކާތްތަކުގެ އިތުރުން ތިމާވެށި ހިމާޔަތް ކުރުން ފަދަ ކަންކަމަށް އަމާޒު ކޮށްގެން ހުށަހަޅާ ޕްރޮޕޯސަލް ތަކެކެވެ. ބީއެމްއެލުން މިހާރު ވަނީ ކޮމިއުނިޓީ ފަންޑު ދަށުން ޕްރޮޕޯސަލް ހުށަހެޅުމުގެ ފުރުސަތު އަންނަ މާޗް މަހުގެ6ވަހަ ދުވަހާ ހަމައަށް ހުޅުވާލާފައެވެ.


Schoolthah kairee traffic balahattan ithuru samaalukameh dheyne: Fuluhun | Mihaaru\nސްކޫލުތައް ކައިރީ ޓްރެފިކް ބަލަހައްޓަން އިތުރު ސަމާލުކަމެއް ދޭނެ: ފުލުހުން\n11 ޖެނުއަރީ 2020 - 15:00 15 comments\nފުލުހުން ބުނީ ސްކޫލްތައް ހުޅުވުމުން މާލޭގެ ޓްރެފިކަށް އަންނާނެ ބަދަލުތަކާ އެއްގޮތަށް ފުލުހުންގެ މަސައްކަތްތަކަށް ވެސް ބަދަލު އަންނާނެ ކަމަށެވެ. އެގޮތުން ސްކޫލްތައް ހިމެނޭ ސަރަހައްދުތަކަށް ހާއްސަ ސަމާލުކަމެއް ދީގެން ބަލަހައްޓާނެ ކަމަށް ބުންޏެވެ.\nޓްރެފިކް ކަންކަން ބަލަހައްޓަން ފުލުހުން ކުރާ މަސައްކަތްތަކާ ގުޅޭ ގޮތުން ފުލުހުން ބުނި ގޮތުގައި އެންމެނަށް ސަލާމަތްތެރި އަދި ރައްކާތެރި އަމާން ތަނެއްގެ ގޮތުގައި މަގުތައް ބާއްވަން ފުލުހުން 24 ގަޑިއިރު މަސައްކަތްކުރަމުން އަންނަ ކަމަށެވެ.\nގަވާއިދާ ހިލާފަށް ޕާކްކޮށްފައި ހުންނަ ވެހިކަލްތަކުގައި، ހާއްސަކޮށް ސައިކަލްގައި، މިދުވަސްކޮޅު ސްޓިކާ ޖެހުން އިތުރު ކަމަށް ބުނެ އާންމުން ގެންދަނީ ސަރުކާރަށް ފާޑުކިޔަމުންނެވެ. އެ މީހުން ބުނާ ގޮތުގައި މި ސަރުކާރުން ސްޓިކާ ޖަހާނީ ޕާކް ކުރާނެ ތަންތަން ދެއްކުމަށް ފަހު ކަމަށް ރައީސް އިބްރާހިމް މުހައްމަދު ސޯލިހް ވަނީ ވައުދުވެވަޑައިގެންފަ އެވެ.\nމާލޭގެ މަގުތަކުގައި ޕާކްކުރަން ހުރި ދަތިތަކާއި ގަވާއިދާ ހިލާފަށް ޕާކުކުރުމުން ދިމާވާ ދަތިތަކަށް ހައްލު ހޯދަން، ކަމާ ގުޅުން ހުރި ހުރިހާ ފަރާތްތަކާ މަޝްވަރާކުރާނެ ކަމަށް، ފުލުހުން ވަނީ ބުނެފަ އެވެ.\nއިތުރު ލިޔުންތައް ސްކޫލް ޕޮލިސް ޓްރެފިކް އޮޕަރޭޝަން ޓްރެފިކް\nފަނޑިޔާރު މަގު ސަރަހައްދުގެ ޓްރެފިކަށް ބަދަލުތަކެއް\nބަރުގޮނު އަޅާ ނަމަ ލައިޓްގައި ގިނައިރުވާ އަދަބެއް ދެނީ


SunOnline: Tunis gai hunna Al Jazeera ge offeehah fuluhun vadhejje\nތޫނިސްގައި ހުންނަ އަލް ޖަޒީރާގެ އޮފީހަށް ފުލުހުން ވަދެއްޖެ\nރުގިއްޔާ މުހައްމަދު މޫސާ 26 Jul 2021, 21:03\nތޫނިސްގެ ޕާލިމެންޓު ކައިރީގައި ސިފައިން -- ފޮޓޯ: އޭއެފްޕީ\nތޫނިސް (ޖުލައި 26): ތޫނިސްގެ ވެރިރަށުގައި ހުންނަ އަލް ޖަޒީރާގެ އޮފީހަށް މިއަދު އެގައުމުގެ ފުލުހުންތަކެއް ވަދެފައިވާ ކަމަށް އެ ނޫހުން ރިޕޯޓުކޮށްފިއެވެ.\nތޫނިސްގައި ހަރަކާތްތެރިވާ އަލް ޖަޒީރާގެ ނޫސްވެރިން ބުނި ގޮތުގައި އެ އޮފީހަށް ވަދެފައި ވަނީ އާދައިގެ ހެދުމުގައި، ހަތިޔާރު ހިފައިގެން ތިބި 20 ވަރަކަށް ފުލުހުންނެވެ. އަދި އެމީހުން އޮފީސް ތެރެއަށް ވަދެ، ހުރިހާ މުވައްޒަފުން ބޭރަށް ދިޔުމަށް އެންގިއެވެ.\nތޫނިސްގައި ހުންނަވާ އަލް ޖަޒީރާގެ ބިއުރޯ ޗީފް ލުތުފީ ހައްޖީ ވިދާޅުވި ގޮތުގައި އެ އޮފީހަށް ފުލުހުން ވަންނަން އުޅޭ ކަމުގެ ނޯޓިސްއެއް ކުރިން ނުދެއެވެ. އަދި އޮފީސް ފާސް ކުރުމަށް ފުލުހުންގެ އަތުގައި ކޯޓު އަމުރެއްވެސް ނެތެވެ.\nރިޕޯޓާސް ވިތައުޓް ބޯޑާސް (އާރުއެސްއެފް)އިން ވަނީ ތޫނިސްގެ ފުލުހުން އަލް ޖަޒީރާގެ އޮފީހަށް ވަނުމާއި ސިޔާސީ މައްސަލަތަކުގެ ތެރެއަށް މީޑިއާތައް ވެއްދުން ކުށްވެރި ކޮށްފައެވެ.\nތޫނިސްގެ ފުލުހުން އެފަަދައިން އަމަލުކޮށްފައި ވަނީ އެގައުމުގެ ބޮޑުވަޒީރު ހިޝާމް މަޝީޝީ އާއި އެގައުމުގެ ޕާލިމެންޓާ ދެކޮޅަށް އިއްޔެ ބޭއްވި ބޮޑު މުޒާހަރާތަކަށް ފަހު މަޝީޝީ މަގާމުން ދުރު ކުރި ފަހުންނެވެ. މަޝީޝީ މަގާމުން ދުރު ކުރުމުގެ އިތުރުން ރައީސް ގައިސް ސައީދު ވަނީ ޕާލިމެންޓު ސަސްޕެންޑު ކުރައްވާފައެވެ.\nސައީދު ވިދާޅުވި ގޮތުގައި އެ ފިޔަވަޅުތައް އެޅީ ތޫނިސްގައި "އިޖުތިމާއީ ސުލްހަ" ގާއިމުކުރެވެންދެނެވެ. އަދި އޭނާ އާ ބޮޑުވަޒީރަކާ އެކު ވެރިކަމާ ހަވާލުވެވަޑައިގަންނަވާނެއެވެ.\nމަޝީޝީ މަގާމުން ދުރު ކުރުމުން ތޫނިސްގެ ގިނަ އަދަދެއްގެ މީހުން މަގުތަކަށް އެއްވެ އުފާ ފާޅު ކުރިއެވެ. ނަމަވެސް ރައީސާ އިދިކޮޅު ފަރާތްތަކުން ވަނީ އެއީ ބަޣާވާތެއްގެ ގޮތުގައި ސިފަކޮށްފައެވެ. އެގޮތުން ޕާލިމެންޓުގެ ރައީސް ރާޝިދުލްޣައްނޫޝީ ވަނީ އެކަކަށް ހުރިހާ ބާރުތައް ދިނުމާ އޭނާ ދެކޮޅު ކަމަށް ވިދާޅުވެފައެވެ. އަދި ސައީދުގެ ނިންމެވުމާ ދެކޮޅަށް މުޒާހަރާ ކުރުމަށް ގޮވާލައްވާފައެވެ.\nދެހާސް ނަވާރަ ވަނަ އަހަރު ތޫނިސްގެ ރިޔާސީ އިންތިހާބުގައި މިނިވަން ކެނޑިޑޭޓެއްގެ ގޮތުގައި ވާދަ ކުރެއްވުމަށް ފަހު ރައީސް ކަމަށް އިންތިހާބުވެވަޑައިގެންނެވި ސައީދާއި މަޝީޝީއާ ދެމެދުގައި މީގެ ކުރިންވެސް ސިޔާސީ ކޯޅުންތައް އުފެދިފައިވެއެވެ. އަދި އޭގެ ސަބަބުން މިނިސްޓްރީތަކަށް މީހުން އައްޔަން ކުރުމާއި އިގުތިސާދީ އަދި އިޖުތިމާއި މައްސަލަތައް ހައްލު ކުރުމަށް ހުރަސް އެޅިފައިވެއެވެ.\nމަޝީޝީ އާއި އޭނާ ނިސްބަތްވާ ނަހްޒާ ޕާޓީގެ އަގުލަބިއްޔަތު އޮންނަ ޕާލަމެންޓު އުވާލުމަށް ގޮވާލާ ތޫނިސްގައި މުޒާހަރާތައް ބޭއްވި މީހުން ވަނީ ވެރިކަން ކުރާ ޕާޓީއަށް ގައުމުގެ އިގުތިސާދު ރަނގަޅަށް ނުބެލެހެއްޓޭ ކަމަށާއި ސަރުކާރުން ކޮރަޕްޝަނުގެ އަމަލުތައް ހިންގާ ކަމަށް ތުހުމަތުކޮށްފައެވެ. އަދި ކޮވިޑްގެ ކޭސްތައް ކޮންޓްރޯލް ނުކުރެވުމާ ބެހޭ ގޮތުންވެސް ރުޅިގަދަވެފައިވާ ކަމަށް ބުނެފައެވެ.\nތޫނިސްއިން މިހާތަނަށް 569،000 އަށް ވުރެ ގިނަ މީހުންނަށް ކޮވިޑް ޖެހި، ބަލީގައި 18,600 މީހަކު މަރުވެފައިވެއެވެ.\nތޫނިސްގެ ޕާލަމެންޓުން އެގައުމުގެ ރައީސަށް ގޮންޖަހައިފި\nތޫނިސްގެ ވެރިކަމުގެ ނިޒާމު ބަދަލުކުރަނީ\n"ތޫނިސްގެ ކުރީގެ ބޮޑުވަޒީރަށް ގަނޑުވަރު ތެރޭ ހަމަލާ ދިން"


އިތުރު 39 މީހުން ކޮވިޑަށް ޕޮޒިޓިވް ވެއްޖެ | Naares\nރާއްޖެއިން އިތުރު 39 މީހުން ކޯވިޑް-19 ޕޮޒިޓިވްވެއްޖެއެވެ.\nހޯމަ ދުވަހުގެ އިރުއޮއްސި 06:00 އިން ފެށިގެން، އަންގާރަ ދުވަހުގެ އިރުއޮއްސި 06:00 އާއި ހަމައަށް މާލެ ސަރަހައްދުން ޕޮޒިޓިވްވީ 38 މީހުންނެވެ. އަދި އަތޮޅުތަކާއި ރިޒޯޓްތައް ހިމެނޭގޮތަށް އެކަކުވަނީ ބައްޔައް ޕޮޒިޓިވްވެފައެވެ.\nހެލްތް ޕްރޮޓެކްޝަން އެޖެންސީ އެޗްޕީއޭއިން އާއްމުކޮށްފައިވާ އެންމެ ފަހުގެ ތަފާސްހިސާބަށް ބަލާއިރު ޕޮސިޓިވި 39 މީހުން ގެތެރޭގައި ހިމެނެނީ 33 ދިވެހިންނާއި،6ބިދޭސީންނެވެ. އަލަށް ޕޮސިޓިވްވި މީހުންނާއި އެކު ރާއްޖެއިން ކޯވިޑް-19އަށް ޕޮޒިޓިވްވި މީހުންގެ ޖުމްލަ އަދަދު 11271އަށް އަރައެވެ.\nހޯމަދުވަހުގެ އިރުއޮއްސި 06:00އިން ފެށިގެން، އަންގާރަދުވަހުގެ އިރުއޮއްސި 06:00 އާއި ހަމައަށް ބަލިން ރަނގަޅުވެފައިވަނީ 33 މީހުންނެވެ. މިއާއިއެކު ބަލިން ރަނގަޅުވި މީހުންގެ ޖުމްލަ އަދަދު ވަނީ 10201އަށް އަރާފައެވެ.\nމިވަގުތު ކޯވިޑް19ގެ އެކްޓިވް ކޭސްތަކުގެ ގޮތުގައި 993 މީހުން އެބަތިއްބެވެ. މި މީހުންގެތެރެއިން އައިސޮލޭޝަން ފެސިލިޓީތަކުގައި 354 މީހުންނަށް ދަނީ ފަރުވާދެމުންނެވެ. ހޮސްޕިޓަލުގައި ފަރުވާދޭ މީހުންގެ އަދަދަކީ 45 އެވެ.\nރާއްޖޭގައި ކޯވިޑް-19 ޖެހިގެން 37 މީހުން މިހާތަނަށް ވަނީ ނިޔާވެފައެވެ. އެއީ 30 ދިވެހިންނާއި،7ބިދޭސީންނެވެ. ކޯވިޑަށް ޓެސްޓުހެދުމަށް ވޭތުވެދިޔަ 24 ގަޑިއިރު 1367 ސާމްޕަލް ވަނީ ނަގާފައެވެ.\nމިވަގުތު ކޯވިޑް19އަށް ޕޮސިޓިވް މީހުން، މީހުން ދިރިއުޅޭ 21 ރަށެއްގައި އެބަތިއްބެވެ. އަދި 18ރިސޯޓެއްގައި 15 ފަތުުރުވެރިންނާއި، 26 މުވައްޒަފުންވެސް ބައްޔަށް ޕޮސިޓިވްވެފައި އެބަތިއްބެވެ.\nއަތޮޅުތަކުގައި ތިބީ ކޯވިޑް-19އަށް ޕޮޒިޓިވް 76 މީހުންނެވެ. އެއީ 72 ދިވެހިންނާއި،4ބިދޭސީންނެވެ. ބައްޔަށް ޕޮޒިޓިވްވި މީހުންގެތެރޭގައި އަލާމާތްތައް ހުރެގެން ޓެސްޓުކުރިއިރު ޕޮޒިޓިވްވި ދެމީހުންނާއި، ރެންޑަމް ސާމްޕަލްއިން ޕޮޒިޓިވްވި2މީހުންނާއި، ބަލިމީހުންނާއި ކޮންޓެކްޓުވެގެން ބައްޔަށް ޕޮޒިޓިވްވި 44މީހުންގެ އިތުރަށް ފުރަބަންދުގައި ތިބި 28 މީހުން ހިމެނެއެވެ.\nއަތޮޅުތަކުގެ ކޯވިޑް ފެސިލިޓީތަކުގެ ތެރެއިން ށ.ފުނަދޫ ކޯވިޑް ފެސިލިޓީގައި ދަނީ އެކަކު އެޑްމިޓްކޮށްގެން ފަރުވާދެމުންނެވެ. ލޯކަލް ޓްރާންސްމިޝަނެއް ކަނޑައަޅައި، މިވަގުތު މޮނިޓަރިންގެ ޙާލަތުގައި އޮތީ ހދ.ކުޅުދުއްފުށި އެކަންޏެވެ.


PHOTO GALLERY: Lanka ge 71 vana minivan dhuvahuge rasmee parade | Mihaaru\nސްރީ ލަންކާގެ 71 ވަނަ މިނިވަން ދުވަހުގެ ޕެރޭޑް\nސްރީ ލަންކާގެ 71 ވަނަ މިނިވަން ދުވަހުގެ ރަސްމީ ޕެރޭޑް ކޮލަމްބޯގެ ގޯލް ފޭސް ގްރީންގައި މިއަދު ބޭއްވި އިރު އެ ރަސްމިއްޔާތު ޝަރަފްވެރިކޮށްދެއްވީ ރާއްޖޭގެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް.\nކޮލަމްބޯ، ފެބްރުއަރީ 4، 2019: ސްރީ ލަންކާގެ 71 ވަނަ މިނިވަން ދުވަހުގެ އަސްކަރީ ޕެރޭޑް ކުރިއަށް ދަނީ. --ފޮޓޯ:އޭއެފްޕީ\nކޮލަމްބޯ، ފެބްރުއަރީ 4، 2019: ސްރީ ލަންކާގެ 71 ވަނަ މިނިވަން ދުވަހުގެ އަސްކަރީ ޕެރޭޑްގައި ސިފައިން މާޗް ކުރަނީ. --ފޮޓޯ:އޭއެފްޕީ\nކޮލަމްބޯ، ފެބްރުއަރީ 4، 2019: ސްރީ ލަންކާގެ 71 ވަނަ މިނިވަން ދުވަހުގެ އަސްކަރީ ޕެރޭޑުގައި ސިފައިން މާޗް ކުރަނީ. --ފޮޓޯ:އޭއެފްޕީ\nކޮލަމްބޯ، ފެބްރުއަރީ 4، 2019: ސްރީ ލަންކާގެ 71 ވަނަ މިނިވަން ދުވަހުގެ ރަސްމީ ޕެރެޑްގައި ރައީސް ސިރިސޭނާ ބައްލަވާލައްވަނީ. --ފޮޓޯ:އޭއެފްޕީ\nކޮލަމްބޯ، ފެބްރުއަރީ 4، 2019: ސްރީ ލަންކާގެ 71 ވަނަ މިނިވަން ދުވަހުގެ ރަސްމީ ޕެރެޑް ރައީސް ސިރިސޭނާ ބައްލަވާލައްވަނީ. --ފޮޓޯ:އޭއެފްޕީ\nކޮލަމްބޯ، ފެބްރުއަރީ 4، 2019: ސްރީ ލަންކާގެ 71 ވަނަ މިނިވަން ދުވަހުގެ ރަސްމީ ޕެރެޑް ބައްލަވާލެއްވުމަށް ރައީސް އިބްރާހިމް މުހައްމަދު ސޯލިހް އާއި ފަސްޓް ލޭޑީ ފަޒްނާ އަހުމަދު ވަޑައިގަންނަވަނީ. --ފޮޓޯ:އޭއެފްޕީ\nކޮލަމްބޯ، ފެބްރުއަރީ 4، 2019: ސްރީ ލަންކާގެ 71 ވަނަ މިނިވަން ދުވަހުގެ ރަސްމީ ޕެރެޑް ރައީސް އިބްރާހިމް މުހައްމަދު ސޯލިހް އާއި ރައީސް މައިތިރިޕާލާ ސިރިސޭނާ ބައްލަވާލައްވަނީ. --ފޮޓޯ:އޭއެފްޕީ


Virus ge au vahthareh Lanka inves fenihje – Iru\nސަމާ· 27 ޖަނަވަރީ 2021\nކޯވިޑް-19 ޖައްސާ ވައިރަހުގެ އައު ވައްތަރެއް ސްރީލަންކާއިން ފެނިއްޖެއެވެ.\nލަންކާ ނޫސްތަކުން ބުނީ އެ ޤައުމުގައި ފެތުރަމުންދާ ވައިރަހުގެ އައު ވައްތަރަކީ އިނގިރޭސިވިލާތާއި އެހެން ބައެއް ޤައުމުތަކުގައި ފެތުރެމުންދާ ވައިރަހުގެ އައު ވައްތަރުތަކާއި އެއްގޮތް ސިފަތަކެއް ހުރި ވައިރަހެއްކަމަށެވެ.\nނޫސްވެރިންނާއި ވާހަކަދައްކަވަމުން ސްރީ ލަންކާގެ ސްރީ ޖަޔަވަރުދަނެޕޫރާ ޔުނިވަސިޓީގެ ޑިރެއކްޓަރެއްކަމަށްވާ ޑރ. ޗަންދިމާ ޖީވަންދަރަ ވިދާޅުވީ ލަންކާއިން މިހާރު ފެނިފައިވާ ވައިރަހަކީ އެ ޤައުމުގައި ކުރިން ފެތުރެމުންދިޔަ ވައިރަހާއި ތަފާތު ވައްތަރެއްކަމަށެވެ.\nއެއްގޮތް ސިފަތަކެއް ހުރިނަމަވެސް އެ ވައިރަހަކީ އިނގިރޭސިވިލާތާއި ދެކުނު އެފުރިކާއިން ފެނިފައިވާ ވައިރަހުގެ އައު ވައްތަރުތަކާއި ތަފާތު ވައްތަރެއްކަމަށްވެސް އޭނާ ވިދާޅުވިއެވެ. ނަމަވެސް އިނގިރޭސިވިލާތުން ފެނިފައިވާ ވައިރަހުގެ ވައްތަރާއި އެއްގޮތަށް ސްރީ ލަންކާގައި ފެނިފައިވާ ވައިރަހުގެ ވާރުތަވުމުގެ ބާރު ވަރަށް ގަދަކަމަށް އޭނާ ވިދާޅުވިއެވެ. ލަންކާގެ ޞިއްޙީ މާހިރުން ބުނީ ވައިރަހުގެ އައު ވައްތަރާއިގުޅޭ ތަހުލީލުތައް ކުރަމުންދާކަމަށާއި އޭގެ ތަފްޞީލް ވަރަށް އަވަހަށް ޙިއްޞާކުރާނެކަމަށް ބުނެފައެވެ.\nލަންކާގައި މިހާތަނަށް 59،915 މީހުންނަށް ކޯވިޑް ޖެހި 288 މީހުންވަނީ މަރުވެފައެވެ.


ދުވާފަރުން ކޮވިޑް19އަށް ފައްސިވި ކޭސްތައް، އެޗްޕީއޭއަށް ތުހުމަތުތަކެއް – DhiDaily\nދުވާފަރުން ކޮވިޑް19އަށް ފައްސިވި ކޭސްތައް، އެޗްޕީއޭއަށް ތުހުމަތުތަކެއް\nރ.ދުވާފަރަށް ހޯމް ކަރަންރަންޓީންއަށް ފޮނުވާފައި ތިބި މީހުންގެ ތެރެއިން ތިން މީހަކު ކޮވިޑް-19 އަށް ފައްސިވެފައިވާކަން އިއްޔަ އެޗް.ޕީ.އޭ އިން ވަނީ އަންގާފައެވެ. މިފަރާތްތަކުގެ ނަތީޖާއާމެދު އެޗް.ޕީ.އޭއިން ވަރަށް ބޮޑަށް އިހުމާލުވެފައިވާކަމުގެ ތުހުމަތުތަކެއްދަނީ ކުރެވެމުންނެވެ.\nއެރަށުން ”ދިޑެއިލީ“އާ މައުލޫމާތު ހިއްޞާކުރިފަރާތުން ބުނެފައިވަނީ، އެރަށަށް ހޯމް ކަރަންޓީންއަށް ފޮނުވި މީހުން 14 ދުވަސް ފުރިހަމަވުމުން އެޗް.ޕީ.އޭ އިން އެމީހުންގެ ސާމްޕަލްނަގައި ޓެސްޓްކުރުމަށްފަހު ނަތީޖާ ނައްސިކަމަށް އަންގާފައިވާކަމަށެވެ.\nއެޗްޕީއޭއިން އެމީހުންގެ ނަތީޖާ ނައްސިކަމަށް ބުނެފައިވާތީ އެފަރާތްތަކުން ހުކުރު ނަމާދަށްވެސް ގޮސްފައި ކަމަށް އެރަށުން ވާހަކަ ދެއްކި ފަރާތުން ވަނީ ބުނެފައެވެ. އޭގެ އަނެއްދުވަހު ގުޅާފަ އެޗްޕީއޭއިންވަނީ އެމީހުންގެނަތީޖާ ފައްސިކަމަށް އަންގާފައިކަމަށްވެސް އެމީހާ މަޢުލޫމާތުދިނެވެ.\n”އެޗްޕީއޭއިން ބުނިކަމަށް ވަނީ ނެގެޓިވްއޭ، އެހެންވީމަ އެމީހުން ބޭރަށް ވެސް ދާނެތާ، ހުކުރު ނަމާދަށް ވެސް ދިޔަ ކަމަށް ވަނީ، އޭގެ އަނެއް ދުވަހު ގުޅާފަ ޕޮޒިޓިވްއޭ އޮޅުމެއް އެރީއޭ ބުނީ، ރަށުގަ އެންމެންވެސް މިހާރު ތިބީ ހާސްކަމެއްގަ،“ އޭނާ ބުންޏެވެ.\nއެމީހުން ކޮންޓްކެޓްވި މީހުންގެ އަދަދު ސީދާ ބުނަން ނޭނގޭކަމަށާއި ދުވާފަރު މޮނިޓަރިންގެ ހާލަތަށްލައި، ކޮންޓެކްޓް ޓްރޭންސިންގްހެދުމުގެ މަސައްކަތް ކުރަމުން އަންނަކަމަށް ވެސް އޭނާ މައޫލޫމާތު ދިނެވެ.އެރަށަށް މީހުން އަރައި ފޭބުން މިހާރު ވަނީ މަނާކޮށްފައެވެ.


Vazeefa Gellunu Meehunnai Amilla Masaiykaiy Kuraa Meehunnah Allowance Dheyne Usool Aanmukohfi - Vaguthu\nވަޒީފާ ގެއްލުނު މީހުންނާއި އަމިއްލަ މަސައްކަތް ކުރާ މީހުންނަށް އެލަވަންސް ދޭނެ އުސޫލު އާއްމުކޮށްފި\nކޮވިޑް-19 ގެ ސަބަބުން ދިވެހިރާއްޖޭގައި ވަޒީފާ އަދާކުރާ ނުވަތަ އަމިއްލަ މަސައްކަތް ކުރާ ދިވެހި ރައްޔިތުންގެ ތެރެއިން އެ ބައެއްގެ އާމްދަނީއަށް ނުރަނގަޅު އަސަރެއް ކޮށްފައިވާ ފަރާތްތަކަށް ސަރުކާރުގެ ފަރާތުން އެހީތެރިކަން ފޯރުކޮށްދިނުމުގެ ގޮތުން، "އިންކަމް ސަޕޯޓް އެލަވަންސް" އެއް ދިނުމުގައި ޢަމަލުކުރާނެ ހަމަތަކާއި އިޖުރާއަތުތައް ބަޔާންކޮށްދޭ އުސޫލު އާއްމުކޮށް، އަމަލު ކުރަން ފަށައިފިއެވެ.\nމިއުސޫލުގައި ވެސް ބުނެފައި ވަނީ ސަރުކާރުން ކުރިން އިއުލާން ވެސް ކޮށްފައިވާ ފަދައިން 5000 ރުފިޔާގެ އެލަވަންސެއް އާމްދަނީއަށް އަސަރު ކޮށްފައިވާ ފަރާތްތަކަށް ދޭނެ ކަމަށެވެ. މިއީ އޭޕްރީލް، މޭ އަދި ޖޫން މަހަށް ދިނުމަށް ހަމަޖެހިފައިވާ އެލަވަންސެއް ކަމަށާއި، އެލަވަންސް ކޮންމެ މަހެއްގެ 15 ވަނަ ދުވަހުގެ ކުރިން ދޭނެ ކަމަށް ވެސް އުސޫލުގައި ބުނެފައި ވެއެވެ.\nއަދި ވަޒީފާއެއް އަދާކުރުމަށް ނުވަތަ މަސައްކަތެއް ކުރުމަށް ޝައުޤުވެރިކަން ހުރި، އަދި ސަރުކާރުގެ ޖޮބް ސެންޓަރ މެދުވެރިކޮށް ވަޒީފާއެއް ނުވަތަ މަސައްކަތެއް އެ ފަރާތަށް ހޯދައިދެވިއްޖެނަމަ، އެ ވަޒީފާއެއް އަދާކުރުމަށް ނުވަތަ މަސައްކަތެއް ކުރުމަށް ވެސް އެއްބަސްވާން ޖެހޭނެ ކަމަށް އުސޫލުގައި ބުނެފައި ވެއެވެ.\nއެފަރާތްތަކަށް އެލަވަންސް ލިބޭނީ 1 މާރިޗު 2020 އާ ހަމައަށް މަދުވެގެން6މަސްދުވަހުގެ މުއްދަތަށް އަމިއްލަ މަސައްކަތުން އާމްދަނީ ހޯދަމުން އައިސްފައިވާނަމަ ކަމަށް އުސޫލުގައި ބުނެފައި ވެއެވެ. އަމިއްލަ މަސައްކަތް ކުރާ ފަރާތެއްނަމަ، ވޭތުވެދިޔަ6މަސްދުވަހުގެ ތެރޭގައި ކޮށްފައިވާ މަސައްކަތަށް އަގުކުރެވިފައިވާ އިންވޮއިސްތަކުގެ ކޮޕީ ސަރުކާރަށް ހުށަހަޅަން ޖެހޭނެއެވެ.\nއެލަވަންސް ހޯދުމަށް އެދޭއިރު، ބޭންކް ސްޓޭޓްމަންޓާއި، މުސާރަ ލިބުނުކަން އެނގޭނެ ސްލިޕް ވެސް ހުށަހަޅަން ޖެހޭނެއެވެ.\nމިއުސޫލު ހިންގުމަށް ހަމަޖެހިފައި ވަނީ އިކޮނަމިކް މިނިސްޓްރީންނެވެ.\nއިކޮނަމިކް މިނިސްޓްރީން އާއްމު ކޮށްފައިވާ އުސޫލު\nމެއި 13, 2020 12:47\nމަށައް ލިބެންޖެހޭ ރުފިޔާކޮޅު ފައްޔާޒައް ވެދުމައް އަރުވައިފިން! މަވާސަލާމް! މަ ބޭނުމެއް ނޫން! ފައްޔާޒު ގެ ގާބިލް ކަމާ މެދު ސުވާލު އުފެދޭ! މަށައް މައްސަލަ އަކީ މިމީހުން މި ބުނާ ޕްރޮގްރާމް ތަކުގައި ހަމަ މިމީހުން އަންގާލާ އިރައަ ބައިވެރިވެ އެ ފުރިހަމަ ކުރަން ޖެހުމާ އަދި މި ފައްޔާޒު ހޯދައިދޭ ވަޒީފާ އަކައް ދާން ޖެހޭ ކަމައް އެއްބަސް ވުން! އެ ހެޔޮ ކުރާހިތް ނުވާ ވަޒީފާ އަކައް ވިޔަސް ފައްޔާޒު ބޮޑު ކޮސް ބުނާ އިރައް އެއްބަސް ވާން ޖެހޭ ނޫނީ ދައުވާކުރާނަމޯ! ފައްޔާޒު އަށާ އޭނާގެ ދަރިން ފައްޗަށާ އަދި އޭނާ ގެ އާއިލާ މީހުން ނަށް މި ފައިސާ ބަހާ ހުސްކޮށްލުމައް ގޮވާލަން!\nމެއި 13, 2020 13:21\nކޮބާތަ މަސްވެރިންނަށް ލިބޭ މަންފާއަކީ ، މަސްވެރިން އުޅެޔޭ ރިސޯޓުތަކަށް މަސް ކިރައިގެން ދިރި އުޅޭ ފަރާތްތައް\nމެއި 13, 2020 14:23\nތިޔާ އީވަރަށް ފަކާ އުސޫލުތަކެއް ނިކަމެތި މީހާ ގެ ހަތަރެސްފާއި ބަދެ ކަސްތޮޅުއަޅާލަނީ މަނިކުފާނަށް މިފަދަ ހާލަތެއް ދިމާވާދުވަހު މަނިކުފާނު ޖެހޭނީ އާއްމު ފާހާނާތަށް ސާފުކުރާށޭ ބުނީމާ -/5000ރ ގެ އެލަވަންސްގެ ބޭނުމުގާއި މިކަންކުރަށް ވާނަންތޯ


މޮޅަދޫ ރައްޔިތުން ތަހައްމަލުކުރި ބަނދަރެއް ނެތުމުގެ ދަތިކަން ނިމުމަކަށް މޮޅަދޫ ރައްޔިތުން ތަހައްމަލުކުރި ބަނދަރެއް ނެތުމުގެ ދަތިކަން ނިމުމަކަށް\nމޮޅަދޫ ރައްޔިތުން ތަހައްމަލުކުރި ބަނދަރެއް ނެތުމުގެ ދަތިކަން ނިމުމަކަށް\nމޮޅަދޫގެ ބަނދަރުގެ މަސައްކަތް ކުރިޔަށް ދަނީ/ފޮޓޯ ކައުންސިލް\nމިސަރުކާރު ވެރިކަމާއި ހަވާލުވިއިރު އުތުރުގެ ރަށްތަކުގެ ތެރެއިން ހއ މޮޅަދޫއަކީ ލަފާފުރުމަށް ބަނދަރެއް ހެދިފައި ނެތް ރަށެކެވެ. މުޅި އަތޮޅުންވެސް ބަނދަރުހެދިފައި ނުވާ ރަށަކީ، މޮޅަދޫއެވެ. އެހެންކަމުން އެރަށުގައި ބަނދަރެއް ހެއްދެވުމުގެ މަސައްކަތް މިސަރުކާރުގެ ފުރަތަަ އަހަރުގެ ތެރޭގައި ވަނީ ފައްޓަވައި ދެއްވާފައެވެ.\nދައުލަތުގެ ބަޖެޓުން 26 މިލިއަން ރުފިޔާ ޚަރަދުކުރައްވައިގެން ތަރައްޤީކުރާ ހއ މޮޅަދޫ ބަނދަރުގެ މަސައްކަތް ޙަވާލުކޮށްފައިވަނީ ސެނޮކް ޓްރޭޑް ކޮމްބައިން ޕްރައވެޓް ލިމިޓެޑާއެވެ.އެކުންފުންޏާއި މަސައްކަތް ހަވާލު ކުރައްވާފައި ވަނީ، 8 ސެޕްޓެމްބަރ 2020ގައެވެ. އެދި އެމަޝްރޫއުގެ އަމަލީ މަސައްކަތް 23 ނޮވެމްބަރު 2019ގައި ފައްޓަވައި ދެއްވީ، ރައީސުލްޖުމުހޫރިއްޔާގެ ނައިބު ފައިސަލް ނަސީމެވެ.\nމޮޅަދޫ ބަނދަރުގެ 40 އިންސައްތަ މަސައްކަތް މިހާރު ނިމިފައި ވާއިރު މިހާރު ކުރިޔަށް ދަނީ ކީވޯލް ޖެހުމުގެ މަސައްކަތެވެ. މޮޅަދޫ ކައުންސިލްގެ ރައީސް މުހައްމަދު ނިޝާމް ވިދާޅުވީ، ބަނދަރުގެ ދެކުނުފަރާތުގައި ކީވޯލް ޖަހައި ނިއްމާފައި ވާއިރު މިހާރު އެ ސަރަހައްދު ވަގުތީ ގޮތުން ކުރަންވެސް ހުއްދަ ލިބިފައި ކަމަށެވެ. އަދި ފުރަތަަމަ ފަހަރަށް އަތޮޅު ފެރީ ހޯމަ ދުވަހު، މޮޅަދޫ ބަނދަރަށް ވަދެފައި ވާއިރު، އެއީ ރަށުގެ ރައްޔިތުންނަށް ލިބުނު ވަރަށް ބޮޑު އުފަލެކެވެ.\nމޮޅަދޫ ބަނދަރުގެ މަސައްކަތް ކުރިޔަށްދަނީ/ ފޮޓޯ މޮޅަދޫ ކައުންސިލް\nމީގެ ކުރިން މޮޅަދޫ ރައްޔިތުން އަތޮޅު ފެރީގައި ދަތުރުކުރަން ބޭނުންނަމަ ބޮއްކުރާ ފަހަރުގައި ޖެހެނީ ކަނޑަށް ނުކުމެގެން ފެރީއަށް އަރާށެވެ. އަދި ފެރީ އާއި ނާލު ބޯޓުފަހަރުގައި ގެންނަ މުދާވެސް ބާލަންޖެހެނީ، ކުދި ޑިންގީއަށް އާއި ބޮއްކުރާ ފަހަރަށް އަރުވައިގެންނެވެ. އަދި މޫސުމް ގޯސް ދުވަސްވަރެއް ނަމަ އޮޑިދޯނި ފަހަރާއި މުދަލަށްވެސް ގެއްލުންތައް ލިބެމުން އައެވެ.\nމޮޅަދޫ ކައުންސިލްގެ ރައީސް މުހައްމަދު ނިޝާމް ވިދާޅުވީ، ބަނދަރު ހަދަންފެށުމުގެ ކުރިން އުމުރާނީ ތަރައްޤީއަށް، ހާއްސަކޮށް ގެދޮރު އިމާރާތް ކުރުމަށް، ރަށަށް ގެންނަ ތަކެތި ރަށަށް ބާލަން އުދަގޫވުމުން ރަށުގެ އުމްރާނީ ތަރައްގީއަށް ބޮޑެތި ގޮންޖެހުން ތަކާއި ހުރަސްތައް ކުރިމަތިިވިކަމަށެވެ. އަދި މޮޅަދޫއަށް ދިމާވެފައިވާ ލަފާފުރުމުގެ މައްސަލައަށް ޙައްލެއް ހޯދުމަށް ދިގު މުއްދަތެއް ހޭދަވެގެން ދިޔަކަމަށާއި އެހެންނަމަވެސް މި ސަރުކާރުން މިމައްސަލައަށް ޙައްލެއް ގެނެސްދެއްވިކަމީ މޮޅަދޫގެ ރައްޔިތުން ލިބުނު ވަރަށް ބޮޑު ހިތްހަމަޖެހުމެއް ކަމުގައި އޭނާ ވިދާޅުވިއެވެ.\nމޮޅަދޫ ބަނދަރަށް ފުރަތަމަ ފަހަރަށް ފެރީއެއް ކާރިކޮށްފަ/ ފޮޓޯ މޮޅަދޫ ކައުންސިލް\nހއ އަތޮޅުގެ މީހުން ދިރިއުޅޭ ރަށްތަކުގެ ނިސްބަތުން މޮޅަދޫއަކީ ކުޑައާބާދީ އޮތް ރަށެކެވެ. އެރަށުގެ ރައްޔިތުންް ލަފާ ފުރުމަށްޓަކައި މިހާތަނަށް ބޭނުން ކުރަމުން އައީ ފާލަމެކެވެ. މޮޅަދޫ ރައްޔިތުން އެންމެ އެދިއެދި ތިބިކަމަކީ ބަނދަރު ހެދުންކަން ބަނދަރުގެ މަސައްކަތް ކުރިޔަށްދާ ގޮތާއި ގުޅޭ ގޮތުން، ރައްޔިތުން ފާޅު ކުރަމުންދާ ޝުއޫރުތަކުންވެސް އެނގެއެވެ. މިގޮތުން އެރަށުގެ ބަޔަކު އިސްނަގައިގެން ހަދާފައިވާ ޕޭޖެއްގައި ރަށުގެ ރައްޔިތުންނަށާއި ރަށުން ބޭރުގައި ތިބި ރައްޔިތުންނަށް ބަނަދަރުގެ މަސައްކަތްތަކާއި ގުޅޭ މައުލޫމާތު ދަނީ އަދާހަމަކޮށް ގެނެސް ދެމުންނެވެ.\nއިތުރު ލިޔުންތައް ރިޕޯޓް އަތޮޅުތައް ރިޕޯޓް\nފާޑުކިޔުންތަކާއެކުވެސް އެކުގައި މަސައްކަތްކުރާ ޖަމްޢިއްޔާތަކެއް އުފެދުން މުހިންމު: މިނިސްޓަރ މަޙްލޫފު\nއޮޑިޓް ރިޕޯޓުގައި ފާހަގަކޮށްފައިވާ ކަންކަން އިސްލާޙުކުރުމުގެ މަސައްކަތް ދަނީ ކުރަމުން: އައި.ޖީ.އެމް.އެޗް


BREAKING NEWS: Covid-19: Raajje In Fassivi Meehunge Adhadhu 214 Ah Araifi - Vaguthu\nސިޔާސީ މުވައްޒަފުން އެޗްޕީއޭގެ އުސޫލަށް ތަބާވުމެއް ނެތް! - 51 މިނެޓް ކުރިން\nކޮވިޑް-19: ރާއްޖެ އިން ފައްސިވި މީހުންގެ އަދަދު 214 އަށް އަރައިފި\nކޮވިޑް-19 އަށް ރާއްޖެ އިން ފައްސިވި މީހުންގެ އަދަދު 214 އަށް އަރައިފިއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި ޑރ.އިބްރާހިމް އަފްޒަލް ވިދާޅުވީ އިތުރު 23 މީހަކު ކޮވިޑް-19 އަށް ފައްސި ވެފައިވާ ކަމަށެވެ. އެހެންކަމުން މިއަދު މިހާތަނަށް ރާއްޖެ އިން ފައްސިވި މީހުންގެ އަދަދު ވަނީ 73 އަށް އަރާފައެވެ.\nމިރޭ ކޮވިޑް-19 އަށް ފައްސިވި 23 މީހުންނާއި ގުޅޭ އިތުރު އެއްވެސް މައުލޫމާތެއް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އަދި ހާމައެއް ނުކުރެއެވެ. އެހެންކަމުން އެމީހުން ނިސްބަތްވާ ގައުމާއި، އެމީހުންގެ އުމުރު އަދި ސާފެއް ނުވެއެވެ.\nމިއަދަކީ މިހާތަނަށް ރާއްޖެ އިން އެއްދުވަސް ތެރޭގައި އެންމެ ގިނަ މީހުން ކޮވިޑް-19 އަށް ފައްސިވި ދުވަހެވެ.\nނޫސްވެރިންގެ ބައްދަލުވުމުގައި ޑރ.އަފްޒަލް ވިދާޅުވީ މިހާރު ފެންނަ ކޭސްތަކުގެ އަދަދު ގިނަ ނަމަވެސް ގިނައިން ފެންނަމުން ދަނީ ކްލަސްޓާއަކާއި ގުޅުން ހުރި ކޭސްތައް ކަމަށެވެ. "ހައި ރިސްކް ކޮންޓެކްޓުންގެ ފަރާތުން އިތުރު ޕޮޒިޓިވް ކޭސްތަކެއް މި ފެންނަނީ. ފުރަތަމަ ކޭސް އިން ފެށިގެން ކޮމިއުނިޓީ ސްޕްރެޑް ފެށިފައި އިންނާނީ. މިހާރު އެ ފެތުރެނީ ކްލަސްޓާއަކަށްވާތީ، ކުރިއަށް އޮތް ތަނުގައި އިތުރު ކޭސްތައް ފެތުރުމުގެ ފުރުސަތު އެބައޮތް." ޑރ.އަފްޒަލް ވިދާޅުވިއެވެ.\nމާލެ އިން އޭޕްރީލް މަހުގެ 15 ވަނަ ދުވަހު ކޮވިޑް-19 ފެނުނު ފަހުން މާލެ އިން ފެންނަ ކޭސްތަކުގެ އަދަދު ދަނީ ދުވަހަކަށް ވުރެ ދުވަހެއް އިތުރު ވަމުންނެވެ. މާލެ ފުރަބަންދު ކުރި ފަހުން ދިވެހިންގެ ތެރޭގައި ބަލި ފެތުރޭ މިންވަރު މަދުވެއްޖެ ކަމަށް ލަފާކުރެވޭ ކަމުގައި ޑރ.އަފްޒަލް ވިދާޅުވިއެވެ. ނަމަވެސް މާލޭގައި ދިރިއުޅޭ ބިދޭސީންނަކީ އާއްމު ގޮތެއްގައި ވަރަށް ކުދިކުދި ތަންތަނުގައި ދިރިއުޅޭ ބަޔަކަށް ވާތީ ބިދޭސީންގެ ތެރޭގައި އިތުރަށް ބަލި ފެތުރެމުން ދިއުމުގެ ބިރު އަދިވެސް ވަރަށް ބޮޑެވެ.\nއޭޕްރީލް 26, 2020 22:05\nއަޅަމެން ސަލާމަތް ކޮށް ދެއްވާށި ޔާ ﷲ...އިބަރަސްކަލާނގެ ރަސޫލާ މުޙައްމަދު ޞައްލަﷲ ޢަލައިހި ވަސައްލަމް އަށްޓަކާ...\n214 އަށް އެރީ ދެއްތޯއެވެ؟ އަވަހަށް މިވަބާ މިޤައުމަށް ގެނައި ސަރުކާރު އިސްތިއުފާ ދެއްވާށެވެ! ރައްޔިތުންނަށް އޮޅުވާލާ ސަރުކާރެކެވެ. ރައްޔިތުންގެ ޚަޒާނާ ލޫޓުވާލި ސަރުކާރެކެވެ. ރައްޔިތުންގެ ހަރުމުދާތައް ނުއަގުގައި ވިއްކާ ހުސްކޮށްލާ ސަރުކާރެކެވެ. ރައްޔިތުންގެ ޚަޒާނާގައި ހުރި ހުރިހާ ޑޮލަރެއް އިންޑިޔާގެ ރުޕީސް އަށް "ސްވޮޕް" ކޮށްލި ނާޤާބިލް ސަރުކާރެކެވެ. ރައްޔިތުންނޭވެ! ހޭއަރާށެވެ! ސަރުކާރު މިހާރު މިއޮތީ ނޭވާ ހޮޅިއަށް އެޅިފައެވެ. އެންމެން ގުޅިގެން ކުރިހާ އާދޭސް މިސަރުކާރުން ބޮލާލާ ޖަހާލާ ޤައުމީ ދޮރޯށިތައް ބަންދު ނުކޮށް ޤަޞްދުގައި މިވައިރަސް ލަންޑަނުންނާއި ބޭރުޤައުމުތަކުން އެތެރެކުރީއެވެ. ނިކަމެތި ދިވެހިރައްޔިތުން މިތިބީ މަރަށް ތެޅެން ދޫކޮށްލާފައެވެ. ދިވެހިފަސްގަނޑު އިންޑިޔާއަށް ނުއަގުގައި ވިއްކާލަން ރާވާފައިވާ ރޭވުމުގެ ކޮޅުމަތި މިފެންނަނީއެވެ.\nއޭޕްރީލް 26, 2020 22:34\nކޮން ކަމެއް ވީ 560 މިލިއަން ހަރަދު ކޮށް ގެން...؟ ހަރަދު ކުރެވުނުލެއް މަދުވީމަތޯ ...؟\nއޭޕްރީލް 26, 2020 23:14\nއަހަރެންނަކީ 15 ދުވަހު ރިސޯޓް ގަ ކަރަންޓީން ގަ ތިބެ އެ ފުރިހަމަ ކޮއް ނުވިތާކައް އުޅުނު ރިސޯޓަކީ އެއްވެސް އެކަހަލަ ކަމެއް ނެތް ތަނެއް\nއެހެން އުޅެފަ ދޫ ކުރީމަ މިއައީ ރަށައްދާން\nއައިތަނުން މިތާ ތާށިވީ މި\nތިބޭފުޅުން ޒިންމާވާނުތޯ އަަހަރެންނައް ކޮވިޑް ޖެހުނިއްޔާ\nމަ ދާއުވާވެސް ކުރާނަން\nއޭޕްރީލް 27, 2020 04:34\nފަހުޒަމާނުގެ އަލާމަތްތައް. ކުފޫހަމަނުވާމީހުން ވެރިކަމަށް އައުން. މިހާރުމިއީ ކުފޫހަމަނުވާ ވެރިކަމެއް އައިސްފައެވެ. އެހެންވީމަ މިބުނަނީ ތައްޔާރަށޭއޮތީ، ފްލޯޓީންގ ހޮސްޕިޓަލޭ.އެކަމު ދުނިޔޭގެ އާބާދީގެ ނިސްބަތުން2ވަނައަށް މިބަލިއެންމެ ގިނަގައުމުމިއީ ދެން ފަރުދީޒިންމާއޭ ކިޔާ ރައޔިތުންގެ ބޮލަށް މިކަޑާލީ\nއޭޕްރީލް 27, 2020 06:30\nކޮބާތަ ކޭސް 21 ވީ ކޮންޓެކްޓްތައް ހަމަ ނޯމަލްތަ އޮއްބާލީތޯ އަބަދުވެސް ބަންގްލަދޭށް މީހުންގެފަރާތުން އިތުރުވާ ވާހަކަ ބަލަ އެމީހުންނަށް ބެހި ބައެއްގެ ވާހޚަ މިހާރު އޮބުނީ އޮތަ\nއޭޕްރީލް 27, 2020 10:56\nރައްރަށުން ޒަރޫރީބޭނުމަށް މާލެ އައިސްތިބި މީހުންނަށް އެމީހުންގެ އަމިއްލަ ރަށަށްދިއުމުގެ ހުއްދަނުދެވެނީ ކީއްވެތަ؟؟


ކޮވިޑް19: ފްރާންސުން ކުއްޔާއި އަސާސީ ބޭނުންތަކުގެ ފީތައް ނެގުން ހުއްޓާލައި ހަރުދަނާ ފިޔަވަޅުތަކެއް – Dhen.mv\nކޮވިޑް19: ފްރާންސުން ކުއްޔާއި އަސާސީ ބޭނުންތަކުގެ ފީތައް ނެގުން ހުއްޓާލައި ހަރުދަނާ ފިޔަވަޅުތަކެއް\nMarch 18, 2020 - 1:20 am\nމުޅި ދުނިޔޭގައިވެސް ހަލުވިކަމާއެކު ފެތުރެމުންދާ ކޮރޯނާ ވަައިރަހުގެ ސަބަބުން ފުރާންސް ލޮކްޑައުންއަކަަށް ގޮސް އާންމުންނަށް ނިކަމެތިކަން ލިބެމުންދާތީ ގޭގެ ކުއްޔާއި ޓެކްސް އަދި އަސާސީ ބޭނުންތަކުގެ ފީ ނެގުން ހުއްޓާލުމުގެ އިތުރުން ރައްކާތެރިކަމުގެ ގިނަ ފިޔަވަޅުތަކެއް އަޅައިފިއެވެ.\nފްރާންސްގެ ލޮކްޑައުން އިއުލާން ކުރައްވަމުން ރައީސް އެމެނުއަލް މެކްރޮން ވަނީ އެގައުމުން އެޅި ފިޔަވަޅުތަކުގެ މައުލޫމާތު ރައްޔިތުންނާައި ހިއްސާކޮށްފައެވެ.އެގޮތުން ޕާކްފަދަ ތަންތަނަށް ދިޔުމާއި ބައްދަލުވުންތައް ބޭއްވުން ވަނީ މަނާކޮށްފައެވެ. ހަމައެހެންމެ އަސާސީ ބޭނުމެއްގައި ނޫނީ ގެއިން ބޭރަށް ނުދާން އަންގާފައިވާއިރު ގެއިންބޭރަށް ދެވޭނީ ވެސް އެކަމަަށް ކަނޑައަޅާފައިވާ ފޯމެއް އޮންލައިންކޮށް ފުރާ ، ހުށަހެޅުމުންނެވެ. އަދި މިގޮތަށް ޢަމަލުނުކުރާ ގެއިން ބޭރުން ފެނިއްޖެނަމަ 34 ޔޫރޯގެ ޖޫރިމަނާއެއް ދައްކަން ޖެހޭ ގޮތަށް ވަނީ ހަމަޖައްސާފައެވެ.\nރައީސް މެކްރޮން ވަނީ ވައިރަހާއި ގުޅިގެން ލިބެމުންދާ އިގްތިސާދީ ގެއްލުމާއި ގުޅޭ ގޮތުން ވެސް ވާހަކަ ދައްކާފައެވެ. އެގޮތުން މި ދަތި ދަނޑިވަޅުގައި އެގައުމުގެ އެއްވެސް ވިޔަފާރިއެއް އަޑިއަޅާލިޔަ ނުދޭނެ ކަމަށާއި އެފަދަ ވިޔަފާރިތަކަށް ލޯންގެ އެހީ ދޭނެ ބިލިޔަން ޑޮލަރުގެ ފަންޑެއް ހަމަޖައްސާފައިވާ ކަމަަށެވެ. އަދި ގެސްޓް ހައުސްތަކާއި އަމިއްލަ ވިޔަފާރިތައް ، ކޮވިޑް19ގެ ބަލި މީހުންނަށް ޚިދުމަތްކުރުމަށް ޚާއްޞަ ވެސް ރައީސް ވަނީ އެދިފައެވެ.\nފްރާންސްގެ މުޅި ބޯޑަރު ވެސް މިހާރު ވަނީ ބަންދުކޮށްފައެވެ. އެހެންނަމަވެސް އެގައުމުގެ ރައްޔިތުންނަށް ގައުމަށް އެތެެރެވެވޭނެ ގޮތަށް ވަނީ ހަމަޖައްސާފައެވެ. މިފަދަ ފިޔަވަޅުތަކެއް އެޅިއިރު އެގައުމުން މިހާތަނަށް 7730 މީހަކު ވައިރަހަށް ފައްސި ވެފައިވެއެވެ. އަދި މި ބަލީގައި މިހާތަނަށް 175 މީހަކު ދުނިޔެ ދޫކޮށްފައިވެއެވެ.


Moosumah anna badhaluthakaa gulhigen alhanjehey fiyavalhuthakuge bahdhaluvumeh fashaifi\n04 މާރޗް 2020 - 16:10:25\nމޫސުމަށް އަންނަ ބަދަލުތަކާ ގުޅިގެން މާލީ ގޮތުން އަޅަން ޖެހޭ ފިޔަވަޅުތަކާއި ބެހޭ ބައްދަލުވުމެއް މިއަދު ފަށައިފި އެވެ.\n"ކްލައިމެޓް ފައިނޭންސް މޮބިލައިޒޭޝަން އެންޑް އެކްސެސް ސްޓްރެޓެޖީ ވޯކްޝޮޕް ފޯ ދަ އައިލެންޑެ ސްޓޭޓްސް އިން ދަ އިންޑިއަން އޯޝަން" ގެ ނަމުގައި މިނިސްޓްރީ އޮފް އެންވައިރަމެންޓްގެ ފަރާތުން ހިންގާ މި ބައްދަލުވުން ފައްޓަވައިދެއްވީ އެންވަޔަރަމަންޓް މިނިސްޓަރު ޑރ. ހުސެއިން ރަޝީދު ހަސަން އެވެ.\nމާދަމާގެ ނިޔަލަށް ހޮޓެލް ޖެންގައި ކުރިއަށް ގެންދާ މި ބައްދަލުވުމުގައި އިންޑިއާ ކަނޑުގެ ޖަޒީރާ ގައުމަތަކުގެ ތެރެއިން ފަސް ގައުމަކުން ބައިވެރިވެއެވެ. އޭގެ ތެރޭގައި މޮރިޝަސް، ސީޝެލްސް، ސްރީލަންކާ އަދި ކޮމޮރަސް ހިމެނެ އެވެ.\nމި މަސައްކަތު ބައްދަލުވުމުގެ މައިގަނޑު މަޤްސަދަކީ މިހާރު ތައްޔާރުކުރެވިފައިވާ "އިންޑިއަން އޯޝަންސް ކްލައިމެޓް ފައިނޭންސް މޮބިލައިޒޭޝަން އެންޑް އެކްސެސް ސްޓްރެޓެޖީ" ގެ ދެލިކޮޕީ ފާސްކޮށް، މި ސްޓްރެޓްޖީ ތަންފީޒު ކުރާނެ ޕްލޭނެއް އެކުލަވާލުމެވެ.\nއަދި މި ބައްދަލުވުމުގެ ދަށުން އިންޑިއާ ކަނޑުގެ ޖަޒީރާ ގައުމުތަކުން މޫސުމަށް އަންނަ ބަދަލުތަކާއި ގުޅިގެން އަޅަންޖެހޭ ފިޔަވަޅުތައް އެޅުމަށް މާލީ ގޮތުންނާއި، ޓެކްނޮލޮޖީގެ ދާއިރާއިންނާއި، އިންސާނީ އަދި އެހެނިހެން ވަސީލަތްތައް ބޭނުންވާނެ މިންވަރު ދެނެގަތުމަށްޓަކައި ދިރާސާއެއް ކުރުމަށް މިނިސްޓްރީ އޮފް އެންވަޔަރަންމަންޓާއި އދ.ގެ މޫސުމަށް އަންނަ ބަދަލުތަކާއި ބެހޭ މުއާހަދާ، ޔުނައިޓެޑް ނޭޝަންސް ފްރޭމްވޯކް ކޮންވެންޝަން އޮން ކްލައިމެޓް ޗޭންޖް (ޔޫއެންއެފްސީސީސީ) ސެކެޓޭރިއެޓް އާއި ގުޅިގެން މަޝްރޫއެއް ހިންގުމަށް ވެސް ވަނީ ހަމަޖެހިފަ އެވެ.


ސްޓޭޓް އޮފް ދަ އެންވަޔަރަމަންޓް 2016' ފޮތްތައް ޗާޕުކޮށްދެއްވާނެ ފަރާތެއް ހޯދުމަށް\nސްޓޭޓް އޮފް ދަ އެންވަޔަރަމަންޓް 2016 ފޮތްތައް ޗާޕުކޮށްދެއްވާނެ ފަރާތެއް ހޯދުމަށް\nމިނިސްޓްރީ އޮފް އެންވަޔަރަންމަންޓް އެންޑް އެނަރޖީ އިން 2016 ވަނަ އަހަރު ތައްޔާރުކޮށްފައިވާ 'ސްޓޭޓް އޮފް ދަ އެންވަޔަރަމަންޓް 2016' ގެ ފޮތްތައް ޗާޕުކޮށްދެއްވާނެ ފަރާތެއް ބޭނުންވެއެވެ. ވީމާ، މިމަސައްކަތަށް މި އިއުލާނާ އެކުވާ 'ޓަރމްސް އޮފް ރިފަރަންސް' އާ އެއްގޮތަށް އަންދާސީ ހިސާބު ހުށަހެޅުމުގެ ދަޢުވަތު މިކަމަށް ޝަރުތުހަމަވާ ހުރިހާ ފަރާތްތަކަށް ހުޅުވާލަމެވެ.\nއަންދާސީ ހިސާބު ހުށަހެޅުމަށް ހަމަޖެހިފައިވަނީ 31 އޮކްޓޫބަރު 2018 ވާ އަންގާރަ ދުވަހުގެ 10:00 އަށެވެ. އަންދާސީ ހިސާބު ހުށަހަޅާނީ މިނިސްޓްރީ އޮފް އެންވަޔަރަންމަންޓް އެންޑް އެނަރޖީގެ ޖަލްސާކުރާ މާލަމަށެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ބަންދުކުރެވިފައިވާ ސިޓީ އުރައެއްގައެވެ. ސިޓީ އުރައިގެ ބޭރުގައި ބީލަމަށް ދެވިފައިވާ ނަން، ހުޅުވުމަށް ކަނޑައެޅިފައިވާ ތާރީޚާއި ވަގުތު އަދި ކޮންޓްރެކްޓްގެ ނަން ލިޔެވިފައި އޮންނަންވާނެއެވެ.\n23 އޮކްޓޫބަރު 2018\nޕަބްލިޝްކުރި ތާރީޚު: 23 އޮކްޓޫބަރު 2018\nސުންގަޑި: 31 އޮކްޓޫބަރު 2018 1000